CELEX: 32013D0719
Language: el
Date: 2013-11-16 00:00:00
Title: 2013/719/ΕΕ: Απόφαση της Επιτροπής, της 16ης Νοεμβρίου 2012 , Κρατικές ενισχύσεις SA.33305 (2012/C) και SA.29832 (2012/C) που έθεσαν σε εφαρμογή οι Κάτω Χώρες για την ING [κοινοποιηθείσα υπό τον αριθμό C(2012) 8238]  Κείμενο που παρουσιάζει ενδιαφέρον για τον ΕΟΧ

14.12.2013   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 337/1
               
            
         ΑΠΟΦΑΣΗ ΤΗΣ ΕΠΙΤΡΟΠΗΣ
         της 16ης Νοεμβρίου 2012
         Κρατικές ενισχύσεις SA.33305 (2012/C) και SA.29832 (2012/C) που έθεσαν σε εφαρμογή οι Κάτω Χώρες για την ING
         [κοινοποιηθείσα υπό τον αριθμό C(2012) 8238]
         (Το κείμενο στην αγγλική γλώσσα είναι το μόνο αυθεντικό)
         (Κείμενο που παρουσιάζει ενδιαφέρον για τον ΕΟΧ)
         (2013/719/ΕΕ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 108 παράγραφος 2 πρώτο εδάφιο,
         Έχοντας υπόψη τη συμφωνία για τον Ευρωπαϊκό Οικονομικό Χώρο, και ιδίως το άρθρο 62 παράγραφος 1 στοιχείο α),
         Αφού κάλεσε τα κράτη μέλη και τα άλλα ενδιαφερόμενα μέρη να υποβάλουν τις παρατηρήσεις τους σύμφωνα με τις εν λόγω διατάξεις (1),
         Εκτιμώντας τα ακόλουθα:
         I.   ΔΙΑΔΙΚΑΣΙΑ
         
         
                     (1)
                  
                  
                     Στις 22 Οκτωβρίου 2008, οι Κάτω Χώρες κοινοποίησαν στην Επιτροπή την αύξηση κεφαλαίου κατά 10 δισεκατομμύρια ευρώ («το μέτρο ανακεφαλαιοποίησης») στην περίπτωση της ING Groep N.V. («ING») υπό τη μορφή βασικών τίτλων κατηγορίας 1 («τίτλοι CT1»).
                  
               
                     (2)
                  
                  
                     Με την απόφαση της 12ης Νοεμβρίου 2008 ( «η απόφαση διάσωσης») (2), η Επιτροπή ενέκρινε προσωρινά το μέτρο ανακεφαλαιοποίησης ως ενίσχυση διάσωσης λαμβάνοντας υπόψη ορισμένες δεσμεύσεις που παρασχέθηκαν από τις Κάτω Χώρες και την ING. Στις δεσμεύσεις αυτές συγκαταλεγόταν η υποχρέωση για την εκ νέου κοινοποίηση του μέτρου ανακεφαλαιοποίησης εάν θα συνέτρεχε μία από τις ακόλουθες περιπτώσεις, η οποία θα καθιστούσε πολύ λιγότερο πιθανό να επιτευχθεί συνολική απόδοση τουλάχιστον 10 % ετησίως (3):
                     
                                 —
                              
                              
                                 Εάν δεν καταβαλλόταν κανένα μέρισμα για περίοδο δύο συνεχόμενων ετών ή επί τρία έτη κατά τα επόμενα πέντε έτη· ή
                              
                           
                                 —
                              
                              
                                 Εάν μετά από μεταβατική περίοδο ενός έτους μετά την ημερομηνία έκδοσης της παρούσας απόφασης, η τιμή της μετοχής κατά τη διάρκεια δύο συνεχόμενων ετών παραμένει κατά μέσο όρο χαμηλότερη από 13 ευρώ.
                              
                           
               
                     (3)
                  
                  
                     Στην απόφαση διάσωσης η Επιτροπή είχε κρίνει ότι, ενώ το καθεαυτό μέτρο ανακεφαλαιοποίησης δεν θα μπορούσε να αμφισβητηθεί εάν θα συνέτρεχε οποιοδήποτε από τα σενάρια εκ νέου κοινοποίησης, μια τέτοια εξέλιξη θα μπορούσε να θέσει υπό αμφισβήτηση τις προϋποθέσεις συμβατότητας του μέτρου και θα μπορούσε ιδίως να απαιτήσει την επιβολή πρόσθετων υποχρεώσεων συμπεριφοράς, προκειμένου το εν λόγω μέτρο να εξακολουθήσει να είναι συμβιβάσιμο με την εσωτερική αγορά.
                  
               
                     (4)
                  
                  
                     Στις 22 Οκτωβρίου 2009, οι Κάτω Χώρες υπέβαλαν σχέδιο αναδιάρθρωσης το οποίο περιλάμβανε κατάλογο δεσμεύσεων. Με την απόφασή της 18ης Νοεμβρίου 2009 (4) («η απόφαση αναδιάρθρωσης του 2009»), η Επιτροπή ενέκρινε την ενίσχυση αναδιάρθρωσης που χορηγήθηκε ή σχεδιαζόταν να χορηγηθεί στην ING και το σχέδιο αναδιάρθρωσής της. Με το άρθρο 1 της εν λόγω απόφασης η Επιτροπή περάτωσε την επίσημη διαδικασία έρευνας που είχε κινήσει όσον αφορά την εγγυητική διευκόλυνση για τα απομειωμένα μη ρευστοποιήσιμα περιουσιακά στοιχεία που είχαν χορηγηθεί από τις Κάτω Χώρες στην ING, εγκρίνοντας το εν λόγω μέτρο υπό το φως των δεσμεύσεων που είχαν αναληφθεί από τις Κάτω Χώρες. Στο άρθρο 2 της εν λόγω απόφασης, η Επιτροπή αναφέρει στο πρώτο εδάφιο ότι η ενίσχυση αναδιάρθρωσης που παρέχουν οι Κάτω Χώρες στην ING συνιστά κρατική ενίσχυση, ενώ στο δεύτερο εδάφιο αναφέρει ότι η ενίσχυση είναι συμβιβάσιμη με την κοινή αγορά, με την επιφύλαξη των δεσμεύσεων που καθορίζονται στο παράρτημα ΙΙ της εν λόγω απόφασης.
                  
               
                     (5)
                  
                  
                     Στις 17 Νοεμβρίου 2011, οι Κάτω Χώρες κοινοποίησαν στην Επιτροπή αίτηση για την τροποποίηση των δεσμεύσεων στις οποίες βασίστηκε η απόφαση αναδιάρθρωσης του 2009· η κοινοποίηση καταχωρίσθηκε ως υπόθεση SA.29832. Αντί να εκποιηθεί η Westland Utrecht Bank («WUB») από την ING, όπως προβλεπόταν στις δεσμεύσεις στις οποίες βασιζόταν η απόφαση αναδιάρθρωσης του 2009 («η δέσμευση για την WUB»), οι Κάτω Χώρες πρότειναν η ING να ενοποιήσει τμήματα της WUB με την Nationale Nederlanden Bank («NN Bank») και να εκποιήσει την ενοποιημένη οντότητα ως μέρος της ING Insurance Europe. Οι Κάτω Χώρες ζήτησαν επίσης την παράταση της περιόδου εκποίησης της WUB που προβλεπόταν στην απόφαση αναδιάρθρωσης του 2009.
                  
               
                     (6)
                  
                  
                     Στις 21 Νοεμβρίου 2011, οι Κάτω Χώρες κοινοποίησαν εκ νέου το μέτρο ανακεφαλαιοποίησης στην Επιτροπή στην υπόθεση SA.33305. Η κοινοποίηση αυτή εκπορεύθηκε από το γεγονός ότι η ING δεν είχε καταβάλει τοκομερίδιο στις Κάτω Χώρες επί δύο συνεχόμενα έτη (το 2010, για το 2009, και το 2011, για το 2010).
                  
               
                     (7)
                  
                  
                     Στις 5 Δεκεμβρίου 2011, η Επιτροπή έλαβε πληροφορίες από τη Mediobanca στις οποίες διατυπωνόταν η καταγγελία κατά της ING Direct (5) Italia ότι παραβιάζει την απαγόρευση άσκησης ηγετικής θέσης στον καθορισμό τιμών στις οποίες υπαγόταν η ING, συνεπεία των δεσμεύσεων που είχαν αναλάβει οι Κάτω Χώρες στο πλαίσιο της απόφασης αναδιάρθρωσης του 2009 (6).
                  
               
                     (8)
                  
                  
                     Οι Κάτω Χώρες και η ING ζήτησαν τη μερική ακύρωση της απόφασης αναδιάρθρωσης του 2009 στο πλαίσιο των συνεκδικαζόμενων υποθέσεων T-29/10 και T-33/10. Με την απόφασή του της 2ας Μαρτίου 2012 (7), το Γενικό Δικαστήριο ακύρωσε το πρώτο και δεύτερο εδάφιο του άρθρου 2 της απόφασης αναδιάρθρωσης του 2009, και το παράρτημα ΙΙ της εν λόγω απόφασης (8).
                  
               
                     (9)
                  
                  
                     Επειδή το Γενικό Δικαστήριο ακύρωσε τις εν λόγω διατάξεις, η Επιτροπή έπρεπε να αξιολογήσει εκ νέου την ενίσχυση αναδιάρθρωσης, τοποθετώντας τον εαυτό της στην κατάσταση που επικρατούσε στις 18 Νοεμβρίου 2009. Στις 11 Μαΐου 2012, ως εκ τούτου, η Επιτροπή εξέδωσε νέα απόφαση («η απόφαση αναδιάρθρωσης του 2012») (9), στην οποία διαπιστώνεται ότι η τροποποίηση (10) των όρων εξόφλησης των τίτλων CT1 συνιστά κρατική ενίσχυση και διατυπώνεται το συμπέρασμα ότι το μέτρο αυτό και όλα τα άλλα μέτρα ενισχύσεων αναδιάρθρωσης που χορηγήθηκαν στην πλαίσιο του σχεδίου αναδιάρθρωσης υπέρ της ING είναι συμβιβάσιμα με την εσωτερική αγορά. Η Επιτροπή κατέληξε στη διαπίστωση της συμβατότητας βασιζόμενη, μεταξύ άλλων, στις αναλήψεις υποχρεώσεων που παρέχονται στο πλαίσιο του σχεδίου αναδιάρθρωσης της 22ας Οκτωβρίου 2009, οι οποίες αναπαράγονται στο παράρτημα της απόφασης αναδιάρθρωσης του 2012. (11)
                     
                  
               
                     (10)
                  
                  
                     Με απόφαση της 11ης Μαΐου 2012 («η απόφαση κίνησης της διαδικασίας») (12), η Επιτροπή κίνησε τη διαδικασία που προβλέπεται στο άρθρο 108 παράγραφος 2 της Συνθήκης για τη λειτουργία της Ευρωπαϊκής Ένωσης, προκειμένου να ερευνήσει τα εξής τρία θέματα:
                     
                                 —
                              
                              
                                 Κατά πόσον η αμοιβή του μέτρου ανακεφαλαιοποίησης εξακολουθούσε να είναι κατάλληλη, δεδομένου ότι η ING δεν είχε καταβάλει τοκομερίδια στο κράτος από το 2009, γεγονός που οδήγησε στην εκ νέου κοινοποίηση, για τους λόγους που περιγράφονται στην αιτιολογική σκέψη 2·
                              
                           
                                 —
                              
                              
                                 κατά πόσον οι προτεινόμενες τροποποιήσεις των δεσμεύσεων, και ιδίως η εναλλακτική λύση που είχαν προτείνει οι Κάτω Χώρες ως υποκατάστατο για την δέσμευση που αφορούσε την WUB, διασφάλιζαν τη συμβατότητα της ενίσχυσης αναδιάρθρωσης·
                              
                           
                                 —
                              
                              
                                 κατά πόσο η ING Direct είχε εφαρμόσει πρακτικές επιθετικής τιμολόγησης, ιδίως στην Ιταλία.
                              
                           
               
                     (11)
                  
                  
                     Η απόφαση κίνησης της διαδικασίας δημοσιεύθηκε στην Επίσημη Εφημερίδα της Ευρωπαϊκής Ένωσης στις 30 Αυγούστου 2012. Η Επιτροπή κάλεσε τα ενδιαφερόμενα μέρη να υποβάλουν τις παρατηρήσεις τους. Η Επιτροπή έλαβε τις παρατηρήσεις πολλών τρίτων μερών.
                  
               
                     (12)
                  
                  
                     Με ηλεκτρονικό ταχυδρομείο της 13ης Ιουνίου 2012, οι Κάτω Χώρες διαβίβασαν στην Επιτροπή την αντίδρασή τους επί της ουσίας της απόφασης κίνησης της διαδικασίας. Εκτός από τις πληροφορίες που αφορούσαν την ING Direct και ιδίως την ING Direct Italia, η εν λόγω αντίδραση περιλάμβανε ένα έγγραφο σκοπός του οποίου ήταν η επίλυση των προβλημάτων που είχαν τεθεί στην απόφαση κίνησης της διαδικασίας σχετικά με την εναλλακτική λύση στο θέμα της δέσμευσης για την WUB και το αίτημα για αναστολή της προθεσμίας εκχώρησης και για διορισμό του εντολοδόχου της εκποίησης.
                  
               
                     (13)
                  
                  
                     Στις 15 Ιουνίου 2012, οι Κάτω Χώρες πρότειναν επίσης την ανάληψη περαιτέρω δεσμεύσεων, συμπεριλαμβανομένης της δέσμευσης καθορισμού ρητού χρονοδιαγράμματος εξόφλησης για τους υπόλοιπους τίτλους CT1. Επιπλέον, ανέφεραν ότι θα έπρεπε να τροποποιηθεί το χρονοδιάγραμμα για την εκποίηση της ING Insurance (13) το οποίο περιλαμβανόταν στο σχέδιο αναδιάρθρωσης της 22ας Οκτωβρίου 2009 και υπέβαλαν για το σκοπό αυτό πρόταση για παράταση των μέτρων συμπεριφοράς στα οποία υπόκειται η ING. Οι Κάτω Χώρες έκριναν ότι οι προτάσεις αυτές θα επέτρεπαν στην Επιτροπή να καταλήξει στο συμπέρασμα ότι η ενίσχυση αναδιάρθρωσης ήταν συμβιβάσιμη με την εσωτερική αγορά.
                  
               
                     (14)
                  
                  
                     Στις 19 Ιουνίου 2012, η Επιτροπή είχε συνάντηση με τους εκπροσώπους της ING, της NN Bank και των Κάτω Χωρών κατά τη διάρκεια της οποίας η NN Bank υπέβαλε στην Επιτροπή την προσθήκη στο επιχειρηματικό σχέδιο που περιγράφεται στην απόφαση κίνησης της διαδικασίας (14).
                  
               
                     (15)
                  
                  
                     Περαιτέρω συναντήσεις μεταξύ της Επιτροπής, της ING και των Κάτω Χωρών πραγματοποιήθηκαν ιδίως στις 25 Ιουλίου, στις 24 Αυγούστου, στις 6, 17, 18 και 26 Σεπτεμβρίου και την 1η Οκτωβρίου 2012. Παράλληλα με τις εν λόγω συζητήσεις, οι Κάτω Χώρες χορήγησαν πληροφορίες σχετικά με τη διαδικασία εκχώρησης της ING Insurance, το επιχειρηματικό μοντέλο της NN Bank και την τιμολογιακή πολιτική της ING Direct Europe, ιδίως στις 23 Αυγούστου και στις 14, 24 και 25 Σεπτεμβρίου 2012.
                  
               
                     (16)
                  
                  
                     Στις 23 Αυγούστου 2012, οι Κάτω Χώρες υπέβαλαν μια μελέτη της RBB Economics στην οποία περιγράφονται οι τρόποι με τους οποίους είναι δυνατόν να αποφευχθούν οι αρνητικές συνέπειες για τον ανταγωνισμό από την απαγόρευση άσκησης ηγετικού ρόλου κατά τον καθορισμό των τιμών για την ING Direct Europe, στην οποία η τελευταία υπόκειται λόγω της δέσμευσης που είχε αναληφθεί από τις Κάτω Χώρες, γεγονός που είχε καταγραφεί στο παράρτημα της απόφασης αναδιάρθρωσης του 2012. Με ηλεκτρονικό ταχυδρομείο της 5ης Σεπτεμβρίου 2012, η Επιτροπή υπέβαλε διάφορα ερωτήματα σχετικά με τη μελέτη αυτή και ζήτησε να της χορηγηθούν τα ποσοτικά στοιχεία που θα τεκμηρίωναν τους ισχυρισμούς της RBB Economics. Στις 13 Σεπτεμβρίου 2012, οι Κάτω Χώρες χορήγησαν υπόμνημα της RBB Economics της 11ης Σεπτεμβρίου 2012 που απαντούσε στις ερωτήσεις της Επιτροπής, αλλά δεν περιείχε περαιτέρω ποσοτικά δεδομένα. Η ING χορήγησε ορισμένα επιπλέον στοιχεία που χρησιμοποίησε η RBB Economics στις 14 Σεπτεμβρίου 2012 και έδωσε πρόσθετες πληροφορίες κατά τη διάρκεια της τεχνικής συνεδρίασης με την Επιτροπή στις 17 Σεπτεμβρίου 2012.
                  
               
                     (17)
                  
                  
                     Στις 14 Σεπτεμβρίου 2012, οι Κάτω Χώρες υπέβαλαν επικαιροποιημένες προβλέψεις όσον αφορά τον ισολογισμό για την NN Bank (το «επιχειρηματικό σχέδιο της NN Bank»).
                  
               
                     (18)
                  
                  
                     Στις 31 Οκτωβρίου 2012 οι Κάτω Χώρες υπέβαλαν στην Επιτροπή επίσημο αίτημα για τροποποίηση της απόφασης αναδιάρθρωσης του 2012, ιδίως όσον αφορά τις προθεσμίες για την εκποίηση της ING Insurance και παρουσίασαν το νέο κατάλογο δεσμεύσεων, ο οποίος περιέχει την αιτούμενη τροποποίηση ως προς τις προθεσμίες εκποίησης της ING Insurance, τροποποιεί το προηγουμένως κοινοποιημένο αίτημα για τροποποίηση της προθεσμίας εκποίησης της WUB και τροποποιεί το αρχικό αίτημα τροποποίησης που περιγράφεται στην απόφαση κίνησης της διαδικασίας. Ο νέος κατάλογος δεσμεύσεων τροποποιεί ορισμένα στοιχεία του σχεδίου αναδιάρθρωσης της 22ας Οκτωβρίου 2009 και αντικαθιστά τις αναλήψεις υποχρεώσεων που καταγράφονται στο παράρτημα της απόφασης αναδιάρθρωσης του 2012 (15). Οι δεσμεύσεις αυτές θα αρχίσουν να ισχύουν από την ημερομηνία έκδοσης της απόφασης της Επιτροπής για την τροποποίηση της απόφασης αναδιάρθρωσης του 2012. Ο κατάλογος δεσμεύσεων συνοδεύεται από δύο χωριστά έγγραφα. Στο ένα καθορίζονται οι λεπτομέρειες της απαγόρευσης άσκησης ηγετικού ρόλου κατά τον καθορισμό των τιμών για την ING Direct Europe, που δεν θα αποτελούσε μέρος της απόφασης τροποποίησης, αλλά θα ήταν η βάση για την Επιτροπή για την παρακολούθηση της τροποποιημένης απόφασης αναδιάρθρωσης του 2012. Στο άλλο περιλαμβάνονται οι αρχές που πρέπει να εφαρμοστούν για την εσωτερική εκκαθάριση των μεταβλητών ετήσιων προσόδων στις ΗΠΑ (VA) και τα χρηματοπιστωτικά προϊόντα από τις επιχειρηματικές δραστηριότητες της ING στις ΗΠΑ, το οποίο θεωρείται ότι αποτελεί χωριστό παράρτημα.
                  
               
                     (19)
                  
                  
                     Η Επιτροπή σημειώνει ότι οι Κάτω Χώρες δέχονται κατ’ εξαίρεση η παρούσα απόφαση να εκδοθεί στην αγγλική γλώσσα.
                  
               II.   ΤΑ ΠΡΑΓΜΑΤΙΚΑ ΠΕΡΙΣΤΑΤΙΚΑ
         
         2.1   ΠΕΡΙΓΡΑΦΗ ΤΗΣ ING
         
                     (20)
                  
                  
                     Η ING αποτελείται από την ING Groep N.V., τη μητρική εταιρεία χαρτοφυλακίου η οποία ελέγχει τις τραπεζικές δραστηριότητες της ING μέσω της ING Bank N.V. («ING Bank») και τις ασφαλιστικές της δραστηριότητες μέσω της ING Verzekeringen N.V. («ING Insurance»).
                  
               
                     (21)
                  
                  
                     Στην πληροφόρησή της κατά τομέα δραστηριοτήτων, η ING υποδιαιρεί την ING Bank ανάλογα με τους κλάδους επιχειρηματικών δραστηριοτήτων στη Λιανική Τραπεζική, την Εμπορική Τραπεζική και την ING Direct. Αντίθετα, η ING Insurance χρησιμοποιεί γεωγραφική δομή αναφοράς: Insurance Benelux (η οποία περιλαμβάνει την ολλανδική επιχείρηση ασφαλιστικών δραστηριοτήτων της ING «Nationale Nederlanden» (επίσης γνωστή ως «NN»), την Insurance Central & rest of Europe, την Insurance US και την Insurance Asia/Pacific. Για λεπτομερέστερη περιγραφή των επιχειρηματικών δραστηριοτήτων όσον αφορά τους τομείς της ING μπορείτε να ανατρέξετε στις αιτιολογικές σκέψεις 20 έως 37 της απόφασης αναδιάρθρωσης του 2012.
                  
               
                     (22)
                  
                  
                     Στον πίνακα 1 συνοψίζονται τα βασικά οικονομικά στοιχεία της ING για την περίοδο 2007-2011. Παρά το γεγονός ότι η ING ήταν κερδοφόρα το 2010 και το 2011, δεν κατέβαλε μερίσματα στους μετόχους της. Συνεπεία αυτού, δεν κατέβαλε επίσης τοκομερίδια στις Κάτω Χώρες.
                     
                        Πίνακας 1
                     
                     
                        Βασικές χρηματοοικονομικές παράμετροι για την ING κατά την περίοδο 2007-2011
                     
                     
                                 Έτος
                              
                              
                                 2007
                              
                              
                                 2008
                              
                              
                                 2009
                              
                              
                                 2010
                              
                              
                                 2011
                              
                           
                                 Σύνολο εσόδων (σε εκατ. ευρώ)
                              
                              
                                 73 672 
                              
                              
                                 64 248 
                              
                              
                                 46 928 
                              
                              
                                 54 105 
                              
                              
                                 55 794 
                              
                           
                                 Καθαρό αποτέλεσμα (σε εκατ. ευρώ)
                              
                              
                                 9 238 
                              
                              
                                 – 868 
                              
                              
                                 –1 006 
                              
                              
                                 2 810 
                              
                              
                                 5 766 
                              
                           
                                 Σύνολο στοιχείων ενεργητικού (σε δισ. ευρώ)
                              
                              
                                 1 313 
                              
                              
                                 1 332 
                              
                              
                                 1 164 
                              
                              
                                 1 247 
                              
                              
                                 1 279 
                              
                           
                                 Σύνολο ιδίων κεφαλαίων (σε δισ. ευρώ)
                              
                              
                                 37 
                              
                              
                                 17 
                              
                              
                                 34 
                              
                              
                                 41 
                              
                              
                                 47 
                              
                           
                                 Υπόλοιπο ονομαστικό ποσό τίτλων CT1 (σε δισ. ευρώ)
                              
                              
                                  
                              
                              
                                 10 
                              
                              
                                 5 
                              
                              
                                 5 
                              
                              
                                 3 
                              
                           
               2.2   ΣΧΕΔΙΟ ΑΝΑΔΙΑΡΘΡΩΣΗΣ ΠΟΥ ΕΓΚΡΙΘΗΚΕ ΜΕ ΤΗΝ ΑΠΟΦΑΣΗ ΑΝΑΔΙΑΡΘΡΩΣΗΣ ΤΟΥ 2012
         
                     (23)
                  
                  
                     Η ING εφαρμόζει επί του παρόντος το σχέδιο αναδιάρθρωσης της 22ας Οκτωβρίου 2009 με βάση τις δεσμεύσεις που απαριθμούνται στο παράρτημα της απόφασης αναδιάρθρωσης του 2012. Ο εντολοδόχος παρακολούθησης παρακολουθεί την εφαρμογή από την ING, μεταξύ άλλων, της δέσμευσης για την WUB και της ανάληψης δεσμεύσεων για την ING και την ING Direct Europe να συμμορφωθούν με την απαγόρευση άσκησης ηγετικής θέσης κατά τη διαμόρφωση των τιμών.
                  
               2.3   ΔΥΣΚΟΛΙΕΣ ΚΑΤΑ ΤΗΝ ΕΦΑΡΜΟΓΗ ΤΩΝ ΔΕΣΜΕΥΣΕΩΝ ΣΤΙΣ ΟΠΟΙΕΣ ΒΑΣΙΖΟΝΤΑΙ Η ΑΠΟΦΑΣΗ ΔΙΑΣΩΣΗΣ ΚΑΙ Η ΑΠΟΦΑΣΗ ΑΝΑΔΙΑΡΘΡΩΣΗΣ ΤΟΥ 2012
         
            Εκ νέου κοινοποίηση του μέτρου ανακεφαλαιοποίησης
         
         
                     (24)
                  
                  
                     Η ING απαιτείται να προβεί σε πληρωμές τοκομεριδίων για τους τίτλους CT1 προς τις Κάτω Χώρες μόνο σε περίπτωση που καταβάλλεται μέρισμα επί των κοινών μετοχών. Την εποχή της απόφασης διάσωσης, η ING είχε δηλώσει ότι θα συνέχιζε την τότε εφαρμοζόμενη πολιτική μερισμάτων της, εφόσον το επιτρέπουν οι συνθήκες της αγοράς. Ωστόσο, δεδομένου ότι η ING δεν κατέβαλε μερίσματα το 2010 και το 2011, οι Κάτω Χώρες κοινοποίησαν εκ νέου το μέτρο ανακεφαλαιοποίησης στις 21 Νοεμβρίου 2011 σύμφωνα με τη δέσμευσή τους στην οποία βασίζεται η απόφαση διάσωσης. Σκοπός της εκ νέου δέσμευσης κοινοποίησης ήταν να εξασφαλισθεί επαρκής αμοιβή, με δεδομένη την εγγενή αβεβαιότητα κατά την πληρωμή τοκομεριδίων για τους τίτλους CT1.
                  
               
            Τα προβλήματα που ανέκυψαν κατά την εφαρμογή της δέσμευσης για την WUB και των δεσμεύσεων για την εκποίηση των ασφαλιστικών δραστηριοτήτων (16) — τροποποίηση των εν λόγω δεσμεύσεων, προκειμένου να διασφαλιστεί η συμβατότητα της ενίσχυσης αναδιάρθρωσης
         
         
                     (25)
                  
                  
                     Το φθινόπωρο του 2010, η ING οργάνωσε βολιδοσκόπηση της αγοράς για να ελέγξει κατά πόσο οι πρωταγωνιστές της αγοράς ενδιαφέρονταν για την αγορά της WUB. Η ING ήρθε σε επαφή με πολλούς ενδιαφερόμενους παράγοντες της αγοράς (17). Δεν υπήρχε πραγματικό ενδιαφέρον για WUB. Ο εντολοδόχος παρακολούθησης υπέβαλε αναφορά για την βολιδοσκόπηση της εν λόγω αγοράς στις εκθέσεις του Σεπτεμβρίου του 2010, του Νοεμβρίου 2010 και του Ιανουαρίου 2011 (18). Οι Κάτω Χώρες σχεδίασαν συνεπώς εκ νέου τη δέσμευση που αφορούσε την WUB και κοινοποίησαν την τροποποίηση στην Επιτροπή. Ο νέος σχεδιασμός προβλέπει την ένταξη τμημάτων της WUB στην NN Bank, η οποία αποτελεί μέρος των ευρωπαϊκών ασφαλιστικών επιχειρηματικών δραστηριοτήτων της ING. Η δομή αυτή, σύμφωνα με την οποία μέρη της WUB θα ενσωματωθούν στην NN Bank και με βάση την οποία μεγάλο μέρος του ιστορικού χαρτοφυλακίου ενυπόθηκων δανείων (συνολικού ύψους 34 δισ. ευρώ) θα πρέπει να διατηρηθεί στην κατοχή της ING, μνημονεύεται από τις Κάτω Χώρες και την ING ως σενάριο Van Gogh.
                  
               
                     (26)
                  
                  
                     Εκτός από τις δυσκολίες κατά την εκτέλεση της δέσμευσης που αφορούσε την WUB, η ING αντιμετώπισε δυσκολίες στο θέμα της εφαρμογής της δέσμευσης για την εκποίηση της ING Insurance. Η ING είχε αρχικά την πρόθεση να υλοποιήσει τη δέσμευση για την εκποίηση της ING Insurance μέσω Αρχικής Δημόσιας Προσφοράς («ΑΔΠ») (IPO), η οποία θα κάλυπτε το σύνολο των ασφαλιστικών δραστηριοτήτων, αλλά αργότερα αποφάσισε να χρησιμοποιήσει δύο διαφορετικές Αρχικές Δημόσιες Προσφορές, μία για τις ασφαλιστικές δραστηριότητες στην Ευρασία (EurAsia Insurance) (19) και μία για τις Ηνωμένες Πολιτείες, αντί ενιαίας ΑΔΠ. Ωστόσο, λόγω της επιδείνωσης των οικονομικών συνθηκών και του περιβάλλοντος για την αγορά στην Ευρώπη, η ING άλλαξε το βασικό της σενάριο για την υποβολή ΑΔΠ όσον αφορά την άσκηση επιχειρηματικών δραστηριοτήτων στον ασφαλιστικό κλάδο από την EurAsia Insurance και προτίθεται να διερευνήσει τις δυνατότητες να πωλήσει χωριστά ορισμένα από τα βασικά τμήματα άσκησης των προαναφερόμενων επιχειρηματικών δραστηριοτήτων της EurAsia Insurance στον ασφαλιστικό κλάδο.
                  
               
                     (27)
                  
                  
                     Σύμφωνα με τις Κάτω Χώρες, οι μακροοικονομικές και κανονιστικές εξελίξεις, οι δυσμενείς αποτιμήσεις και η έκθεση της ίδιας της ING σε προβλήματα που επηρεάζουν ολόκληρο τον κλάδο παραγωγής έχουν καθυστερήσει την εκποίηση της ING Insurance. Όσον αφορά το μακροοικονομικό περιβάλλον, τα μακροπρόθεσμα επιτόκια συνέχισαν να μειώνονται τόσο στις Κάτω Χώρες, όσο και στις Ηνωμένες Πολιτείες, με αποτέλεσμα να αυξηθούν οι υποχρεώσεις των ασφαλιστικών εταιρειών. Επιπλέον, η κλιμάκωση της ευρωπαϊκής κρίσης δημόσιου χρέους είχε αντίκτυπο στη διαμόρφωση των τιμών των περιουσιακών στοιχείων των εταιρειών από τον κλάδο ασφάλισης ζωής. Επικρατεί αβεβαιότητα σχετικά με τους νέους κανόνες Φερεγγυότητα (Solvency) II (20), γεγονός που καθιστά δύσκολο για τους δημόσιους επενδυτές και τους βιομηχανικούς εταίρους να αποτιμήσουν την αξία κάποιας ασφαλιστικής εταιρείας με ακρίβεια. Σύμφωνα με τις Κάτω Χώρες, οι παράμετροι της αποτίμησης έχουν επιδεινωθεί, με τους δείκτες ασφάλισης για τον ευρωπαϊκό χώρο και τις Ηνωμένες Πολιτείες να αποτελούν αντικείμενο διαπραγμάτευσης σε ιστορικά χαμηλά επίπεδα προσεγγίζοντας το 0,4 πολλαπλάσιο της λογιστικής αξίας των ιδίων κεφαλαίων (έχοντας υποχωρήσει από το 0,9 πολλαπλάσιο της λογιστικής αξίας κατά το δεύτερο εξάμηνο του 2009).
                  
               
                     (28)
                  
                  
                     Εξάλλου, […] (*1) η Nationale Nederlanden έχει […] λόγω της συνεχιζόμενης αβεβαιότητας από το πλήγμα που δέχθηκε το συνολικό φάσμα ενός κλάδου στις Κάτω Χώρες από τις περιπτώσεις καταχρηστικής πώλησης (την αποκαλούμενη Woekerpolissen). Όσον αφορά την ING Insurance US, η ING ανέφερε ότι […] όσον αφορά τα προϊόντα VA, τα οποία αποτελούν μεγάλο μέρος του ισολογισμού της ING Insurance US (21).
                  
               
                     (29)
                  
                  
                     Υπό τις συνθήκες αυτές, η ING δεν θα είναι πλέον σε θέση να εκποιήσει τις ασφαλιστικές δραστηριότητες έως το τέλος του 2013, γεγονός το οποίο οι Κάτω Χώρες επιβεβαίωσαν στην απάντησή τους στην απόφαση της Επιτροπής για την κίνηση της διαδικασίας.
                  
               
            Εικαζόμενη επιθετική στρατηγική τιμολόγησης από την ING Direct Italia
         
         
                     (30)
                  
                  
                     Με επιστολή της 5ης Δεκεμβρίου 2011, η Mediobanca ισχυρίστηκε ότι η ING είχε διαδραματίσει ηγετικό ρόλο κατά τον καθορισμό τιμών στην ιταλική αγορά κατά παράβαση της απαγόρευσης άσκησης ηγετικής θέσης στον καθορισμό των τιμών στην οποία υπόκειται. Ειδικότερα ισχυρίστηκε ότι κατά την τέταρτη εβδομάδα του Σεπτεμβρίου του 2011 (19 - 25 Σεπτεμβρίου) η ING Direct Italia είχε αυξήσει το ακαθάριστο επιτόκιό της για ένα δωδεκάμηνο για νέους πελάτες από 3,50 % (το επιτόκιο που εφαρμοζόταν την προηγούμενη εβδομάδα, το οποίο ίσχυε τουλάχιστον από την τέταρτη εβδομάδα του Ιουνίου του 2011) σε 4,20 %, τάσσοντας τον εαυτό της στο ρόλο του ηγέτη στην αγορά. Σύμφωνα με τη Mediobanca, συνεπεία της νέας προσφοράς της ING Direct Italia, η Banca Sistema αύξησε το δωδεκάμηνο ακαθάριστο επιτόκιό της για όλους τους πελάτες σε 4,25 % κατά την τελευταία εβδομάδα του Σεπτεμβρίου του 2011 (26 - 30 Σεπτεμβρίου), καθιστώντας το - τουλάχιστον θεωρητικά - πιο ανταγωνιστικό προϊόν (22).
                  
               III.   ΛΟΓΟΙ ΓΙΑ ΤΗΝ ΑΠΟΦΑΣΗ ΚΙΝΗΣΗΣ ΤΗΣ ΔΙΑΔΙΚΑΣΙΑΣ
         
         
                     (31)
                  
                  
                     Στην απόφαση για την κίνηση της διαδικασίας, η Επιτροπή εξέφρασε τις ακόλουθες αμφιβολίες σχετικά με τις τροποποιήσεις που προτείνονται από τις Κάτω Χώρες και την ικανότητά τους να συνεχίσουν να διασφαλίζουν τη συμβατότητα του μέτρου ανακεφαλαιοποίησης και της ενίσχυσης αναδιάρθρωσης με την εσωτερική αγορά:
                  
               
            Αμφιβολίες σχετικά με την κατάλληλη αποζημίωση του μέτρου ανακεφαλαιοποίησης
         
         
                     (32)
                  
                  
                     Η ING φαίνεται ότι είχε ακολουθήσει καιροσκοπική στρατηγική αμοιβών όσον αφορά τους τίτλους CT1, γεγονός το οποίο φαίνεται να έρχεται σε αντίθεση με τις προηγουμένως διακηρυγμένες προθέσεις της σε ό, τι αφορά την πολιτική διανομής μερισμάτων. Κατά την Επιτροπή, η ING φαίνεται ότι είχε τηρήσει πολιτική διανομής η οποία περιόριζε τις πληρωμές τοκομεριδίων στο κράτος, ενώ η ING ήταν σε θέση να καταβάλει μερίσματα από τα πραγματοποιηθέντα κέρδη. Συνεπώς, χωρίς κατηγορηματικούς περιορισμούς συμπεριφοράς όσον αφορά τους όρους αμοιβής σε συνάρτηση με τους τίτλους CT1, η Επιτροπή αμφέβαλε κατά πόσο θα μπορούσε να συνεχίσει να θεωρεί το μέτρο ανακεφαλαιοποίησης ως συμβιβάσιμο με την εσωτερική αγορά χωρίς καμία τροποποίηση, σύμφωνα με τις επιφυλάξεις που είχε εκφράσει στην αιτιολογική σκέψη 32 της απόφασης διάσωσης.
                  
               
                     (33)
                  
                  
                     Όπως φαίνεται ιδίως, οι υποχρεωτικοί περιορισμοί συμπεριφοράς ήταν αναγκαίοι για την αντιμετώπιση των περιστατικών διαμεσολάβησης κατά τη χορήγηση κρατικών ενισχύσεων, στο πλαίσιο των οποίων ο δικαιούχος λαμβάνει στρατηγικές αποφάσεις με τις οποίες επιδιώκεται να ελαχιστοποιηθεί η απόδοση για το κράτος μέλος την οποία θα είχε αποκομίσει το τελευταίο, εάν ο δικαιούχος είχε ακολουθήσει τις αρχές που ισχύουν τις κατά τις συνήθεις εμπορικές συναλλαγές. Τέτοιους περιορισμούς θα μπορούσαν, κατά την άποψη της Επιτροπής, να συνιστούν είτε η αύξηση της αποζημίωσης, η αποσαφήνιση του χρονοδιαγράμματος εξόφλησης ή κάποιος συνδυασμός των μέτρων αυτών.
                  
               
            Αμφιβολίες σχετικά με την προτεινόμενη τροποποίηση των δεσμεύσεων, προκειμένου να εξασφαλιστεί η συμβατότητα της ενίσχυσης αναδιάρθρωσης
         
         
                     (34)
                  
                  
                     Η ING είχε προτείνει την ενοποίηση του βασικού πυρήνα της WUB με την NN Bank, όπως περιγράφεται στην παραπάνω αιτιολογική σκέψη 4. Η πρόταση να εκποιηθεί η WUB μετά την ένταξή της στη νεοσυσταθείσα NN Bank κοινοποιήθηκε στην Επιτροπή. Βασιζόμενη στην προκαταρκτική αξιολόγηση των δημοσιονομικών πληροφοριών και τις προβλέψεις οι οποίες περιγράφονται στις αιτιολογικές σκέψεις 39 έως 78 της απόφασης για την κίνηση της διαδικασίας, η Επιτροπή εξέφρασε αμφιβολίες κατά πόσο η NN Bank θα αποτελούσε αυτοτελή οντότητα και αμφισβήτησε κατά πόσο η εκποίησή της θα είχε την ίδια αξία από πλευράς ανταγωνισμού με την αρχική δέσμευση της WUB.
                  
               
                     (35)
                  
                  
                     Η Επιτροπή εξέφρασε ιδίως αμφιβολίες κατά πόσο η ΝΝ Bank θα ήταν συγκρίσιμη σε έκταση και προσφορά προϊόντων με τη δέσμευση της WUB (δεδομένου ότι η πρώτη είχε μικρότερα μερίδια αγοράς και δημοσιονομικά μεγέθη από την τελευταία) και δεν ήταν πεπεισμένη για το γεγονός ότι η ΝΝ Bank θα γινόταν αρκετά ισχυρή, ώστε να μετατραπεί σε σημαντικό παράγοντα στο άμεσο μέλλον.
                  
               
                     (36)
                  
                  
                     Επιπλέον, η Επιτροπή εξέφρασε αμφιβολίες κατά πόσο η ΝΝ Bank θα είναι σε θέση να λειτουργεί ως ανεξάρτητος παράγοντας της αγοράς. Από τις πληροφορίες που δόθηκαν στην Επιτροπή δεν είναι δυνατόν να αποδειχθεί επαρκώς κατά πόσον η NN Bank διαθέτει κρίσιμο μέγεθος και επαρκή πρόσβαση σε πηγές χρηματοδότησης για τη διατήρηση και επέκταση των επιχειρηματικών δραστηριοτήτων της. Οι πληροφορίες αυτές δεν στοιχειοθέτησαν επίσης τη βιωσιμότητα της οντότητας. Εξάλλου, η Επιτροπή διερωτάται επίσης κατά πόσον, με δεδομένη την πορεία εξέλιξης της αγοράς σύμφωνα με τα τελευταία διαθέσιμα στοιχεία, το χρονοδιάγραμμα για την πώληση της ING Insurance έως το 2013, το οποίο υποτίθεται ότι θα κατοχυρώσει την ανεξαρτησία της νέας τράπεζας, θα μπορούσε πλέον να επιβεβαιωθεί και ζήτησε να της χορηγηθεί το επικαιροποιημένο χρονοδιάγραμμα εκποίησης για την ING Insurance Europe. Με βάση τα στοιχεία αυτά, η Επιτροπή εξέφρασε αμφιβολίες κατά πόσο η προτεινόμενη τροποποίηση θα εξακολουθούσε να διασφαλίζει τη συμβατότητα των ενισχύσεων
                  
               
            Αμφιβολίες όσον αφορά την συμπεριφορά της ING Direct Italia σε θέματα τιμολόγησης
         
         
                     (37)
                  
                  
                     Η Επιτροπή αποφάσισε να ερευνήσει την συμπεριφορά της ING Direct σε θέματα τιμολόγησης στην Ιταλία. Η συμπεριφορά της ING Direct σε θέματα τιμολόγησης σύμφωνα με όσα καταγγέλλει η Mediobanca, εφόσον επιβεβαιωνόταν, θα προκαλούσε αμφιβολίες για το κατά πόσο η ING είχε τηρήσει τη δέσμευση στην οποία βασίστηκε η απόφαση διάσωσης, να απέχει από την επέκταση των επιχειρηματικών της δραστηριοτήτων, στην οποία δεν θα προέβαινε εάν δεν είχε επωφεληθεί από το μέτρο ανακεφαλαιοποίησης. Η έρευνα της Επιτροπής καλύπτει επίσης το ζήτημα του κατά πόσον η σχετική αγορά για την αξιολόγηση της στρατηγικής της ING Direct σε θέματα τιμολόγησης είναι η συνολική αγορά αποταμιεύσεων και ενυπόθηκων προϊόντων ή η πιο εξειδικευμένη αγορά διαδικτυακών καταθέσεων ταμιευτηρίου και ενυπόθηκων δανείων.
                  
               IV.   ΠΑΡΑΤΗΡΗΣΕΙΣ ΤΡΙΤΩΝ
         
         
                     (38)
                  
                  
                     Η Επιτροπή έλαβε τις ακόλουθες παρατηρήσεις τρίτων:
                  
               
            Παρατηρήσεις της ING
         
         
                     (39)
                  
                  
                     Σύμφωνα με την ING, η δέσμευση για την εκ νέου γνωστοποίηση στην απόφαση διάσωσης απλώς δίνει στην Επιτροπή τη δυνατότητα να εκτιμήσει κατά πόσον είναι πιθανό ότι η ING θα καταβάλει αμοιβή τουλάχιστον 10 % ετησίως.
                  
               
                     (40)
                  
                  
                     Η ING εξόφλησε 500 εκατομμύρια τίτλους CT1 (ονομαστικής αξίας 5 δισ. ευρώ) με απόδοση 15 % για τις Κάτω Χώρες, στις 21 Δεκεμβρίου 2009. Επιπλέον, η ING εξόφλησε άλλα 200 εκατομμύρια τίτλους CT1 (ονομαστικής αξίας 2 δισ. ευρώ) με απόδοση 19,5 % για τις Κάτω Χώρες, στις 13 Μαΐου 2011, παρέχοντας στις Κάτω Χώρες συνολική απόδοση 7 δισ. ευρώ, ήτοι 17 % ετησίως, για τους εξοφληθέντες τίτλους. Συνεπώς, σύμφωνα με την ING, δεν μπορεί να υπάρχουν σοβαρές αμφιβολίες ότι το κράτος θα λάβει συνολική απόδοση τουλάχιστον 10 % ετησίως.
                  
               
                     (41)
                  
                  
                     Σύμφωνα με την ING, η απόφαση διάσωσης δεν είχε λάβει (και δεν θα μπορούσε να λάβει) υπόψη τις εξελίξεις κατά τα επόμενα έτη (κρίση του δημόσιου χρέους). Στην απόφαση αναδιάρθρωσης του 2012, η Επιτροπή αποδέχθηκε το σχέδιο αναδιάρθρωσης της ING, στο οποίο αναφερόταν ότι η ING προσδοκούσε ότι θα είναι σε θέση να προβεί σε πληρωμές μερισμάτων για τις κοινές μετοχές μόνο από το 2013. Επομένως, δεν υπήρχε κανένας λόγος να υποτεθεί ότι η ING θα κατέβαλε μέρισμα κατά την περίοδο μεταξύ 2008 και 2013. Στην απάντηση στην απόφαση κίνησης της διαδικασίας, η ING ισχυρίστηκε ότι η πολιτική της σε θέματα μερισμάτων δεν ήταν καιροσκοπική. Μολονότι η ING δήλωσε κέρδη για το 2010 και το 2011, ήταν υποχρεωμένη να τα παρακρατήσει για το σχηματισμό επιπέδων κεφαλαίου ικανών να ανταποκριθούν στις νέες απαιτήσεις της Βασιλείας III (23).
                  
               
                     (42)
                  
                  
                     Όπως επισημαίνει η ING, το σενάριο Van Gogh αποτελεί βελτιωμένη ευκαιρία να επιτευχθεί ο στόχος της Επιτροπής για τη δημιουργία βιώσιμης και ανταγωνιστικής επιχείρησης, που θα είναι αυτόνομη και ξεχωριστή από την επιχείρηση που διατηρεί η ING.
                  
               
                     (43)
                  
                  
                     Σύμφωνα με το σενάριο Van Gogh, η NN Bank θα έχει πρόσβαση σε περισσότερους πελάτες και θα αναπτύσσει τις δραστηριότητές της χρησιμοποιώντας πολύ ισχυρότερο εμπορικό σήμα λιανικής από ό, τι προβλεπόταν με βάση τη δέσμευση της WUB. Στο σενάριο Van Gogh εντάσσεται επιπλέον η πιο μακροπρόθεσμη χρηματοδότηση του χαρτοφυλακίου σε σύγκριση με ό, τι προβλέπεται στη δέσμευση WUB, με αποτέλεσμα τη δημιουργία τράπεζας με ανταγωνιστικό πλεονέκτημα στις υφιστάμενες αγορές λόγω της απουσίας παλαιότερων πιστοληπτικών απαιτήσεων και των διαφοροποιημένων δυνατοτήτων χρηματοδότησής της. Μέσω του συνδυασμού της με την WUB, η NN Bank είναι στην κατάλληλη θέση για να αναπτυχθεί με τις προβληματικές συνθήκες που επικρατούν σήμερα στην αγορά.
                  
               
                     (44)
                  
                  
                     Έως ότου γίνει η Αρχική Δημόσια Προσφορά (ΑΔΠ) (IPO) της ING Insurance Europe, τόσο η ING Insurance Europe, όσο και η WUB θα παραμένουν σε επιχειρησιακό επίπεδο διαχωρισμένες από την υπόλοιπη ING με στόχο τη διασφάλιση της ανεξαρτησίας τους. Η ING έχει εξάλλου προτείνει πρόσθετα μέτρα περιχαράκωσης για την περαιτέρω διασφάλιση της ανεξαρτησίας της ενοποιημένης οντότητας που θα προκύψει από τη συγχώνευση της WUB με τη νεοσυσταθείσα NN Bank. Σύμφωνα με την ING, το σενάριο Van Gogh πληροί συνεπώς και υπερβαίνει μάλιστα τους στόχους της Επιτροπής
                  
               
                     (45)
                  
                  
                     Η ING επισημαίνει ότι δεν υπάρχει καμία απόδειξη ότι η ING Direct Italia παραβίασε την απαγόρευση ηγετικής θέσης στον καθορισμό των τιμών. Η καταγγελία της Mediobanca όσον αφορά την συμμόρφωση της ING Direct Italia με την απαγόρευση της άσκησης ηγετικής θέσης κατά τον καθορισμό των τιμών είναι αβάσιμη. Η Mediobanca είχε επικαλεσθεί μόνο ένα συγκεκριμένο παράδειγμα (Σεπτέμβριος 2011), που πάσχει όμως από πραγματικό σφάλμα, δεδομένου ότι η Banca Sistema είχε ήδη προσφέρει καλύτερη τιμή από την ING. Η Banca Sistema είχε ειδικότερα προσφέρει ήδη επιτόκιο 4,25 % στις 30 Αυγούστου 2011, γεγονός που στοιχειοθετείται από τις πληροφορίες που διαβιβάστηκαν στην Επιτροπή στις 13 Ιουνίου 2012
                  
               
                     (46)
                  
                  
                     Σύμφωνα με την ING, οι αμφιβολίες της Επιτροπής ως προς το κατά πόσον η ING θα μπορούσε να έχει κατακτήσει το μερίδιο της στην αγορά χωρίς την ενίσχυση είναι αβάσιμες. Η ING κατέδειξε ότι το μερίδιο της στην αγορά της Ιταλίας δεν είχε αυξηθεί από την εποχή που έλαβε την ενίσχυση. Σε κάθε περίπτωση, καμία από τις ενισχύσεις που έλαβε η ING δεν είχε σχέση με την ING Direct Europe (συμπεριλαμβανομένης της ING Direct Italia)
                  
               
                     (47)
                  
                  
                     Η ING υποστηρίζει ότι δεν ακολούθησε στρατηγική υψηλού κινδύνου. Οι απώλειες που κατέγραψε η ING σε σχέση με τις επενδύσεις της, καθώς και οι προβλέψεις που έκανε για ζημίες από δάνεια («ΠΖΔ») είναι αποτέλεσμα της κρίσης και των ειδικότερων μέτρων για την ελαχιστοποίηση των κινδύνων που έλαβε η ING προκειμένου να προστατεύσει τον εαυτό της από τις επιπτώσεις της εν λόγω κρίσης.
                  
               
                     (48)
                  
                  
                     Η ING επικαλείται το επιχείρημα ότι, όπως έχει συμφωνηθεί μεταξύ της Επιτροπής, του εντολοδόχου παρακολούθησης και της ING, το σημείο αναφοράς για την απαγόρευση της άσκησης ηγετικής θέσης κατά τον καθορισμό των τιμών είναι το σύνολο της αγοράς: Επιγραμμική και συμβατική, αλλά και με κάλυψη μικρών και μεγάλων ανταγωνιστών. Η ING είναι επίσης της γνώμης ότι δεν υπάρχει κανένας λόγος να γίνεται διάκριση μεταξύ επιγραμμικής και μη επιγραμμικής αγοράς χρηματοπιστωτικών προϊόντων, δεδομένου ότι δεν υπάρχουν πλέον αμιγώς επιγραμμικές και μη επιγραμμικές τράπεζες.
                  
               
            Παρατηρήσεις της De Nederlandsche Bank NV
         
         
                     (49)
                  
                  
                     Η «De Nederlandsche Bank NV («DNB»)» είναι η αρχή προληπτικής εποπτείας για τα χρηματοπιστωτικά ιδρύματα στις Κάτω Χώρες και, υπό την ιδιότητα αυτή θέλει να διατυπώσει τη θέση της στα εξής θέματα:
                     
                                 —
                              
                              
                                 την καταλληλότητα της αμοιβής για το μέτρο ανακεφαλαιοποίησης και την απόφαση της ING να μην καταβάλει μέρισμα για τρία συνεχόμενα έτη·
                              
                           
                                 —
                              
                              
                                 την αντικατάσταση της εκχώρησης της WUB από το σενάριο Van Gogh.
                              
                           
               
                     (50)
                  
                  
                     Όσον αφορά το ζήτημα της αμοιβής, η DNB υποστηρίζει ότι - κατά τη γνώμη της - η ING δεν ήταν σε θέση να καταβάλει μερίσματα στους μετόχους της. Όσον αφορά το σημείο αυτό, η DNB εξηγεί ότι τηρουμένων των αναλογιών (24), η καταβολή μερίσματος μειώνει το κεφάλαιο ενός ιδρύματος και θα πρέπει επομένως να αναλύεται από την σκοπιά της προληπτικής εποπτείας. Η DNB εξηγεί περαιτέρω ότι οι αξιολογήσεις προληπτικής εποπτείας της αφορούν το μέλλον και λαμβάνουν ως εκ τούτου υπόψη τους, για παράδειγμα, τις μεταβαλλόμενες κανονιστικές απαιτήσεις. Η DNB αναφέρεται συγκεκριμένα στην εισαγωγή του ρυθμιστικού πλαισίου της Βασιλείας ΙΙΙ, που θα αυξήσει σημαντικά τις κεφαλαιακές απαιτήσεις για τις τράπεζες. Κατά την άποψη της DNB «η διαδικασία αποθεματοποίησης των κερδών αποτελεί τον μοναδικό βασικότερο τρόπο να εναρμονισθεί σταδιακά με αυτές τις νέες απαιτήσεις». Η DNB περιγράφει ότι τόσο το 2010, όσο και το 2011, η ING και η DNB ήταν σε συνεχή διάλογο, κατά η διάρκεια του οποίου η ING προσπάθησε να μεγιστοποιήσει την εξόφληση των κρατικών ενισχύσεων υπό τον περιοριστικό όρο ότι η κεφαλαιακή θέση έπρεπε να είναι αποδεκτή από άποψη προληπτικής εποπτείας. Συνεπεία αυτού δεν υπήρχε περιθώριο στην κεφαλαιουχική θέση της ING για την καταβολή μερισμάτων ή για τη συμμετοχή σε οποιεσδήποτε άλλες δραστηριότητες που θα οδηγούσαν σε περαιτέρω μείωση της βασικής κεφαλαιακής θέσης της ING.
                  
               
                     (51)
                  
                  
                     Η DNB διατύπωσε επίσης παρατηρήσεις σχετικά με τη βιωσιμότητα του σεναρίου Van Gogh. Η DNB υποστηρίζει ότι εάν εξεταστεί μεμονωμένα η περίπτωση της WUB, η συντριπτική πλειοψηφία των επιχειρηματικών δραστηριοτήτων της WUB καθορίζεται περισσότερο από τα στοιχεία ενεργητικού (δάνεια) παρά από το παθητικό (αποταμιεύσεις). Επομένως, είναι συμφυές για το επιχειρηματικό μοντέλο που καθορίζεται από τα στοιχεία ενεργητικού της WUB, ότι θα εμφανίζει πάντοτε κάποιο κενό λιανικής χρηματοδότησης. Λαμβανομένης υπόψη της δυσκολίας εξεύρεσης επαρκών πηγών χονδρικής χρηματοδότησης με το τρέχον οικονομικό κλίμα, εκείνο που έχει ζωτική σημασία για την WUB είναι να βρει μια ισχυρή μητρική εταιρεία που μπορεί να θέσει σημαντικά ποσά χρηματοδότησης στη διάθεσή της, προκειμένου να διασφαλιστεί η βιωσιμότητα της WUB. Με δεδομένο το χρηματοδοτικό κενό της WUB, η DNB θεωρεί ότι είναι κατανοητό γιατί η ING δεν ήταν σε θέση να βρει κάποιον αγοραστή για την WUB, ο οποίος θα ήταν πρόθυμος και ικανός να διαθέσει τα σημαντικά ποσά χρηματοδότησης που έχει ανάγκη η WUB.
                  
               
                     (52)
                  
                  
                     Από την σκοπιά της DNB, το μεγαλύτερο πλεονέκτημα του σεναρίου Van Gogh σε σύγκριση με τη δέσμευση της WUB είναι ότι η βάση των στοιχείων ενεργητικού της WUB που θα μεταβιβασθεί σύμφωνα με το σενάριο Van Gogh είναι μικρότερη από την προβλεπόμενη με βάση τη δέσμευση της WUB. Για την κάλυψη των προαναφερθέντων περιουσιακών στοιχείων απαιτούνται λιγότεροι πόροι χρηματοδότησης, γεγονός που αναδεικνύει το σενάριο Van Gogh σε πιο βιώσιμη πρόταση. Η DNB καταλήγει στο συμπέρασμα ότι δεν θα είχε αποδεχθεί την ανάληψη από την NN Bank κάποιας μεγαλύτερης συναλλαγής με κριτήριο τα στοιχεία του ενεργητικού, αλλά ότι το μέγεθος της εταιρείας που συνεπάγεται το σενάριο Van Gogh συνιστά αποδεκτή λύση από την άποψη της προληπτικής εποπτείας.
                  
               
            Παρατηρήσεις της Nationale Nederlanden (25)
         
         
                     (53)
                  
                  
                     Η Nationale Nederlanden διατύπωσε παρατηρήσεις σχετικά με τη βιωσιμότητα και την ανταγωνιστική δύναμη της NN Bank σύμφωνα με το σενάριο Van Gogh. Όπως ισχυρίζεται η Nationale Nederlanden, δεν έχει καμία αμφιβολία σχετικά με τη βιωσιμότητα της NN Bank και διατείνεται ότι ο συνδυασμός της NN Bank με την WUB θα αποφέρει ισχυρότερη ανταγωνιστική επιρροή από κάθε αυτόνομη επιχείρηση. Όσον αφορά το θέμα αυτό, η Nationale Nederlanden παραπέμπει στο πιο εξισορροπημένο και διαφοροποιημένο επιχειρηματικό μοντέλο της NN Bank, τον ισχυρότερο ισολογισμό ο οποίος μπορεί πιθανόν να διανοίξει σταθερή πρόσβαση σε πηγές χρηματοδότησης (καίριο παράγοντα επιτυχίας για τον ανταγωνισμό), την πρόσβαση σε 2,5 εκατομμύρια πελάτες, το ευρύτερο μοντέλο διανομής και την εντονότερη αναγνώριση του σήματος.
                  
               
                     (54)
                  
                  
                     Η Nationale Nederlanden θεωρεί ότι μια τράπεζα χωρίς φυσικό δίκτυο καταστημάτων είναι ελκυστικότερη από μια τράπεζα επιβαρυμένη με το λειτουργικό κόστος του δικτύου καταστημάτων που έχει κληρονομήσει. Όσον αφορά τους τρεχούμενους λογαριασμούς, πιστεύει ότι η προσφορά για τους τρεχούμενους λογαριασμούς θα αποτελούσε μάλλον στρατηγικό βάρος για την NN Bank, παρά ανταγωνιστικό πλεονέκτημα
                  
               
                     (55)
                  
                  
                     Η Nationale Nederlanden καταλήγει στο συμπέρασμα ότι το σενάριο Van Gogh θα αυξήσει το δυναμικό και την κλίμακα των δραστηριοτήτων λιανικής τραπεζικής με πολύ ταχύτερο ρυθμό από ό, τι αυτό θα μπορούσε να επιτευχθεί με τη λειτουργία της NN Bank σε αυτόνομη βάση
                  
               
            Παρατηρήσεις από το σωματείο εργαζομένων της WUB
         
         
                     (56)
                  
                  
                     Το σωματείο εργαζομένων της WUB υπέβαλε παρατηρήσεις σχετικά με το σενάριο Van Gogh και ανέφερε ότι είναι όντως ανάγκη να διασφαλισθεί ότι η νέα τράπεζα θα είναι βιώσιμη σε μακροπρόθεσμη βάση. Το σωματείο των Εργαζομένων επικαλείται μερικά παραδείγματα για τα σημεία στα οποία η νέα τράπεζα θα πρέπει να αναπτύξει δυναμική πολιτική προς το σκοπό αυτό (καινοτομία σε θέματα προϊόντων για να αντιμετωπισθούν προκαταβολικά τα ζητήματα της νέας κυβερνητικής πολιτικής όσον αφορά τις υποθήκες, των νέων εξελίξεων όσον αφορά τους μεσάζοντες, των νέων διαύλων διανομής και της τεχνολογίας πληροφοριών).
                  
               
                     (57)
                  
                  
                     Το σωματείο των εργαζομένων επιμένει ότι η ταχεία λήψη απόφασης από την Επιτροπή εξυπηρετεί επίσης τα συμφέροντα των εργαζομένων της WUB.
                  
               
            Παρατηρήσεις της WUB
         
         
                     (58)
                  
                  
                     Η Εκτελεστική Επιτροπή της WUB διατυπώνει παρατηρήσεις για τη βιωσιμότητα και την ανταγωνιστική ισχύ της νέας NN Bank μετά την ένταξη της WUB. Η Εκτελεστική Επιτροπή πιστεύει ότι η εταιρεία είναι βιώσιμη και ανταγωνιστική για διάφορους λόγους.
                  
               
                     (59)
                  
                  
                     Πρώτον, στα μάτια της Εκτελεστικής Επιτροπής, μια μικρή τράπεζα, όπως η NN Bank, χρειάζεται μια ισχυρή μητρική τράπεζα, όπως η Nationale Nederlanden, η οποία βελτιώνει για παράδειγμα την πρόσβαση στην αγορά χονδρικής.
                  
               
                     (60)
                  
                  
                     Δεύτερον, η Εκτελεστική Επιτροπή επισημαίνει ότι στην ολλανδική αγορά ενυπόθηκου δανεισμού επικρατούν προβληματικές συνθήκες και ότι ο κύριος δίαυλος διανομής (ανεξάρτητοι μεσάζοντες) διέρχεται από περίοδο ρηξικέλευθων αλλαγών. Η νέα NN Bank θα είναι σε θέση να εφαρμόσει στρατηγική πολυσχιδούς διανομής (για παράδειγμα, μέσω συνδεδεμένων αντιπροσώπων και κυκλωμάτων απευθείας διανομής).
                  
               
                     (61)
                  
                  
                     Τρίτον, η Εκτελεστική Επιτροπή θεωρεί επίσης ότι συνιστά προστιθέμενη αξία το γεγονός ότι η Nationale Nederlanden έχει ακλόνητο όνομα και φήμη στην αγορά.
                  
               
                     (62)
                  
                  
                     Τέλος, η Εκτελεστική Επιτροπή παρατηρεί επίσης ότι το σενάριο Van Gogh θα επιτρέψει στην NN Bank να συγκεντρώσει τους πόρους της σε μια οργάνωση και ένα εμπορικό σήμα. Κατά συνέπεια, βελτιώνει την αποτελεσματικότητα της οργανωτικής υποδομής και βελτιώνει τον ανταγωνιστικό αντίκτυπο.
                  
               
                     (63)
                  
                  
                     Συνοψίζοντας, η Εκτελεστική Επιτροπή αναφέρει επίσης ότι το σενάριο Van Gogh αποτελεί σήμερα τη μόνη εφικτή επιλογή εκποίησης που είναι διαθέσιμη.
                  
               
                     (64)
                  
                  
                     Σε χωριστή επιστολή, τα ανεξάρτητα εποπτικά διοικητικά στελέχη της WUB εκφράζουν την υποστήριξή τους για τη θέση που έλαβε η Εκτελεστική Επιτροπή, δηλώνοντας ρητά ότι επικροτούν την επιστολή της τελευταίας.
                  
               
            Παρατηρήσεις της Vereniging Eigen Huis
         
         
                     (65)
                  
                  
                     Η Vereniging Eigen Huis, ολλανδική ένωση ιδιοκτητών κατοικιών που εκπροσωπεί 700 000 ολλανδούς κατόχους ενυπόθηκων δανείων υπέβαλε το ντοκιμαντέρ με τίτλο «Uw hypotheek als melkkoe» [«η υποθήκη σας ως αγελάδα για άρμεγμα»], το οποίο ασχολείται με την ολλανδική αγορά ενυπόθηκων δανείων (θέματα όπως η άνοδος των τιμών για τις υποθήκες στις Κάτω Χώρες, το μεταβαλλόμενο ανταγωνιστικό τοπίο στις Κάτω Χώρες και οι απαγορεύσεις άσκησης ηγετικού ρόλου κατά τον καθορισμό των τιμών). Η εν λόγω ένωση τονίζει ότι οι πληροφορίες αυτές διαδραματίζουν σημαντικό ρόλο για την τρίτη αξιολόγηση (δηλαδή τη συμπεριφορά σε θέματα τιμολόγησης της ING Direct Italia)
                  
               
            Αντίδραση των Κάτω Χωρών όσον αφορά τις παρατηρήσεις τρίτων
         
         
                     (66)
                  
                  
                     Οι Κάτω Χώρες λαμβάνουν υπόψη το γεγονός ότι υποβλήθηκαν παρατηρήσεις από τρίτους σχετικά με τα θέματα βιωσιμότητας που σχετίζονται με την WUB και για το σενάριο Van Gogh. Όλοι οι σχολιαστές υποστηρίζουν το σενάριο Van Gogh ως αποδεκτή εναλλακτική λύση αντί της αρχικής δέσμευσης της WUB. Επιπλέον, οι Κάτω Χώρες λαμβάνουν υπόψη την παρατήρηση της DNB ότι το σενάριο Van Gogh αποτελεί αποδεκτή λύση από τη σκοπιά της προληπτικής εποπτείας.
                  
               
                     (67)
                  
                  
                     Έχοντας εξετάσει όλες τις παρατηρήσεις, οι Κάτω Χώρες παραμένουν πεπεισμένες ότι το σενάριο Van Gogh θα έχει ως αποτέλεσμα να εμφανισθεί ένας βιώσιμος και ανταγωνιστικός νέος παράγοντας στην ολλανδική αγορά λιανικής πώλησης. Οι Κάτω Χώρες ενστερνίζονται επίσης τους προβληματισμούς για τις αρνητικές επιπτώσεις που θα έχει η περίοδος αβεβαιότητας για τους εργαζόμενους και τα άλλα ενδιαφερόμενα μέρη, για παράδειγμα. Η Ολλανδία διακατέχεται επίσης από την αισιοδοξία ότι η απόφαση για τις τροποποιήσεις του σχεδίου αναδιάρθρωσης της ING θα δώσει τις απαραίτητες διαβεβαιώσεις στην WUB και τους εργαζόμενους της. Τέλος, όσον αφορά τις παρατηρήσεις της Vereniging Eigen Huis, οι Κάτω Χώρες επισημαίνουν ότι το ντοκιμαντέρ αναφέρεται στην ολλανδική αγορά ενυπόθηκων δανείων και απευθύνει τη σύσταση να επικοινωνήσει με την ολλανδική αρχή ανταγωνισμού για αυτό το θέμα. Οι Κάτω Χώρες επισημαίνουν ότι το τρίτο θέμα που θα πρέπει να αξιολογηθεί από την Επιτροπή αφορά τις καταγγελίες της Mediobanca σχετικά με την τήρηση από την ING Direct της απαγόρευσης άσκησης ηγετικού ρόλου στα θέματα καθορισμού των τιμών στην Ιταλία.
                  
               V.   ΘΕΣΗ ΤΩΝ ΚΑΤΩ ΧΩΡΩΝ
         
         5.1   ΟΙ ΟΙΚΟΝΟΜΙΚΕΣ ΕΞΕΛΙΞΕΙΣ ΠΟΥ ΕΠΗΡΕΑΣΑΝ ΤΗΝ ING ΚΑΤΑ ΤΗΝ ΥΛΟΠΟΙΗΣΗ ΤΟΥ ΣΧΕΔΙΟΥ ΑΝΑΔΙΑΡΘΡΩΣΗΣ ΤΗΣ 22ας ΟΚΤΩΒΡΙΟΥ 2009
         
                     (68)
                  
                  
                     Σύμφωνα με τις Κάτω Χώρες, η τρέχουσα κρίση στην Ευρώπη δεν είχε προβλεφθεί όταν η ING υπέβαλε το σχέδιο αναδιάρθρωσής της 22ας Οκτωβρίου 2009, ενώ ο αντίκτυπος σαφώς δεν αντικατοπτριζόταν στις οικονομικές προβλέψεις που είχαν υποβληθεί την εποχή εκείνη.
                  
               
                     (69)
                  
                  
                     Παρά το δύσκολο αυτό περιβάλλον, η ING Bank συνέχισε να παράγει καλά οικονομικά αποτελέσματα. Το 2011, η ING Bank συμμετείχε σε προσομοιώσεις ακραίων καταστάσεων στην Ένωση (τον Ιούλιο και τον Οκτώβριο) που πραγματοποιήθηκαν από την Ευρωπαϊκή Αρχή Τραπεζών («ΕΑΤ») (26). Η ΕΑΤ πρότεινε να ισχύσει νέος στόχος 9,0 % για τα βασικά κεφάλαια Κατηγορίας 1 από τον Ιούνιο του 2012 και η ING ήταν σε θέση να ανταποκριθεί στους νέους αυτούς στόχους. Στο σκέλος των ασφαλίσεων, η ING έχει επίσης λάβει σημαντικά μέτρα για τη βελτίωση των επιδόσεων, την αύξηση της αντιστάθμισης και την προετοιμασία των ασφαλιστικών εταιρειών της για ένα αυτόνομο μέλλον.
                  
               
                     (70)
                  
                  
                     Επιπλέον, η θέση της ING σε θέματα χρηματοδότησης και ρευστότητας παρέμεινε υγιής. Για παράδειγμα, η ING δεν έκανε χρήση των πράξεων μακροπρόθεσμης αναχρηματοδότησης που είχαν τεθεί σε διάθεση από την ΕΚΤ το Δεκέμβριο του 2011 ή το Μάρτιο του 2012
                  
               
                     (71)
                  
                  
                     Συνεπεία της κρίσης του δημόσιου χρέους, η ING βρέθηκε, για παράδειγμα, αντιμέτωπη με σημαντικές απώλειες για το ελληνικό χαρτοφυλάκιο κρατικών ομολόγων της που χρειάστηκε να απομειωθεί κατά ποσοστό σχεδόν 80 %, συνεπεία της συμμετοχής του ιδιωτικού τομέα στο ελληνικό χρέος. Αυτή η απομείωση οδήγησε σε σωρευτικές απώλειες περίπου 1 δισ. ευρώ για την ING.
                  
               5.2   ΝΕΑ ΠΡΟΤΑΣΗ ΑΠΟ ΤΙΣ ΚΑΤΩ ΧΩΡΕΣ
         
                     (72)
                  
                  
                     Οι Κάτω Χώρες υπέβαλαν στην Επιτροπή στις 31 Οκτωβρίου 2012 νέα πρόταση απαρτιζόμενη από σειρά τροποποιήσεων του σχεδίου αναδιάρθρωσης της 22ας Οκτωβρίου 2009, με στόχο την αντιμετώπιση των ανησυχιών που είχαν εκφραστεί στην απόφαση κίνησης της διαδικασίας και την ανάληψη της δέσμευσης να ισχύσουν νέες προθεσμίες για την εκποίηση της ING Insurance, συνοδευόμενες από παράταση της περιόδου αναδιάρθρωσης
                  
               
            Ανάληψη δέσμευσης από την NN Bank σε αντικατάσταση της δέσμευσης της WUB
         
         
                     (73)
                  
                  
                     Η νέα πρόταση των Κάτω Χωρών για την εκποίηση της NN Bank στηρίζεται στην πρόταση που περιγράφεται στις αιτιολογικές σκέψεις 39 έως 78 της απόφασης για την κίνηση της διαδικασίας. Σύμφωνα με τη νέα πρόταση, η ενοποιημένη NN Bank όφειλε να διατηρήσει ενυπόθηκα δάνεια ύψους 3 δισεκατομμυρίων ευρώ περίπου (27) και συναφείς χρηματοδοτήσεις στα βιβλία της, ενώ η ING θα διατηρούσε από το χαρτοφυλάκιο ενυπόθηκων δανείων 34 δισ. ευρώ τα οποία θα εξυπηρετούσε εν μέρει η NN Bank.
                  
               
            Δομή και σύνθεση του προϊόντος
         
         
                     (74)
                  
                  
                     Οι Κάτω Χώρες ανανεώνουν τη δέσμευσή τους για την ING να δημιουργήσουν νέα εταιρεία με αποστολή την εκποίηση στο εν λόγω κράτος μέλος (στο εξής «δραστηριότητα εκποίησης τομέων»), η οποία θα αποκοπεί από τις τρέχουσες ολλανδικές δραστηριότητες λιανικής τραπεζικής της ING. Το αποτέλεσμα πρέπει να είναι ότι η νέα εταιρεία θα αποτελεί βιώσιμη και ανταγωνιστική επιχείρηση, η οποία θα είναι αυθύπαρκτη και ξεχωριστή από τις επιχειρήσεις που διατηρεί η ING. Η νέα αυτή εταιρεία θα περιλαμβάνει τμήματα των επιχειρηματικών δραστηριοτήτων της ήδη αποχωρισμένης WUB και τις τρέχουσες (περιορισμένες) δραστηριότητες του προσφάτως συσταθέντος κλάδου τραπεζικών δραστηριοτήτων της Nationale Nederlanden (ΝΝ Bank)
                  
               
                     (75)
                  
                  
                     Οι πρωτοβουλίες εκποίησης τομέων δραστηριότητας θα τεθούν υπό την ευθύνη της ING Insurance/Investment Management (IM) Europe που έχει αναλάβει μακροπρόθεσμες στρατηγικές δεσμεύσεις στην ολλανδική αγορά λιανικής και θα ασκεί τις δραστηριότητες υπό το εμπορικό σήμα «Nationale Nederlanden» (ως «NN Bank»), με δικές της δυνατότητες χρηματοδότησης και με ευρύ δίκτυο διανομής. Απόρροια αυτού είναι να πραγματοποιηθεί η εκποίηση της NN Bank ως μέρος της ING Insurance Europe, το αργότερο στις 31 Δεκεμβρίου 2015. Αυτή η εκποίηση θα πραγματοποιηθεί κατά πάσα πιθανότητα μέσω Αρχικής Δημόσιας Προσφοράς (ΑΔΠ) (IPO).
                  
               
                     (76)
                  
                  
                     Η NN Bank θα προσφέρει ευρύ και συνεκτικό φάσμα προϊόντων, με στεγαστικά δάνεια, αποταμιεύσεις, ετήσιες τραπεζικές προσόδους, επενδύσεις και προϊόντα καταναλωτικής πίστης, σε συνδυασμό με βασικά ασφαλιστικά προϊόντα λιανικής της Nationale Nederlanden (που περιλαμβάνουν μόνο ασφαλιστικά προϊόντα ζωής και προϊόντα γενικής ασφάλισης κατά κινδύνου περιουσιακών στοιχείων και ατυχημάτων). Η NN Bank θα έρχεται σε επαφή με τους πελάτες μέσα από ενοποιημένο μοντέλο διανομής πολυσχιδών διαύλων, στο οποίο θα απασχολούνται ανεξάρτητοι οικονομικοί σύμβουλοι και συνδεδεμένοι αντιπρόσωποί της με πανεθνική κάλυψη με καθήκον την παροχή συμβουλών για σύνθετες χρηματοπιστωτικές καταστάσεις και προϊόντα και με ολοένα αυξανόμενη χρήση του διαδικτύου και τηλεφωνικών κέντρων για πωλήσεις και εξυπηρέτηση. Οι εν λόγω δίαυλοι διανομής παρέχουν σωρευτικά πρόσβαση σε παραπάνω από 2,5 εκατομμύρια πελάτες της Nationale Nederlanden.
                  
               
                     (77)
                  
                  
                     Ο προβλεπόμενος ισολογισμός της NN Bank σύμφωνα με το επιχειρηματικό σχέδιο της NN Bank που χορηγήθηκε στις 11 Ιουλίου 2012, έχει ως εξής:
                     
                        Σχήμα 1
                     
                     
                        επιχειρηματικό σχέδιο της NN Bank (σε εκατ. ευρώ)
                     
                     
                                 
                                    Στοιχεία ενεργητικού
                                 
                              
                              
                                 
                                    […]
                                 
                              
                              
                                 
                                    […]
                                 
                              
                              
                                 
                                    […]
                                 
                              
                              
                                 
                                    […]
                                 
                              
                              
                                 
                                    […]
                                 
                              
                              
                                 
                                    […]
                                 
                              
                           
                                 Υποθήκες
                              
                              
                                 […]
                              
                              
                                 […]
                              
                              
                                 […]
                              
                              
                                 […]
                              
                              
                                 […]
                              
                              
                                 […]
                              
                           
                                 Χρηματοδοτήσεις καταναλωτικής πίστης
                              
                              
                                 […]
                              
                              
                                 […]
                              
                              
                                 […]
                              
                              
                                 […]
                              
                              
                                 […]
                              
                              
                                 […]
                              
                           
                                 Ταμειακά διαθέσιμα και ισοδύναμα αυτών
                              
                              
                                 […]
                              
                              
                                 […]
                              
                              
                                 […]
                              
                              
                                 […]
                              
                              
                                 […]
                              
                              
                                 […]
                              
                           
                                  
                              
                              
                                  
                              
                              
                                  
                              
                              
                                  
                              
                              
                                  
                              
                              
                                  
                              
                              
                                  
                              
                           
                                 
                                    Μετοχικό κεφάλαιο
                                 
                              
                              
                                 
                                    […]
                                 
                              
                              
                                 
                                    […]
                                 
                              
                              
                                 
                                    […]
                                 
                              
                              
                                 
                                    […]
                                 
                              
                              
                                 
                                    […]
                                 
                              
                              
                                 
                                    […]
                                 
                              
                           
                                  
                              
                              
                                  
                              
                              
                                  
                              
                              
                                  
                              
                              
                                  
                              
                              
                                  
                              
                              
                                  
                              
                           
                                 
                                    Στοιχεία παθητικού
                                 
                              
                              
                                 
                                    […]
                                 
                              
                              
                                 
                                    […]
                                 
                              
                              
                                 
                                    […]
                                 
                              
                              
                                 
                                    […]
                                 
                              
                              
                                 
                                    […]
                                 
                              
                              
                                 
                                    […]
                                 
                              
                           
                                 
                                    Καταθέσεις πελατών
                                 
                              
                              
                                 
                                    […]
                                 
                              
                              
                                 
                                    […]
                                 
                              
                              
                                 
                                    […]
                                 
                              
                              
                                 
                                    […]
                                 
                              
                              
                                 
                                    […]
                                 
                              
                              
                                 
                                    […]
                                 
                              
                           
                                 Καταθέσεις ταμιευτηρίου
                              
                              
                                 […]
                              
                              
                                 […]
                              
                              
                                 […]
                              
                              
                                 […]
                              
                              
                                 […]
                              
                              
                                 […]
                              
                           
                                 Καταθέσεις ταμιευτηρίου επιχειρήσεων /levensloop (ισόβιο σύστημα)
                              
                              
                                 […]
                              
                              
                                 […]
                              
                              
                                 […]
                              
                              
                                 […]
                              
                              
                                 […]
                              
                              
                                 […]
                              
                           
                                 Ετήσια τραπεζική πρόσοδος- Υποθήκη
                              
                              
                                 […]
                              
                              
                                 […]
                              
                              
                                 […]
                              
                              
                                 […]
                              
                              
                                 […]
                              
                              
                                 […]
                              
                           
                                 Ετήσια τραπεζική πρόσοδος – Lijfrente (ισόβια πρόσοδος)
                              
                              
                                 […]
                              
                              
                                 […]
                              
                              
                                 […]
                              
                              
                                 […]
                              
                              
                                 […]
                              
                              
                                 […]
                              
                           
                                  
                              
                              
                                  
                              
                              
                                  
                              
                              
                                  
                              
                              
                                  
                              
                              
                                  
                              
                              
                                  
                              
                           
                                 
                                    Χρηματοδότηση χονδρικής
                                 
                              
                              
                                 
                                    […]
                                 
                              
                              
                                 
                                    […]
                                 
                              
                              
                                 
                                    […]
                                 
                              
                              
                                 
                                    […]
                                 
                              
                              
                                 
                                    […]
                                 
                              
                              
                                 
                                    […]
                                 
                              
                           
                                 Χρηματοδότηση της ING Bank
                              
                              
                                 […]
                              
                              
                                 […]
                              
                              
                                 […]
                              
                              
                                 […]
                              
                              
                                 […]
                              
                              
                                 […]
                              
                           
                                 Κεφαλαιαγορές
                              
                              
                                 […]
                              
                              
                                 […]
                              
                              
                                 […]
                              
                              
                                 […]
                              
                              
                                 […]
                              
                              
                                 […]
                              
                           
                                  
                              
                              
                                  
                              
                              
                                  
                              
                              
                                  
                              
                              
                                  
                              
                              
                                  
                              
                              
                                  
                              
                           
                                 
                                    Περιουσιακά Στοιχεία με Στάθμιση Κινδύνου («ΠΣΣΚ»)
                                 
                              
                              
                                 
                                    […]
                                 
                              
                              
                                 
                                    […]
                                 
                              
                              
                                 
                                    […]
                                 
                              
                              
                                 
                                    […]
                                 
                              
                              
                                 
                                    […]
                                 
                              
                              
                                 
                                    […]
                                 
                              
                           
                                 
                                    Tier-1 Κεφάλαια κατηγορίας 1: σχέση
                                 
                              
                              
                                 
                                    […]
                                 
                              
                              
                                 
                                    […]
                                 
                              
                              
                                 
                                    […]
                                 
                              
                              
                                 
                                    […]
                                 
                              
                              
                                 
                                    […]
                                 
                              
                              
                                 
                                    […]
                                 
                              
                           
               
            Απόδοση ιδίων κεφαλαίων
         
         
                     (78)
                  
                  
                     Σύμφωνα με τη νέα εκδοχή άσκησης επιχειρηματικών δραστηριοτήτων του σεναρίου Van Gogh, συμπεριλαμβανομένων και των πρόσθετων δεσμεύσεων, τα σχέδια προβλέπεται να έχουν μετά από μια πενταετία απόδοση ιδίων κεφαλαίων («ΑΙΚ») περίπου [7-12] %, ενώ, μακροπρόθεσμα, η ΑΙΚ αυξάνεται σε εύρος διακύμανσης [9-15] %.
                  
               
            Στόχος παραγωγής για τα βασικά προϊόντα
         
         —   Υποθήκες
         
                     (79)
                  
                  
                     Όσον αφορά τις υποθήκες, η NN Bank θα έχει μέση ετήσια νέα παραγωγή [συμπεριλαμβανομένων των ανανεώσεων του χαρτοφυλακίου ιδιοκτησίας της ING Bank (με το εμπορικό σήμα της NN)] τουλάχιστον [1,5-6] δισ. ευρώ ετησίως και θα ελέγχει ποσοστό [2-9] % της συνολικής παραγωγής στεγαστικών δανείων στην ολλανδική αγορά με μέγιστο ποσό [2-8] δισ. ευρώ ετησίως για τα έτη από το 2013 (28) έως το 2015. Εάν δεν πληρούνται τα κριτήρια αυτά, η ING δεσμεύεται να προβεί στα εξής βήματα:
                     
                                 —
                              
                              
                                 να μεταβιβάσει τις επιμέρους πελατειακές σχέσεις μέσω της μεταφοράς των ενυπόθηκων δανείων στην NN Bank (με βάση τις ατομικές προσφορές στους πελάτες στεγαστικών δανείων της (29), (30))· και
                              
                           
                                 —
                              
                              
                                 να μεταβιβάσει την κυριότητα των εν λόγω δανείων χωρίς πρόσθετη επιβάρυνση για τον πελάτη ή επιβάρυνση για την NN Bank· και
                              
                           
                                 —
                              
                              
                                 να επιτρέψει στην NN Bank να χρησιμοποιεί τα κυκλώματα διανομής της ING Bank για να προσφέρει υποθήκες της NN Bank στους πελάτες της ING Bank, προκειμένου να επιτευχθούν οι στόχοι.
                              
                           
               —   Καταναλωτικά δάνεια
         
                     (80)
                  
                  
                     Στο σκέλος των καταναλωτικών δανείων, η NN Bank θα έχει ετήσια νέα παραγωγή τουλάχιστον [10-100] εκατ. ευρώ και θα ελέγχει τουλάχιστον [0,5-4] % της συνολικής παραγωγής καταναλωτικών δανείων στην ολλανδική αγορά έως τις 31 Δεκεμβρίου 2013 (31). Η NN Bank θα έχει ετήσια νέα παραγωγή ύψους τουλάχιστον [40-140] εκατ. ευρώ ετησίως και θα ελέγχει τουλάχιστον [0,5-6] % της συνολικής παραγωγής καταναλωτικών δανείων στην ολλανδική αγορά το οποίο θα μετρηθεί στις 31 Δεκεμβρίου 2015, με μέγιστο ύψος [100-200] εκατ. ευρώ. Εάν δεν πληρούνται τα κριτήρια αυτά, η ING δεσμεύεται:
                     
                                 —
                              
                              
                                 να μεταβιβάσει τις επιμέρους πελατειακές σχέσεις μέσω της μεταφοράς του χαρτοφυλακίου χορηγήσεων καταναλωτικών δανείων στην πελατεία της ING Bank Netherlands (32) στην NN Bank (33)· και
                              
                           
                                 —
                              
                              
                                 να μεταβιβάσει την κυριότητα των εν λόγω καταναλωτικών δανείων χωρίς πρόσθετη επιβάρυνση για τον πελάτη ή επιβάρυνση για την NN Bank.
                              
                           
               —   Διευκόλυνση πληρωμής
         
                     (81)
                  
                  
                     Η ING δεσμεύεται να συμπεριλαμβάνει τη διευκόλυνση πληρωμής για την NN Τράπεζα, υπό μορφή πιστωτικής κάρτας με το εμπορικό σήμα της NN με κόστος για τον καταναλωτή όχι υψηλότερο από εκείνο της χρεωστικής κάρτας. Όσον αφορά τους κατόχους πιστωτικών καρτών με το εμπορικό σήμα της NN, η ING θα παρέχει δωρεάν πρόσβαση στις αυτόματες ταμειακές μηχανές της («ΑΤΜ») επί μια τριετία μετά την ενεργοποίηση της εν λόγω πιστωτικής κάρτας και, σε τελική ανάλυση, έως τις 31 Δεκεμβρίου του 2015.
                  
               
                     (82)
                  
                  
                     Η ING θα αποστείλει μήνυμα εμπορίας αναφορικά με την NN Bank σε 350 000 πελάτες της σύμφωνα με το ολλανδικό δίκαιο για την προστασία της ιδιωτικής ζωής. Η ING επιτρέπεται να εξηγήσει στους πελάτες της ότι η αποστολή γίνεται κατά τρόπο που επιτρέπει στην ING να συμμορφωθεί με τους κανόνες της Ένωσης για τις κρατικές ενισχύσεις.
                  
               
            Διασυνδεδεμένη απαγόρευση
         
         
                     (83)
                  
                  
                     Η ING δεσμεύεται ότι η ετήσια παραγωγή ενυπόθηκων δανείων της ING Bank (με εξαίρεση τις ανανεώσεις) δεν θα είναι μεγαλύτερη από το [2-4] -πλάσιο της νέας παραγωγής της NN Bank. Σε τριμηνιαία βάση, η νέα παραγωγή της ING δεν μπορεί να υπερβεί κατά [2,5-5] φορές τη νέα παραγωγή της NN Bank μέσα στο ίδιο τρίμηνο και κατά [2.25-4.5] φορές τη νέα παραγωγή της NN Bank σε εξαμηνιαία βάση. Εάν η νέα παραγωγή της NN Bank σε ετήσια βάση υπερβαίνει το ποσό των [2-8] δισ. ευρώ, δεν τίθενται περιορισμοί για τη νέα παραγωγή όσον αφορά την ING Bank (υπό την έννοια ότι αν παραπάνω από ένα εξάμηνο (δηλαδή επί μισό έτος), η νέα παραγωγή της NN Bank υπερβαίνει το ποσό των [1-4] δισ. ευρώ, η ING δεν θα περιορίζεται όσον αφορά τον όγκο της νέας παραγωγής της για το συνεχόμενο εξάμηνο).
                  
               
                     (84)
                  
                  
                     Η αναλογία του [2-4] -πλάσιου μεταξύ της νέας παραγωγής της ING, εξαιρουμένων των ανανεώσεων, και της νέας παραγωγής της NN Bank, βασίζεται στα στοιχεία που παρατίθενται στο Σχήμα 2 τα οποία έχουν χορηγηθεί από τις Κάτω Χώρες. Από τον Ιανουάριο του 2011 έως τον Ιούνιο του 2012, τη χρονική περίοδο δηλαδή για την οποία οι Κάτω Χώρες διαβίβασαν στοιχεία, η μέση παραγωγή σε ετήσια βάση ανήλθε σε [5-15] δισ. ευρώ, η οποία, όταν διαιρεθεί με το ποσό των [1,5-6] δισ. ευρώ ετησίως (δηλαδή με την ελάχιστη παραγωγή της NN Bank για την οποία ανέλαβε τη δέσμευση η ING), αντιστοιχεί στην καθορισμένη αναλογία.
                     
                        Σχήμα 2
                     
                     
                        Νέα παραγωγή ενυπόθηκων δανείων από την ING πέραν του 2011 και κατά το πρώτο εξάμηνο του 2012
                     
                     Ενυπόθηκα δάνεια στις Κάτω Χώρες: νέα παραγωγή και ανανεώσεις (με εξαίρεση τα ενυπόθηκα δάνεια της WUB)
                     
                        
                     
                                 ΠΟΣΑ × ΕΥΡΩ 1 min
                              
                              
                                 Ιαν-11
                              
                              
                                 Φεβ-11
                              
                              
                                 Μαρ-11
                              
                              
                                 Απρ-11
                              
                              
                                 Μαϊ-11
                              
                              
                                 Ιουν-11
                              
                              
                                 Ιουλ-11
                              
                              
                                 Αυγ-11
                              
                              
                                 Σεπ-11
                              
                           
                                 νέα παραγωγή
                              
                              
                                 878 
                              
                              
                                 835 
                              
                              
                                 1 020 
                              
                              
                                 856 
                              
                              
                                 921 
                              
                              
                                 888 
                              
                              
                                 762 
                              
                              
                                 679 
                              
                              
                                 549 
                              
                           
                                 ανανεώσεις
                              
                              
                                 [500-1 000 ]
                              
                              
                                 [300-800]
                              
                              
                                 [300-800]
                              
                              
                                 [500-1 000 ]
                              
                              
                                 [500-1 000 ]
                              
                              
                                 [500-1 000 ]
                              
                              
                                 [600-1 100 ]
                              
                              
                                 [600-1 200 ]
                              
                              
                                 [600-1 200 ]
                              
                           
                                  
                              
                              
                                 Οκτ-11
                              
                              
                                 Νοε-11
                              
                              
                                 Δεκ-11
                              
                              
                                 Ιαν-12
                              
                              
                                 Φεβ-12
                              
                              
                                 Μαρ-12
                              
                              
                                 Απρ-12
                              
                              
                                 Μαϊ-12
                              
                              
                                 Ιουν-12
                              
                           
                                 νέα παραγωγή
                              
                              
                                 485 
                              
                              
                                 369 
                              
                              
                                 466 
                              
                              
                                 403 
                              
                              
                                 421 
                              
                              
                                 624 
                              
                              
                                 627 
                              
                              
                                 571 
                              
                              
                                 547 
                              
                           
                                 ανανεώσεις
                              
                              
                                 [600-1 200 ]
                              
                              
                                 [500-1 000 ]
                              
                              
                                 [600-1 200 ]
                              
                              
                                 [600-1 200 ]
                              
                              
                                 [500-1 000 ]
                              
                              
                                 [400-900]
                              
                              
                                 [600-1 200 ]
                              
                              
                                 [600-1 200 ]
                              
                              
                                 [600-1 200 ]
                              
                           
               
                     (85)
                  
                  
                     Η NN Bank είναι ανάγκη να δώσει νέα στοιχεία για την παραγωγή (νέες προτάσεις, αποδεκτές προτάσεις) και τις προβλέψεις σε μηνιαία βάση για την ING, χωρίς αδικαιολόγητη καθυστέρηση. Η συμμόρφωση με το ανώτατο όριο θα υπολογίζεται με βάση τα στοιχεία για την παραγωγή που δημοσιεύει το Kadaster (η Υπηρεσία Κτηματολογίου). (34)
                     
                  
               
                     (86)
                  
                  
                     Ο περιορισμός που περιγράφεται στην αιτιολογική σκέψη 85 εφαρμόζεται από την 1η Ιανουαρίου 2013 έως τις 31 Δεκεμβρίου 2015. Κατά τη μεταβατική περίοδο έως την έναρξη λειτουργίας της NN Bank, η ING δεσμεύεται η μέγιστη νέα παραγωγή (εξαιρουμένων των ανανεώσεων) να είναι [2-4] * -πλάσια από ποσό ύψους [1,5-6] δισεκατ. ευρώ ([3-24] δισεκατ. ευρώ) σε ετήσια βάση. Η ING θα υποβάλει έκθεση για την πορεία προόδου σε τριμηνιαία βάση.
                  
               
            Δέσμευση αυτοχρηματοδότησης
         
         
                     (87)
                  
                  
                     Η NN Bank θα είναι σε μεγάλο βαθμό αυτοχρηματοδοτούμενη μέσω των αποταμιευτικών καταθέσεων λιανικής και θα αντλεί επιπλέον πόρους χρηματοδότησης από τις ασφαλιστικές επιχειρήσεις, οι οποίοι θα συμπληρώνονται από εξωτερικές πηγές, όπως κρίνεται αναγκαίο. Η Nationale Nederlanden έχει πρόσβαση σε πηγές χρηματοδότησης και κεφάλαια που επιτρέπουν την ανάπτυξη και την παραγωγή των ενυπόθηκων δανείων, γεγονός που αποτελεί ανταγωνιστικό πλεονέκτημα με τις σημερινές συνθήκες της αγοράς.
                  
               
                     (88)
                  
                  
                     Η NN Bank πρέπει να αυτοχρηματοδοτήσει τον ισολογισμό της. Το περίγραμμα χρηματοδότησης της NN Bank θα είναι σύμφωνο με τις προβλέψεις του ισολογισμού, όπως προτείνεται με βάση το σενάριο άσκησης επιχειρηματικών δραστηριοτήτων. Η ING δεν θα αυξήσει τη χρηματοδότηση της NN Bank σε απόλυτα ποσά πέραν των ποσών που αναγράφονται στο επιχειρηματικό σχέδιο της NN Bank για κάθε έτος και η μέγιστη χρηματοδότηση που θα δοθεί από την ING το 2015 θα ανέλθει σε 2,7 δισ. ευρώ.
                  
               
                     (89)
                  
                  
                     Η χρηματοδότηση που παρέχεται από την ING στο τέλος του 2015 (με μέγιστο ύψος 2,7 δισ. ευρώ) οφείλει να λάβει τη μορφή διαπραγματεύσιμων χρεογράφων. Στο πλαίσιο αυτό, η ING μπορεί να αγοράσει σε τιμές αγοράς εξασφαλισμένους και μη τίτλους, όπως συγκαλυμμένα ομόλογα ή Χρεόγραφα Διασφαλιζόμενα με Υποθήκες Στεγαστικών Δανείων (ΧΔΥΣΔ) («RMBS»). Οι τίτλοι μπορούν επίσης να αγοραστούν από άλλους επενδυτές, εκτός από την ING. Κατά την έκδοσή του, το 100 % των τίτλων πρέπει να έχει πενταετή ή και μεγαλύτερη διάρκεια, ενώ το 66 % πρέπει να έχει επταετή ή και μεγαλύτερη διάρκεια και το 33 % δεκαετή ή και μεγαλύτερη διάρκεια. Ο προσδιορισμός των τιμών με βάση τις αρχές του «πλήρους ανταγωνισμού» είτε αποφασίζεται από την τιμολόγηση του ίδιου του χρεόγραφου ή, εάν η ING είναι ο μόνος αγοραστής του, από τις τιμές των συγκρίσιμων ομόλογων φορέων στην δευτερογενή αγορά που προτείνει ο εντολοδόχος παρακολούθησης.
                  
               
                     (90)
                  
                  
                     Το ποσό της χρηματοδότησης για την NN Bank (συνολικό ποσό για τις καταθέσεις και τις χρηματοδοτήσεις χονδρικής) (35) ανέρχεται σε τουλάχιστον 75 %, κατά το πρώτο έτος, σε 80 %, το δεύτερο έτος, και σε 85 % κατά το τρίτο έτος (με ανώτατο όριο χονδρικής χρηματοδότησης [1-4 δισ. ευρώ)] έναντι των προβλέψεων σύμφωνα με το βασικό σενάριο.
                  
               
                     (91)
                  
                  
                     Εάν, λόγω των αλλαγών που έχουν επέλθει στο κανονιστικό περιβάλλον και/ή τις συνθήκες της αγοράς, η πραγματική χρηματοδότηση είναι χαμηλότερη από το εν λόγω φάσμα, με αποτέλεσμα να πρέπει να επικαιροποιηθούν οι προβλέψεις του ισολογισμού, η ING θα ανακοινώσει το γεγονός αυτό στον εντολοδόχο παρακολούθησης και την Επιτροπή. Ο εντολοδόχος παρακολούθησης, σε συνεννόηση με την Επιτροπή θα προτείνει τα μέτρα που πρέπει να ληφθούν προκειμένου να διασφαλιστεί η βιωσιμότητα της NN Bank, τα οποία θα πρέπει να εγκριθούν από την Επιτροπή.
                  
               
                     (92)
                  
                  
                     Το επίπεδο χρηματοδότησης από την ING θα επανεξετάζεται σε ετήσια βάση, αρχής γενομένης από την έναρξη λειτουργίας της NN Bank, δηλαδή από τη στιγμή κατά την οποία η περιγραφόμενη δομή της NN Bank θα αρχίσει να λειτουργεί και έως τις 31 Δεκεμβρίου 2015.
                  
               
                     (93)
                  
                  
                     Εάν οι προβλέψεις για τη χρηματοδότηση που περιλαμβάνονται στο επιχειρηματικό σχέδιο της NN Bank δεν πληρούνται έως το τέλος κάθε έτους, η ING θα λάβει τα ακόλουθα διορθωτικά μέτρα που περιγράφονται στις αιτιολογικές σκέψεις 94 έως 96.
                  
               
                     (94)
                  
                  
                     Μετά το πρώτο έτος, η ING θα αποστείλει διαφημιστικό εμπορικό μήνυμα σχετικά με την NN Bank σε επιπλέον 50 000 πελάτες της ING, εάν η πραγματική χρηματοδότηση είναι μικρότερη από 80 %, και σε επιπλέον 100 000 πελάτες της ING, εάν η πραγματική χρηματοδότηση είναι μικρότερη από 75 % της πρόβλεψης σύμφωνα με το βασικό σενάριο για το πρώτο έτος. Μετά το δεύτερο έτος, η ING θα αποστείλει διαφημιστικό εμπορικό μήνυμα σχετικά με την NN Bank σε άλλους 100 000 πελάτες της ING, εάν η πραγματική χρηματοδότηση παραμένει μικρότερη από 85 %, και σε 150 000 πρόσθετους πελάτες της ING, εάν η πραγματική χρηματοδότηση κυμαίνεται κάτω από το 80 % της πρόβλεψης σύμφωνα με το βασικό σενάριο για το δεύτερο έτος. Οι αποστολές μηνυμάτων θα γίνονται σύμφωνα με την ολλανδική νομοθεσία για την προστασία της ιδιωτικής ζωής. Η ING θα επιτρέπεται να εξηγεί στους πελάτες της ότι η αποστολή επιβάλλεται, προκειμένου η ING να συμμορφωθεί με τους κανόνες της Ένωσης για τις κρατικές ενισχύσεις.
                  
               
                     (95)
                  
                  
                     Μετά το πρώτο έτος, η ING θα θέσει στη διάθεση της NN Bank πρόσθετο προϋπολογισμό για εκστρατείες αποστολής εμπορικών μηνυμάτων ύψους 1 εκατομμυρίου ευρώ, εάν η πραγματική χρηματοδότηση είναι κατώτερη από το 80 %, και 2 εκατομμυρίων ευρώ, εάν η πραγματική χρηματοδότηση είναι κατώτερη από το 75 % της πρόβλεψης, σύμφωνα με το βασικό σενάριο για το πρώτο έτος. Μετά το δεύτερο έτος η ING θα θέσει στη διάθεση της NN Bank πρόσθετο προϋπολογισμό για εκστρατείες αποστολής εμπορικών μηνυμάτων ύψους 2 εκατομμυρίων ευρώ, εάν η πραγματική χρηματοδότηση είναι κατώτερη από το 85 %, και 4 εκατομμυρίων ευρώ, εάν η πραγματική χρηματοδότηση είναι κατώτερη από το 80 % της πρόβλεψης, σύμφωνα με το βασικό σενάριο για το δεύτερο έτος. Μετά το τρίτο έτος, η ING θα θέσει στη διάθεση της NN Bank πρόσθετο προϋπολογισμό για εκστρατείες αποστολής διαφημιστικών μηνυμάτων ύψους 5 εκατομμυρίων ευρώ, εάν η πραγματική χρηματοδότηση είναι κατώτερη από το 85 %, και 6 εκατομμυρίων ευρώ, εάν η πραγματική χρηματοδότηση είναι κατώτερη από το 80 % της πρόβλεψης, σύμφωνα με το βασικό σενάριο για το τρίτο έτος. Η NN Bank θα χρησιμοποιήσει αυτούς τους προϋπολογισμούς μάρκετινγκ για νέες εμπορικές ενέργειες απευθείας πώλησης (36).
                  
               
                     (96)
                  
                  
                     Εάν η πραγματική χρηματοδότηση για το 2015 είναι κατώτερη από το 85 % της πρόβλεψης σύμφωνα με το βασικό σενάριο για το 2015, εκτός από τα διορθωτικά μέτρα που περιγράφονται στις αιτιολογικές σκέψεις 94 έως 95, η ING θα φροντίσει για τη διετή παράταση της δωρεάν πρόσβασης στα ΑΤΜ της ING για κατόχους πιστωτικών καρτών με το εμπορικό σήμα της ΝΝ (έως τις 31 Δεκεμβρίου 2017).
                  
               
                     (97)
                  
                  
                     Η Επιτροπή θα αξιολογήσει τις δεσμεύσεις που καθορίζονται στις αιτιολογικές σκέψεις 73 έως 96 τη στιγμή της εκποίησης της ING Insurance Europe σε ποσοστό μεγαλύτερο από 50 % ή, ανάλογα με την περίπτωση, της NN Bank ή έως τις 31 Δεκεμβρίου 2015, ανάλογα με το ποια ημερομηνία είναι προγενέστερη. Οι δεσμεύσεις λήγουν την ημερομηνία της εκποίησης της ING Insurance Europe σε ποσοστό μεγαλύτερο από 50 % ή, ανάλογα με την περίπτωση, της NN Bank, εκτός εάν ορίζεται άλλως.
                  
               
                     (98)
                  
                  
                     Η σύσταση της NN Bank θα πραγματοποιηθεί υπό την εποπτεία του πρόσφατα διορισμένου εντολοδόχου παρακολούθησης. Η ING θα περιφρουρήσει την NN Bank έως την εκποίηση της ING Insurance Europe σε ποσοστό μεγαλύτερο από 50 %, υπό την επίβλεψη του εντολοδόχου παρακολούθησης. Για την εφαρμογή των μέτρων περιχαράκωσης, κύρια αρχή σχεδιασμού θα είναι ότι θα επιτρέψει στην NN Bank και στην NN Insurance να υλοποιήσουν με τον κατάλληλο τρόπο την ενοποιημένη εμπορική στρατηγική μεταξύ των λιανικών ασφαλίσεων και των λιανικών τραπεζικών προϊόντων και υπηρεσιών.
                  
               
                     (99)
                  
                  
                     Η ING θα απέχει επί μεταβατική περίοδο έως και 12 μηνών μετά από την εκχώρηση της NN Bank (εκποίηση της ING Insurance Europe και της NN Bank σε ποσοστό μεγαλύτερο από 50 %) από την ενεργή αναζήτηση πελατών της NN Bank για προϊόντα που η NN Bank παρέχει στους εν λόγω πελάτες κατά την ημερομηνία έκδοσης της παρούσας απόφασης.
                  
               
            Κεφαλαιοποίηση
         
         
                     (100)
                  
                  
                     Εκτελώντας το NN επιχειρηματικό σχέδιο της NN Bank, μέρος του υφιστάμενου χαρτοφυλακίου ενυπόθηκων δανείων της WUB θα διατηρηθεί υπό τον έλεγχο της ING. Ο ισολογισμός της NN Bank θα είναι αρχικά χαμηλός, προκειμένου να εξασφαλίζει την κατάλληλη αντιστοίχιση των περιουσιακών στοιχείων και των υποχρεώσεων και να αναπτυχθεί με ταχύ ρυθμό σε μεσαίου μεγέθους παράγοντα. Η κεφαλαιοποίηση της NN Bank θα είναι επαρκής για να εκτελέσει το πρόγραμμά της μακροπρόθεσμης ανάπτυξης: Η ING θα μεταβιβάσει τα ευεργετικά οικονομικά οφέλη από το χαρτοφυλάκιο που είχε στην κατοχή της η ING (350 εκατ. ευρώ με βάση την καθαρή παρούσα αξία των (οικονομικών) κερδών από το εν λόγω χαρτοφυλάκιο) ως αρχική εισφορά κεφαλαίου, και θα διαθέσει πρόσθετα κεφάλαια (έως 120 εκατ. ευρώ), εάν και όποτε χρειαστεί, αλλά σε τελική ανάλυση λίγο πριν από την εκποίηση (εάν ο δείκτης μόχλευσης της Βασιλείας III καταστεί υποχρεωτικός και όταν η NN Bank χρειάζεται κεφάλαια για να εκτελέσει το επιχειρηματικό της σχέδιο). Αυτή η προγραμματισμένη εξέλιξη κατά την κεφαλαιοποίηση της NN Bank θα εξασφαλίσει την ανάπτυξη έως το 2016 περίπου, μετά το οποίο η NN Bank θα είναι σε θέση να χρηματοδοτήσει αυτοδύναμα την ανάπτυξή της. Συνοψίζοντας, η ING θα επιβαρυνθεί με όλα τα έξοδα και τους κινδύνους του χαρτοφυλακίου ενυπόθηκων δανείων που έχει διατηρήσει στην κατοχή της (έως τη λήξη) και θα μεταβιβάσει τα κέρδη στην NN Bank.
                  
               
                     (101)
                  
                  
                     Η ING δεσμεύεται ότι το επιδιωκόμενο ελάχιστο επίπεδο των κεφαλαίων κατηγορίας 1 της NN Bank θα ανέρχεται σε 12 % (επίπεδο σαφώς ανώτερο από την ελάχιστη κανονιστική απαίτηση) το νωρίτερο στις 31 Δεκεμβρίου 2015 ή κατά την εκποίηση της ING Insurance Europe/της IM Europe/ή της NN Bank σε ποσοστό μεγαλύτερο από 50 %, ανάλογα με την περίπτωση.
                  
               
            Δέσμευση εκποίησης
         
         
                     (102)
                  
                  
                     Η ING συνεχίζει να μειώνει τον ισολογισμό της κατά περίπου 45 % σε σχέση με τα στοιχεία για το τρίτο τρίμηνο του 2008 μέσω εκποιήσεων (37) ή άλλων μέτρων που αποσκοπούν στη μείωση του μεγέθους του ισολογισμού (όπως η εκκαθάριση των χαρτοφυλακίων) (38) έως τις 31 Δεκεμβρίου 2015. Η μείωση του ισολογισμού σύμφωνα με τις δεσμεύσεις βασίζεται σε δεδομένα για το 3ο τρίμηνο του 2008 και δεν λαμβάνει υπόψη την πιθανή επίπτωση από την οργανική ανάπτυξη, τις μεταβολές των συναλλαγματικών ισοτιμιών, τις μεταβολές των επιτοκίων ή τις πρόσθετες αυξήσεις λόγω πιθανών νέων κανονιστικών απαιτήσεων, όπως, για παράδειγμα, σε περίπτωση που απαιτηθεί από τις τράπεζες να διατηρούν πολύ μεγαλύτερα αποθέματα ρευστότητας λόγω των νέων κανονισμών που ισχύουν στο επίπεδο όλης της Ένωσης.
                  
               
                     (103)
                  
                  
                     Η ING δεν θα υπόκειται σε περιορισμό σχετικά με την οργανική ανάπτυξη (με άλλα λόγια δηλαδή την ανάπτυξη η οποία δεν σχετίζεται με εξαγορές) του ισολογισμού των επιχειρήσεών της. Η ING συνεχίζει να έχει τη γενική πολιτική να χρησιμοποιεί την ανάπτυξή της σε κεφάλαια που της έχουν εμπιστευτεί πελάτες κυρίως για την αύξηση των δανειοδοτήσεων στην πραγματική οικονομία (επιχειρήσεων εταιρείες και καταναλωτές) και εξακολουθεί να μειώνει το άνοιγμά της σε κατηγορίες περιουσιακών στοιχείων υψηλότερου κινδύνου στο πλαίσιο των εμπορεύσιμων τίτλων ενυπόθηκης διασφάλισης και των χρεογράφων των διασφαλιζόμενων με ενυπόθηκους τίτλους επί κατοικιών (RMBS). Δεν θα δρομολογήσει νέες πρωτοβουλίες που αυξάνουν το άμεσο άνοιγμά της στα ακίνητα (39), σύμφωνα με τη γενική πολιτική της ING για την ελαχιστοποίηση των κινδύνων.
                  
               
                     (104)
                  
                  
                     Η NG δεσμεύεται να εκποιήσει πάνω από το 50 % των δραστηριοτήτων της ING Insurance Asia πριν από τις 31 Δεκεμβρίου 2013, πάνω από το 50 % των δραστηριοτήτων της ING Insurance US πριν από τις 31 Δεκεμβρίου 2014 και πάνω από το 50 % των δραστηριοτήτων της ING Insurance Europe πριν από τις 31 Δεκεμβρίου 2015, (40) εκτός από τις οντότητες/επιχειρηματικές δραστηριότητες που η ING έχει ήδη εκποιήσει, θέσει υπό εκκαθάριση ή ολοκληρώσει οι οποίες αναφέρονται στην αιτιολογική σκέψη 77 της απόφασης αναδιάρθρωσης του 2012 και στην τελευταία εξαμηνιαία έκθεση προόδου (41). Επιπλέον, όσον αφορά τις επιχειρηματικές δραστηριότητες στον ασφαλιστικό κλάδο στις ΗΠΑ, η ING δεσμεύεται να εκχωρήσει τουλάχιστον το 25 % των δραστηριοτήτων πριν από τις 31 Δεκεμβρίου 2013. (42)
                     
                  
               
                     (105)
                  
                  
                     Η εκποίηση του ελέγχου των συμφερόντων της ING σε ποσοστό μεγαλύτερο από 50 % (με κριτήριο τις μετοχές) σε μια επιχείρηση λογίζεται ότι πληροί την απαίτηση εκποίησης. Σε μια τέτοια περίπτωση, η ING θα χάσει την πλειοψηφία στο διοικητικό συμβούλιο, ενώ θα καταργήσει το ενοποιημένο καθεστώς των επιχειρήσεων (σύμφωνα με τους διεθνείς λογιστικούς κανόνες επί των οποίων βασίζονται τα Διεθνή Πρότυπα Χρηματοοικονομικής Πληροφόρησης). Η ING θα εκποιήσει τα υπόλοιπα συμφέροντά της (i) στην ING Insurance Europe πριν από τις 31 Δεκεμβρίου 2018, (ii) στην ING Insurance US πριν από τις 31 Δεκεμβρίου 2016 και (iii) στην ING Insurance Asia πριν από τις 31 Δεκεμβρίου 2016.
                  
               
                     (106)
                  
                  
                     Η ING δεσμεύεται να εξαλείψει τη διπλή μόχλευση. Για το σκοπό αυτό, με τον ρυθμό που γίνονται οι εκποιήσεις των ασφαλίσεων, τα έσοδα από τις εκποιήσεις θα χρησιμοποιούνται για τη μείωση της διπλής μόχλευσης - στο βαθμό που τα έσοδα δεν είναι αναγκαία για τη διατήρηση της μόχλευσης των υπόλοιπων δραστηριοτήτων του ασφαλιστικού κλάδου σε αποδεκτό επίπεδο – με αποτέλεσμα να οδηγήσουν τελικά στην πλήρη εξάλειψη της διπλής μόχλευσης. Σε χωριστή βάση, στο βαθμό που παράγεται πλεόνασμα κεφαλαίου καθ 'υπέρβαση του απαιτούμενου για την εκπλήρωση των αναγκαίων όρων βάσει της Βασιλείας ΙΙΙ ή της Φερεγγυότητας II, τα μερίσματα του ING Group μπορεί να αποτελέσουν πρόσθετη πηγή που θα βοηθήσει να επιταχυνθεί η εξάλειψη της διπλής μόχλευσης.
                  
               
            Τροποποίηση δεσμεύσεων συμπεριφοράς
         
         
            Απαγόρευση εξαγοράς
         
         
                     (107)
                  
                  
                     Οι Κάτω Χώρες δεσμεύονται περαιτέρω ότι η ING θα τηρήσει την απαγόρευση εξαγοράς.
                  
               
                     (108)
                  
                  
                     Η ING θα απέχει από εξαγορές χρηματοπιστωτικών ιδρυμάτων για πρόσθετο χρονικό διάστημα έως τις 18 Νοεμβρίου 2015 ή έως την ημερομηνία κατά την οποία πάνω από το 50 % των ασφαλιστικών εργασιών στην Ασία, το 50 % των ασφαλιστικών εργασιών της Insurance US και το 50 % των ασφαλιστικών εργασιών της Insurance Europe θα έχουν εκποιηθεί, ανάλογα με το ποια ημερομηνία είναι προγενέστερη. (43) Η ING θα απέχει επιπλέον, για το ίδιο χρονικό διάστημα, από οποιαδήποτε άλλη εξαγορά επιχειρήσεων η οποία θα επιβράδυνε την εξόφληση των βασικών τίτλων κατηγορίας 1 προς τις Κάτω Χώρες.
                  
               
                     (109)
                  
                  
                     Παρά την εν λόγω απαγόρευση, η ING δύναται να προβεί στην εξαγορά επιχειρήσεων, αφού λάβει την έγκριση της Επιτροπής, ιδίως εάν αυτό είναι αναγκαίο για τη διασφάλιση της χρηματοπιστωτικής σταθερότητας ή του ανταγωνισμού στις συναφείς αγορές.
                  
               
            Απαγόρευση ηγετικής θέσης κατά τον καθορισμό των τιμών
         
         
                     (110)
                  
                  
                     Οι Κάτω Χώρες δεσμεύονται περαιτέρω ότι η ING Bank θα τηρήσει την απαγόρευση ηγετικής θέσης (ΑΗΘ) κατά τον καθορισμό των τιμών.
                  
               
                     (111)
                  
                  
                     Οι Κάτω Χώρες θα διορίσουν τον εντολοδόχο παρακολούθησης, τον οποίο προεπιλέγει και προτείνει η ING, για την παρακολούθηση της εν λόγω δέσμευσης. (ο «εντολοδόχος παρακολούθησης ΑΗΘ»). Ο διορισμός του εντολοδόχου παρακολούθησης ΑΗΘ υπόκειται στην έγκριση της Επιτροπής.
                  
               
            ING ΕΕ (μη-ING Direct)> 5 % μερίδιο αγοράς
         
         
                     (112)
                  
                  
                     Καμία απαγόρευση άσκησης ηγετικής θέσης κατά τον καθορισμό των τιμών δεν θα ισχύει για τις Κάτω Χώρες (ενυπόθηκα δάνεια, καταθέσεις ταμιευτηρίου, καταθέσεις μικρομεσαίων επιχειρήσεων (ΜΜΕ), ιδιωτικές τραπεζικές υπηρεσίες κλπ.). Για τις άλλες μη-ING Direct επιχειρήσεις στην ΕΕ που κατέχουν μερίδιο αγοράς μεγαλύτερο από 5 % ισχύουν οι περιορισμοί που καθορίζονται στις αιτιολογικές σκέψεις 113 έως 114.
                  
               
                     (113)
                  
                  
                     Η ING δεν θα προσφέρει, χωρίς προηγούμενη έγκριση της Επιτροπής, ευνοϊκότερες τιμές για τυποποιημένα προϊόντα της ING (στις αγορές που ορίζονται στην αιτιολογική σκέψη 114) από τους τρεις άμεσους ανταγωνιστές της με τις καλύτερες τιμές όσον αφορά τις αγορές της ΕΕ στις οποίες η ING κατέχει μερίδιο αγοράς μεγαλύτερο του 5 %. Συνεπεία αυτού η ING μπορεί στην καλύτερη περίπτωση να προσφέρει μια τιμή, τη στιγμή που υπάρχουν τουλάχιστον τρία προϊόντα στην αγορά σε καλύτερη τιμή.
                  
               
                     (114)
                  
                  
                     Η εν λόγω δέσμευση περιορίζεται στα τυποποιημένα προϊόντα της ING στις ακόλουθες αγορές προϊόντων: (i) αγορά καταθέσεων ταμιευτηρίου λιανικής, (ii) αγορά ενυπόθηκων δανείων για ιδιώτες, (iii) ιδιωτικές τραπεζικές υπηρεσίες εφόσον περιλαμβάνουν ενυπόθηκα προϊόντα ή προϊόντα ταμιευτηρίου ή (iv) καταθέσεις για ΜΜΕ (όπου οι ΜΜΕ ορίζονται σύμφωνα με τον ορισμό των ΜΜΕ, όπως χρησιμοποιείται συνήθως ή επί του παρόντος από την ING στην επιχειρηματική της δραστηριότητα στη σχετική χώρα). Μόλις η ING διαπιστώσει ότι παρέχει ευνοϊκότερες τιμές για τα προϊόντα της από τους τρεις ανταγωνιστές της με τις καλύτερες τιμές, οφείλει να προσαρμόσει το συντομότερο δυνατό, χωρίς αδικαιολόγητη καθυστέρηση (44), την τιμή της σε επίπεδο το οποίο να είναι σύμφωνο με αυτή τη δέσμευση. Τη στιγμή που η ING καθορίζει τις τιμές της, θα αξιολογήσει κατά πόσον συμμορφώνονται με τους περιορισμούς άσκησης ηγετικού ρόλου κατά τον καθορισμό των τιμών. Προκειμένου να ελαχιστοποιηθούν οι συγκρούσεις μεταξύ της απαγόρευσης ηγετικής θέσης κατά τον καθορισμό των τιμών και των νομικών και κανονιστικών περιορισμών για την αναπροσαρμογή των τιμών, η ING θα περιορίσει την ισχύ των προσφορών της στην αγορά σε μέγιστο χρονικό διάστημα τριών μηνών.
                  
               
            ING Direct ΕΕ
         
         
                     (115)
                  
                  
                     Επιπλέον, για τη στήριξη της μακροπρόθεσμης βιωσιμότητας της ING, η ING Direct θα απέχει, χωρίς προηγούμενη έγκριση της Επιτροπής, από την πρακτική της προσφοράς ευνοϊκότερης τιμής από τον άμεσο ανταγωνιστή της με τις καλύτερες τιμές (μεταξύ των δέκα χρηματοπιστωτικών ιδρυμάτων (45) που κατέχουν το μεγαλύτερο μερίδιο αγοράς στην αγορά των σχετικών προϊόντων) (46) όσον αφορά τα τυποποιημένα προϊόντα της ING στις λιανικές αγορές ενυπόθηκων δανείων και καταθέσεων ταμιευτηρίου εντός της Ευρωπαϊκής Ένωσης. Αυτό θα έχει ως αποτέλεσμα η ING να μπορεί στην καλύτερη περίπτωση να προσφέρει κάποια τιμή, τη στιγμή που υπάρχει τουλάχιστον ένα προϊόν στην αγορά σε καλύτερη τιμή. Όλες οι τιμές που προσφέρει ένα τέτοιο χρηματοπιστωτικό ίδρυμα (συμπεριλαμβανομένων των τιμών των δευτερευόντων εμπορικών σημάτων και των θυγατρικών) μπορεί να χρησιμοποιηθούν για τη συγκριτική αξιολόγηση.
                  
               
                     (116)
                  
                  
                     Μόλις η ING Direct διαπιστώσει ότι διαδραματίζει ηγετικό ρόλο στον καθορισμό των τιμών στις αγορές ενυπόθηκων δανείων για ιδιώτες και καταθέσεων ταμιευτηρίου λιανικής εντός της ΕΕ, οφείλει να προσαρμόσει την τιμή της σε επίπεδο το οποίο να είναι σύμφωνο με αυτή τη δέσμευση το συντομότερο δυνατό και χωρίς αδικαιολόγητη καθυστέρηση (47). Τη στιγμή που η ING καθορίζει τις τιμές της, θα αξιολογήσει κατά πόσον συμμορφώνονται με τους περιορισμούς. Προκειμένου να ελαχιστοποιηθούν οι συγκρούσεις μεταξύ της απαγόρευσης ηγετικής θέσης κατά τον καθορισμό των τιμών και των νομικών και κανονιστικών περιορισμών για την αναπροσαρμογή των τιμών, η ING θα περιορίσει την ισχύ των προσφορών της στην αγορά σε μέγιστο χρονικό διάστημα τριών μηνών.
                  
               
                     (117)
                  
                  
                     Σε περίπτωση που ο αριθμός των τιμών στο βασικό δείκτη συγκριτικής αξιολόγησης με κριτήριο την καλύτερη τιμή που προσφέρει κάθε ένα από τα κορυφαία δέκα χρηματοπιστωτικά ιδρύματα είναι μικρότερος από δέκα, θα χρησιμοποιείται η 11η, 12η 13η κλπ. τιμή από τα μεγαλύτερα χρηματοπιστωτικά ιδρύματα έως ότου βρεθούν δέκα τιμές από διαφορετικά χρηματοπιστωτικά ιδρύματα.
                  
               
                     (118)
                  
                  
                     Για κάθε χώρα και ομάδα προϊόντων συμφωνείται η προκαθορισμένη κορυφαία δεκάδα από τον κατάλογο των χρηματοπιστωτικών ιδρυμάτων (ο οποίος συμπεριλαμβάνεται στο πρόσθετο τεχνικό προσάρτημα που έχει συμφωνηθεί με την Επιτροπή ότι αποτελεί τη βάση για την παρακολούθηση) και χρησιμοποιείται έως τις 30 Ιουνίου 2013, ενώ επικαιροποιείται περιοδικά. Κατά το δεύτερο τρίμηνο του 2013 ο εντολοδόχος παρακολούθησης ΑΗΘ (48) θα επανεξετάσει τον κατάλογο και θα προτείνει αλλαγές, εάν χρειάζεται.
                  
               
                     (119)
                  
                  
                     Για την Ισπανία, τη Γαλλία και την Ιταλία έχουν γίνει ειδικές συμφωνίες συγκριτικής αξιολόγησης. Στην ειδική περίπτωση της Ιταλίας (για τον βασικό συντελεστή), η ING έχει δεσμευθεί να εφαρμόζει τιμή χαμηλότερη από τον αριθμό 1 βασικό συντελεστή στην Ιταλία σε σύγκριση με το σύνολο της αγοράς ταμιευτηρίου (με εξαίρεση τρεις εξειδικευμένους παράγοντες της αγοράς: […]). Οι νεοεισερχόμενοι στην αγορά θα αξιολογούνται από τον εντολοδόχο παρακολούθησης ΑΗΘ. Το κριτήριο συγκριτικής αξιολόγησης για τους ιταλικούς μεταβλητούς συντελεστές ειδικής προσφοράς ταμιευτηρίου έχει διαμορφωθεί με βάση τα δέκα χρηματοπιστωτικά ιδρύματα. Για κάθε χρηματοπιστωτικό ίδρυμα λαμβάνεται υπόψη το υψηλότερο μεταβλητό προνομιακό επιτόκιο καταθέσεων ταμιευτηρίου. Εάν το χρηματοπιστωτικό ίδρυμα δεν προσφέρει μεταβλητό προνομιακό επιτόκιο ταμιευτηρίου, πρέπει να λαμβάνεται υπόψη αντί αυτού το υψηλότερο προσφερόμενο προνομιακό επιτόκιο προθεσμιακών καταθέσεων ταμιευτηρίου διαρκείας [1-12] μηνών. Εντούτοις, εάν υπάρχουν περισσότερα από [2-6] από τα κορυφαία δέκα χρηματοπιστωτικά ιδρύματα που προσφέρουν μεταβλητό προνομιακό επιτόκιο, η δυνατότητα να συμπεριληφθούν οι προθεσμιακές καταθέσεις διαρκείας [1-12] μηνών δεν ισχύει πλέον. Η ING δεσμεύεται να εφαρμόζει τιμή χαμηλότερη από την καλύτερη προσφορά που περιλαμβάνεται στον κατάλογο συγκριτικής αξιολόγησης. Οι λεπτομέρειες για τις εξαιρέσεις και άλλες διευκρινίσεις περιλαμβάνονται στο προσάρτημα που αναφέρεται στην αιτιολογική σκέψη 118.
                  
               
                     (120)
                  
                  
                     Επιπλέον, η ING δεν θα προσφέρει κίνητρα απόκτησης (π.χ. πριμ σε μετρητά) που καταβάλλονται για το άνοιγμα ενός λογαριασμού ταμιευτηρίου τα οποία είναι, σε συνδυασμό με το προσφερόμενο επιτόκιο, ευνοϊκότερα από τον υψηλότερο συνδυασμό επιτοκίων και κινήτρων απόκτησης στην αγορά ταμιευτηρίου. Επιπλέον, όταν προσφέρεται η δέσμη προϊόντων (συμπεριλαμβανομένου του λογαριασμού ταμιευτηρίου), οποιοσδήποτε συνδυασμός επιτοκίων και παροχής κινήτρων για την απόκτηση της σχετικής δέσμης δεν πρόκειται να είναι υπέρτερος από τον καλύτερο συνδυασμό επιτοκίων και παρεχόμενων κινήτρων απόκτησης στην αγορά ταμιευτηρίου ή για παρόμοια δέσμη. Η δέσμη περιλαμβάνει την τιμολόγηση του ίδιου του προϊόντος. Για να υπολογιστεί η συνολική αξία της προσφοράς, το κίνητρο απόκτησης προεξοφλείται με την μέση πρώτη κατάθεση της ING για την εκστρατεία σε δωδεκάμηνη βάση, με αποτέλεσμα τον πραγματικό συνδυασμό επιτοκίου. Για την ING Retail (49), οι δέσμες θα πρέπει να συγκριθούν με τους τρεις άμεσους ανταγωνιστές της που προσφέρουν τις καλύτερες τιμές. Για την ING Direct, οι δέσμες θα πρέπει να συγκριθούν με τα δέκα χρηματοπιστωτικά ιδρύματα που ελέγχουν το μεγαλύτερο μερίδιο αγοράς στην αγορά των σχετικών προϊόντων
                  
               
                     (121)
                  
                  
                     Σε περίπτωση μεταβολών στην αγορά που οδηγούν σε έλλειψη σημαντικού ανταγωνισμού σε κάποια συγκεκριμένη κατηγορία αναφοράς, έστω και αφού έχουν συμπεριληφθεί όλα τα χρηματοπιστωτικά ιδρύματα, ή στην περίπτωση των ανταγωνιστών (i) που παρέχουν ανακριβείς ή ελλιπείς πληροφορίες σε πελάτες σχετικά με την απαγόρευση άσκησης ηγετικού ρόλου κατά τον καθορισμό των τιμών που ισχύει για την ING ή (ii) οι οποίοι προσπαθούν να εκθέσουν την ING στον κίνδυνο παραβίασης της απαγόρευσης άσκησης ηγετικού ρόλου κατά τον καθορισμό των τιμών, ο εντολοδόχος παρακολούθησης PLB, αφού ακούσει την Επιτροπή, θα υποβάλει πρόταση και θα ζητήσει τη σύμφωνη γνώμη της Επιτροπής και της ING, προκειμένου να βρεθεί λύση εναρμονιζόμενη με το πνεύμα των λύσεων όπως περιλαμβάνονται στο προσάρτημα.
                  
               
                     (122)
                  
                  
                     Οι δεσμεύσεις για την απαγόρευση άσκησης ηγετικού ρόλου κατά τον καθορισμό των τιμών που είχε αναλάβει η ING το 2009, οι οποίες περιλαμβάνονται στο παράρτημα της απόφασης αναδιάρθρωσης του 2012, θα παραμείνουν σε ισχύ για μεταβατική περίοδο τριών μηνών από τη στιγμή που θα εγκριθεί η παρούσα απόφαση. Οι τροποποιημένοι περιορισμοί που καθορίζονται στο παράρτημα Ι θα τεθούν σε ισχύ τρεις μήνες μετά από την έγκριση της παρούσας απόφασης. Η απαγόρευση άσκησης ηγετικού ρόλου κατά τον καθορισμό των τιμών θα ισχύει ως τις 18 Νοεμβρίου 2015 ή έως την ημερομηνία κατά την οποία πάνω από το 50 % των ασφαλιστικών εργασιών στην Ασία, το 50 % των ασφαλιστικών δραστηριοτήτων στις ΗΠΑ (50) και το 50 %. και το 50 % των ασφαλιστικών εργασιών στην Ευρώπη έχουν εκποιηθεί, ανάλογα με το ποια ημερομηνία είναι προγενέστερη.
                  
               
            Αναδιάρθρωση της περιόδου παράτασης και παράταση των υπόλοιπων δεσμεύσεων του σχεδίου αναδιάρθρωσης
         
         
                     (123)
                  
                  
                     Η ING θα συνεχίσει να προσανατολίζει τη χρηματοδότηση μη καταθετικών της προϊόντων προς μορφές μακροπρόθεσμης χρηματοδότησης, εκδίδοντας περισσότερους χρεωστικούς τίτλους με διάρκεια λήξης άνω του ενός έτους. Αυτή η στρατηγική συνεπάγεται ότι το σχετικό μερίδιο των εκκρεμών μακροπρόθεσμων χρηματοδοτήσεων (με διάρκεια λήξης άνω του ενός έτους) στο σκέλος των μη καταθετικών προϊόντων του ισολογισμού της ING θα συνεχίσει να αυξάνεται. Η επιτυχία αυτής της στρατηγικής θα εξαρτηθεί από την επάνοδο των αγορών σε λιγότερο ακραίες συνθήκες.
                  
               
                     (124)
                  
                  
                     Όσον αφορά την άσκηση του δικαιώματος αγοράς τίτλων κατηγορίας 1 και κατηγορίας 2, οι Κάτω Χώρες δεσμεύονται ότι η ING θα υποβάλει στην Επιτροπή προς έγκριση κάθε περίπτωση άσκησης του δικαιώματος αγοράς ή επαναγοράς κεφαλαίων Κατηγορίας 2 και υβριδικών κεφαλαίων κατηγορίας 1 έως την προγενέστερη ημερομηνία της 18ης Νοεμβρίου 2014 ή την ημερομηνία κατά την οποία η ING θα έχει πλήρως εξοφλήσει τους βασικούς τίτλους κατηγορίας 1- CT1 στις Κάτω Χώρες (περιλαμβανομένων των σχετικών δεδουλευμένων τόκων βασικών τοκομεριδίων κατηγορίας 1 και των προμηθειών πριμοδότησης εξόδου).
                  
               
                     (125)
                  
                  
                     Η ING δεν θα είναι υποχρεωμένη να αναβάλει τις πληρωμές τοκομεριδίων επί των υβριδικών κεφαλαίων.
                  
               
                     (126)
                  
                  
                     Οι ολλανδικές αρχές αντιλαμβάνονται ότι η Επιτροπή είναι αντίθετη με τη χρήση κρατικών ενισχύσεων από τους δικαιούχους για την αμοιβή των ιδίων κεφαλαίων (ίδια κεφάλαια και οφειλές μειωμένης εξασφάλισης), όταν οι δραστηριότητές τους δεν παράγουν επαρκή κέρδη και ότι η Επιτροπή, σε αυτό το πλαίσιο, είναι αντίθετη καταρχήν με την άσκηση δικαιώματος αγοράς κεφαλαίων κατηγορίας 2 και υβριδικών κεφαλαίων κατηγορίας 1.
                  
               
                     (127)
                  
                  
                     Με την επιφύλαξη των περιορισμών που αναφέρονται στην αιτιολογική σκέψη 126, η ING έχει τη δυνατότητα άσκησης του δικαιώματος αγοράς του υβριδικού κεφαλαίου της ING Verzekeringen NV (ISIN XS0130855108) ύψους 1,25 δισ. ευρώ, πράγμα που δρομολογεί την αλλαγή του δικαιώματος ελέγχου, με συνέπεια η ING Verzekeringen NV να περιέρχεται σε αδυναμία πληρωμής. Η ενεργοποίηση του μέσου αυτού αποτελεί προαπαιτούμενο όρο για την απαιτούμενη αναδιάρθρωση που θα επιτρέψει τη δημιουργία αυτόνομης επιχείρησης ασφάλισης. Η ρήτρα αλλαγής ελέγχου ενεργοποιείται από τη στιγμή της εκποίησης της Insurance Asia.
                  
               
                     (128)
                  
                  
                     Οι Κάτω Χώρες δεσμεύονται ότι η ING θα απέχει από τεχνικές μαζικής εμπορίας, χρησιμοποιώντας το μέτρο ανακεφαλαιοποίησης ως ανταγωνιστικό πλεονέκτημα.
                  
               
                     (129)
                  
                  
                     Οι Κάτω Χώρες δεσμεύονται ότι η πλήρης εκτέλεση της αναδιάρθρωσης της ING θα ολοκληρωθεί πριν από την 31η Δεκεμβρίου 2015, εκτός αν ορίζεται διαφορετικά π.χ. για την εκποίηση του υπόλοιπων συμφερόντων (ήτοι συμφερόντων που ελέγχονται σε ποσοστό κάτω του 50 %) στις δραστηριότητες της ING στον ασφαλιστικό κλάδο.
                  
               
            Χρονοδιάγραμμα εξόφλησης
         
         
                     (130)
                  
                  
                     Η ING θα εξοφλήσει τους υπόλοιπους 300 000 000 βασικούς τίτλους κατηγορίας 1 προς τις Κάτω Χώρες, σύμφωνα με το ακόλουθο χρονοδιάγραμμα: (i) 1 125 εκατομμύρια ευρώ έως τις 26 Νοεμβρίου 2012, (ii) 1 125 εκατομμύρια ευρώ έως τις 6 Νοεμβρίου 2013, (iii) 1 125 εκατ. ευρώ έως τις 31 Μάρτιο του 2014 και (iv) 1 125 εκατομμύρια ευρώ έως τις 15 Μαΐου 2015 όπως διευκρινίζεται διεξοδικότερα στο χρονοδιάγραμμα εξόφλησης που παρατίθεται στη συνέχεια.
                     Repayment Schedule
                     (EUR bn)
                     50 % preminum/accr. interest
                     repurchase
                     redemption at par through conversion
                     Για να ανέλθει το συνολικό ποσό της πληρωμής ακριβώς σε 4,5 δισ. ευρώ, η ING θα χρειαστεί σε πολύ περιορισμένο βαθμό να ασκήσει το δικαίωμα μετατροπής των τίτλων CT1, επειδή η επαναγορά στο 150 % θα ενεργοποιήσει τους δεδουλευμένους τόκους, αν δεν γίνει στις 13 Μαΐου κάθε έτους. Σε περίπτωση που γίνει (αυτή η) μετατροπή (όπως επίσης περιγράφεται στο πλαίσιο αυτής της δέσμευσης στη συνέχεια), το ολλανδικό κράτος θα επιλέξει την εξαγορά στην ονομαστική αξία σε μετρητά.
                  
               
                     (131)
                  
                  
                     Οι εν λόγω εξοφλήσεις θα γίνουν κατά κύριο λόγο με την επαναγορά των τίτλων CT1 από τις Κάτω Χώρες και με την καταβολή της συναφούς πριμοδότησης 50 %. Το πρόγραμμα οδηγεί σε συνολική εξόφληση ποσού ύψους 4,5 δισ. ευρώ που μεταφράζεται σε συνολικό Δείκτη Εσωτερικής Απόδοσης (ΔΕΑ) ακριβώς 12,5 %, ο οποίος είναι υψηλότερος από την συνολική απόδοση τουλάχιστον 10 % που αναφέρεται στην απόφαση διάσωσης. Η ING θα χρησιμοποιήσει την επιλογή μετατροπής της μόνο στο βαθμό που ενεργοποιούνται οι πληρωμές τοκομεριδίων και/ή είναι καταβλητέοι δεδουλευμένοι τόκοι, με αποτέλεσμα τα έσοδα να είναι ίσα με συνολικό ποσό 4,5 δισ. ευρώ. Σε μια τέτοια περίπτωση, το τοκομερίδιο και/ή οι πληρωμές των δεδουλευμένων τόκων που οδηγούν σε έσοδα πάνω από το συνολικό ποσό των 4,5 δισ. ευρώ αφαιρούνται πραγματικά ή μπορεί να συμψηφιστούν με την καταβαλλόμενη πριμοδότηση 50 %, ανάλογα με την περίπτωση. Η αύξηση της συνολικής εξόφλησης σε 4,5 δισ. ευρώ μπορεί να επιτευχθεί με την - αναλογική - μετατροπή μέρους των υπόλοιπων τίτλων αντί της επαναγοράς τους. Όλες οι υπόλοιπες πληρωμές (ονομαστικό ποσό, πριμοδοτήσεις, τοκομερίδια και/ή δεδουλευμένοι τόκοι) συναθροίζονται σε ποσό συνολικού ύψους 4,5 δισ. ευρώ.
                  
               
                     (132)
                  
                  
                     Η πραγματική αποπληρωμή των δόσεων μέσα στο πλαίσιο του προαναφερθέντος χρονοδιαγράμματος τελεί υπό τον όρο της έγκρισης από την DNB.
                  
               
                     (133)
                  
                  
                     Φιλοδοξία της ING είναι η εξόφληση των Κάτω Χωρών να γίνει το συντομότερο δυνατόν και η ING θα επιταχύνει τις πληρωμές, εάν αυτό είναι φρόνιμο με τις τρέχουσες οικονομικές συνθήκες. Αν ING επιταχύνει τις πληρωμές, αυτό θα οδηγήσει κατά συνέπεια σε ΔΕΑ ανώτερο από 12,5 %. (51).
                  
               
                     (134)
                  
                  
                     Αν μια δόση εξόφλησης δεν μπορεί να γίνει εν όλω ή εν μέρει, η ING θα την αναπληρώσει με αντίστοιχη αύξηση της επόμενης δόσης. Οι Κάτω Χώρες δεσμεύονται να κοινοποιήσουν εκ νέου το μέτρο ανακεφαλαιοποίησης σε περίπτωση που η ING δεν εξοφλήσει πλήρως δύο συνεχόμενες δόσεις αποπληρωμής.
                  
               
                     (135)
                  
                  
                     Σε περίπτωση που η ING δεν εξοφλήσει το συνολικό ποσό των 4,5 δισ. ευρώ έως τις 15 Μαΐου 2015, όπως αναφέρεται στο χρονοδιάγραμμα, το ολλανδικό κράτος δεσμεύεται να κοινοποιήσει εκ νέου το μέτρο ανακεφαλαιοποίησης.
                  
               
            Πρόσθετες παρατηρήσεις των Κάτω Χωρών όσον αφορά την εξόφληση των τίτλων CT1
         
         
                     (136)
                  
                  
                     Όσον αφορά το χρονοδιάγραμμα εξόφλησης, οφείλει να υπενθυμισθεί ότι, σύμφωνα με τους όρους των τίτλων CT1 η ING - μετά από μια τριετία από τη χορήγηση του μέτρου ανακεφαλαιοποίησης - ήταν ελεύθερη να επιλέξει μεταξύ της αποπληρωμής των τίτλων CT1 στο 150 % ή της μετατροπής τους σε μετοχές σε αναλογία ένα προς ένα (στην περίπτωση αυτή οι Κάτω Χώρες μπορούν να ζητήσουν την εξόφληση σε μετρητά κατά 100 %). Οι Κάτω Χώρες υπενθύμισαν ότι το δικαίωμα της ING για τη μετατροπή τίτλων της CT1 σε μετοχές ενεργοποιήθηκε στις 12 Νοεμβρίου του 2011.
                  
               
                     (137)
                  
                  
                     […] Οι Κάτω Χώρες παραπέμπουν στο χρονοδιάγραμμα εξόφλησης της ING στο οποίο προβλέπεται συνολική καταβολή ύψους 4,5 δισ. ευρώ, κάνοντας πολύ περιορισμένη χρήση του δικαιώματος μετατροπής της. Το χρονοδιάγραμμα εξόφλησης που περιλαμβάνεται στην παρούσα απόφαση οδηγεί σε ΔΕΑ 12,5 %. […]
                  
               
                     (138)
                  
                  
                     Οι Κάτω Χώρες πληροφόρησαν περαιτέρω την Επιτροπή ότι η DNB ενέκρινε απόφαση-πλαίσιο στις 22 Οκτωβρίου 2012 με βάση τα μέτρα εκποίησης που εξετάζονται στην παρούσα απόφαση. Εκτός από την έγκριση του πλαισίου μέτρων εκποίησης, η DNB απαιτείται επίσης να δώσει την έγκρισή της για κάθε μία από τις δόσεις αποπληρωμής των τίτλων CT1 κατά το χρόνο της εξόφλησης, προκειμένου να εξασφαλίζεται ότι η επιστροφή είναι αποδεκτή από τη σκοπιά της προληπτικής εποπτείας. Η εξόφληση ποσού ύψους 750 εκατ. ευρώ στην ονομαστική του αξία και ποσού 1 125 000 000 δισεκατομμυρίων, συμπεριλαμβανομένης της πριμοδότησης για το 2012, έχει ήδη εγκριθεί από την DNB. Οι Κάτω Χώρες εκφράζουν την πεποίθησή τους ότι εάν οι συνθήκες της αγοράς δεν μεταβληθούν ουσιαστικά και η ING τηρήσει το σχέδιο κεφαλαιοποίησής της, είναι πεπεισμένες ότι η DNB θα εγκρίνει τις δόσεις αποπληρωμής που προβλέπονται στο παράρτημα I.
                  
               
            Δέσμευση παρακολούθησης και εκ νέου κοινοποίησης
         
         
                     (139)
                  
                  
                     Η πλήρης και ορθή εφαρμογή όλων των δεσμεύσεων και υποχρεώσεων που ορίζονται στο παράρτημα I θα παρακολουθείται συνεχώς και προσεκτικά έως τις 31 Δεκεμβρίου 2015 από τον εντολοδόχο παρακολούθησης ο οποίος διαθέτει τα κατάλληλα προσόντα και είναι ανεξάρτητος από την ING. Η εταιρεία που είναι σήμερα επιφορτισμένη με αυτό το έργο θα εξακολουθήσει να παρακολουθεί τη δέσμευση σχετικά με το σενάριο Van Gogh και όλες τις άλλες υποχρεώσεις του παραρτήματος Ι, εκτός από την παρακολούθηση της απαγόρευσης άσκησης ηγετικού ρόλου κατά τον καθορισμό των τιμών. Η απαγόρευση της άσκησης ηγετικού ρόλου κατά τον καθορισμό των τιμών θα πρέπει να παρακολουθείται από ένα νέο διαχειριστή, τον εντολοδόχο παρακολούθησης PLB. Ο διορισμός και η απόδοση αμφοτέρων των εντολοδόχων θα επανεξετασθεί από την Επιτροπή μετά από έξι μήνες και από τότε και μετά σε συνεχή βάση. Το κόστος για όλους τους εντολοδόχους που διορίζονται κατά τη διάρκεια της διαδικασίας αναδιάρθρωσης βαρύνει την ING.
                  
               
                     (140)
                  
                  
                     Η ING και οι Κάτω Χώρες δεσμεύονται ότι οι εκθέσεις προόδου σχετικά με την εφαρμογή του σχεδίου αναδιάρθρωσης θα παρέχονται στην Επιτροπή κάθε έξι μήνες έως τις 31 Δεκεμβρίου 2013 και στη συνέχεια σε ετήσια βάση έως το 2018 ή έως την πλήρη εκποίηση των ασφαλιστικών δραστηριοτήτων της ING.
                  
               
                     (141)
                  
                  
                     Σε περίπτωση που η ING δεν έχει συμμορφωθεί με την δέσμευση για εκποίηση ή με οποιεσδήποτε συναφείς αναλήψεις υποχρεώσεων από την NN Bank- οι οποίες όφειλαν να εκτελεστούν έως το 2015, οι Κάτω Χώρες θα κοινοποιήσουν εκ νέου το μέτρο ανακεφαλαιοποίησης προς την Επιτροπή.
                  
               5.3   ΠΕΡΑΙΤΕΡΩ ΠΛΗΡΟΦΟΡΙΕΣ ΣΧΕΤΙΚΑ ΜΕ ΤΗΝ ING DIRECT
         
                     (142)
                  
                  
                     Σύμφωνα με τις Κάτω Χώρες, ο ισχυρισμός της Mediobanca είναι εσφαλμένος, διότι η Banca Sistema αύξησε το επιτόκιο σε 4,25 %, στις 30 Αυγούστου 2011. Από τα στοιχεία που προσκόμισε η ING αποδεικνύεται ότι το επιτόκιο που προσφέρει η Banca Sistema στο SI Conto! της ανερχόταν σε 4,25 % στις 30 Αυγούστου 2011.
                  
               
                     (143)
                  
                  
                     Σύμφωνα με τις Κάτω Χώρες, το μερίδιο αγοράς της ING στο χώρο των καταθέσεων ταμιευτηρίου στην Ιταλία μειώθηκε από [1-4] % στο τέλος του 2008, όταν δόθηκε η κρατική ενίσχυση, σε [1-4] %, στα τέλη του 2011.
                  
               
                     (144)
                  
                  
                     Όπως εξήγησαν οι Κάτω Χώρες στην Επιτροπή, παρόλο που η ING θεωρεί ότι σεβάστηκε επίσημα την απαγόρευση της άσκησης ηγετικού ρόλου κατά τον καθορισμό των τιμών στην Ιταλία, η ING είναι διατεθειμένη να αποδεχθεί την αναθεωρημένη απαγόρευση της ηγεσίας των τιμών, προκειμένου να αποφευχθούν οι παρεξηγήσεις και για να ανταποκριθεί στις ανησυχίες της Επιτροπής, έτσι ώστε να μπορούν να αποφευχθούν οι καταγγελίες, όπως εκείνη της Mediobanca στην Ιταλία. Σε ορισμένες αγορές, όπως στην Ιταλία, η ING Direct προσφέρει προϊόντα που δεν προσφέρουν οι κλασικές τράπεζες. Αυτό είχε ως αποτέλεσμα να επιβάλλεται μερικές φορές στην ING Direct να προβαίνει σε συγκριτική αξιολόγηση εκείνων των προϊόντων σε αντιπαράθεση με προϊόντα με χαμηλό όγκο που χρησιμοποιούν δευτερεύοντες παράγοντες. Η αναθεωρημένη απαγόρευση άσκησης ηγετικού ρόλου κατά τον καθορισμό των τιμών εξασφαλίζει ότι οι τιμές της ING Direct αποτελούν αντικείμενο συγκριτικής αξιολόγησης με τα δέκα κορυφαία χρηματοπιστωτικά ιδρύματα (ομάδες). Η αναθεωρημένη απαγόρευση άσκησης ηγετικού ρόλου κατά τον καθορισμό των τιμών περιλαμβάνει επίσης (διαδικαστικές) διευκρινίσεις και/ή τροποποιήσεις, π.χ. σχετικά με το χρονοδιάγραμμα για την προσαρμογή των τιμών αφότου η ING απέκτησε γνώση του ηγετικού ρόλου που ασκείται κατά τον καθορισμό των τιμών σε συνδυασμό με τα όρια για την εγκυρότητα των προσφορών στην αγορά.
                  
               
                     (145)
                  
                  
                     Όσον αφορά τις οικονομικές επιδόσεις της ING Direct, οι Κάτω Χώρες χορήγησαν πληροφορίες σύμφωνα με τις οποίες οι απομειώσεις ύψους 608 εκατομμυρίων ευρώ για την ING Direct οφείλονταν σε απομειώσεις των ελληνικών κρατικών ομολόγων για ποσό 347 εκατ. ευρώ. Το επιπλέον ποσό απομειώσεων της αξίας ύψους 187 εκατ. ευρώ οφείλεται στη μείωση του ανοίγματος της ING Direct της ING Direct στα υπερσυγκεντρωμένα περιουσιακά στοιχεία στην περιοχή που έχει ταξινομηθεί ως «Νότια Ευρώπη» από την ING. Η προαναφερόμενη ζημία ύψους 187 εκατ. ευρώ προήλθε από την πώληση του ανοίγματος ύψους 2,3 δισ. ευρώ στην κατηγορία αυτή. Τέλος, υπάρχουν απομειώσεις ύψους 74 εκατ. ευρώ που έχουν σχέση με το χαρτοφυλάκιο RMBS που διατηρούσε η ING Direct US.
                  
               
                     (146)
                  
                  
                     Σύμφωνα με τα στοιχεία που υποβλήθηκαν, το επίπεδο των LLPs για το 2011 κατανέμεται μεταξύ των 326 εκατ. ευρώ που είχαν καταχωρισθεί από την ING Direct USA και μόνο 136 εκατ. ευρώ για άλλες θέσεις.
                  
               VI.   ΕΚΤΙΜΗΣΗ
         
         
                     (147)
                  
                  
                     Η παρούσα απόφαση αφορά την εκτίμηση των αμφιβολιών όσον αφορά την εκ νέου κοινοποίηση του μέτρου ανακεφαλαιοποίησης και την τροποποίηση του σχεδίου αναδιάρθρωσης της 22ας Οκτωβρίου 2009 και των δεσμεύσεων που εγκρίθηκαν με την απόφαση αναδιάρθρωσης του 2012. Για την αντιμετώπιση αυτών των αμφιβολιών, οι Κάτω Χώρες έχουν επικαιροποιήσει το σχέδιο αναδιάρθρωσης και τις δεσμεύσεις (52) (εφεξής αναφέρονται επίσης ως «η τροποποίηση») που είχαν προηγουμένως υποβληθεί, τα οποία αποτελούν τη βάση για την παρούσα αξιολόγηση. Η Επιτροπή μπορεί να εγκρίνει την τροποποίηση ενός σχεδίου αναδιάρθρωσης και των δεσμεύσεων, εφόσον έχει τη διακριτική ευχέρεια να επιτρέψει τέτοιες τροποποιήσεις όσο καιρό οι τροποποιήσεις είναι ισοδύναμες με τους αρχικούς ομολόγους τους, δεδομένου ότι οι τροποποιήσεις διασφαλίζουν επίσης τη συμβατότητα των ενισχύσεων με την εσωτερική αγορά και δεν συνεπάγονται οποιαδήποτε πρόσθετη ενίσχυση.
                  
               6.1.   ΜΗ ΧΟΡΗΓΗΣΗ ΣΥΜΠΛΗΡΩΜΑΤΙΚΗΣ ΕΝΙΣΧΥΣΗΣ
         
                     (148)
                  
                  
                     Η παρούσα τροποποίηση δεν συνεπάγεται πρόσθετη ενίσχυση προς όφελος της ING.
                  
               
                     (149)
                  
                  
                     Η Επιτροπή διαπίστωσε στην απόφαση αναδιάρθρωσης του 2012 ότι η ING έχει λάβει κρατική ενίσχυση άνω των 15 δισ. ευρώ, από την οποία το μέτρο ανακεφαλαιοποίησης αντιπροσωπεύει 10 δισεκατομμύρια ευρώ. Η Επιτροπή έχει περαιτέρω διαπιστώσει ότι η τροποποίηση των όρων αποπληρωμής των τίτλων CT1 συνιστά ενίσχυση υπέρ της ING.
                  
               
                     (150)
                  
                  
                     Η Επιτροπή επισημαίνει ότι οι κοινοποιηθείσες τροποποιήσεις δεν μεταβάλλουν τους όρους εξόφλησης των τίτλων CT1. Η δέσμευση των Κάτω Χωρών να θέσουν σε εφαρμογή χρονοδιάγραμμα αποπληρωμής είναι σύμφωνη με τους όρους εξόφλησης που είχαν εγκριθεί με την απόφαση διάσωσης. Το εν λόγω χρονοδιάγραμμα επιτρέπει τη μερική επαναγορά στο 150 % και μερική μετατροπή (53). Αμφότεροι οι μηχανισμοί εξόφλησης είναι επί του παρόντος δυνατοί βάσει των όρων που έχουν εγκριθεί με την απόφαση διάσωσης και δεν απαιτούν την τροποποίηση των όρων εξόφλησης των τίτλων CT1. Η τρέχουσα διαθεσιμότητα και των δύο μηχανισμών έρχεται σε αντίθεση με την κατάσταση που επικρατούσε το 2009, όταν η ING διέθετε μόνο το συμβατικό δικαίωμα να εξοφλήσει στο 150 %, διότι το δικαίωμα μετατροπής προβλεπόταν ότι θα είναι διαθέσιμο μόνο μια τριετία μετά τη χορήγηση των τίτλων CT1.
                  
               
                     (151)
                  
                  
                     Σε αντίθεση με την κατάσταση που επικρατούσε το 2009, οι Κάτω Χώρες δεν είχαν συνομολογήσει ad-hoc ρύθμιση, με βάση την οποία οι Κάτω Χώρες θα είχαν προβεί σε επιλογή των επενδύσεων, με αποδοχή της τροποποίησης της υφιστάμενης σύμβασης. Οι Κάτω Χώρες δεν ήταν υποχρεωμένες, κατά την αποδοχή του χρονοδιαγράμματος αποπληρωμής της ING για το οποίο είχαν δεσμευτεί, να προβούν σε κάποια επενδυτική απόφαση. Ως εκ τούτου, η Επιτροπή θεωρεί ότι οι Κάτω Χώρες δεν μπορεί να αποποιηθούν τα έσοδα σύμφωνα με το πρόγραμμα αποπληρωμής.
                  
               
                     (152)
                  
                  
                     Η Επιτροπή σημειώνει επίσης ότι η ενεργοποίηση της δέσμευσης εκ νέου κοινοποίησης στην απόφαση διάσωσης δεν συνεπάγεται την ύπαρξη πρόσθετων ενισχύσεων. Αυτή η νέα κοινοποίηση αφορά μόνον ένα ζήτημα συμβατότητας κατά το μέτρο που θέτει το ερώτημα του κατά πόσο οι Κάτω Χώρες θα λάβουν την κατάλληλη αποζημίωση. Συνεπώς, η δέσμευση από την ING σε ένα πάγιο χρονοδιάγραμμα εξόφλησης θα πρέπει επομένως να εξετασθεί μόνο για να καθορισθεί η συμβατότητα των τροποποιήσεων στο σχέδιο αναδιάρθρωσης.
                  
               6.2.   ΣΥΜΒΑΤΟΤΗΤΑ ΤΗΣ ΕΝΙΣΧΥΣΗΣ ΑΝΑΔΙΑΡΘΡΩΣΗΣ
         
                     (153)
                  
                  
                     Δεδομένου ότι οι κοινοποιηθείσες τροποποιήσεις δεν συνεπάγονται πρόσθετες κρατικές ενισχύσεις προς όφελος της ING, οι τροποποιήσεις μπορεί να θεωρηθούν ως υποκατάσταση ορισμένων δεσμεύσεων από άλλες δεσμεύσεις. Η Επιτροπή πρέπει να εξετάσει επομένως εάν οι υποκατεστημένες αναλήψεις υποχρεώσεων διασφαλίζουν επίσης τη συμβατότητα της ενίσχυσης που χορηγήθηκε το 2008 και το 2009 (54).
                  
               
                     (154)
                  
                  
                     Το συμπέρασμα της απόφασης αναδιάρθρωσης του 2012 ως προς τη συμβατότητα της ενισχύσεως αυτής δεν θα πρέπει να μεταβληθεί, εφόσον είναι δυνατόν να αποδειχθεί ότι οι νέες δεσμεύσεις συνεχίζουν να εξασφαλίζουν τη βιωσιμότητα, τον κατάλληλο βαθμό επιμερισμού των βαρών και επαρκή μέτρα για την αντιμετώπιση των στρεβλώσεων του ανταγωνισμού (55).
                  
               
            Βιωσιμότητα
         
         
                     (155)
                  
                  
                     Ελλείψει συμπληρωματικής ενίσχυσης, η Επιτροπή δεν θα αξιολογήσει τη βιωσιμότητα της ING εκ νέου. Το μόνο που θα εξετάσει είναι κατά πόσον οι τροποποιήσεις στο σχέδιο αναδιάρθρωσης θέτουν υπό αμφισβήτηση το συμπέρασμα ως προς τη βιωσιμότητα της ING, στο οποίο είχε καταλήξει η απόφαση αναδιάρθρωσης του 2012. Οι κοινοποιηθείσες τροποποιήσεις επηρεάζουν τη βιωσιμότητα της ING με δύο τρόπους: με τη μείωση της πολυπλοκότητας του επιχειρηματικού μοντέλου και την εξάλειψη της διπλής μόχλευσης, καθώς και μέσα από τη βιωσιμότητα της στρατηγικής τιμολόγησης της ING Direct.
                  
               
                     (156)
                  
                  
                     Στην απόφαση αναδιάρθρωσης του 2012, η Επιτροπή είχε στηρίξει την αξιολόγηση της βιωσιμότητας στη δέσμευση που είχε αναλάβει η ING για την εξάλειψη της διπλής μόχλευσης και την αύξηση των συντελεστών κεφαλαιακής επάρκειας της, προκειμένου να είναι σε καλύτερη θέση να αντιμετωπίσει πιθανές δυσμενείς οικονομικές εξελίξεις στο μέλλον και να απορροφήσει τις απροσδόκητες ζημιές (56).
                  
               
                     (157)
                  
                  
                     Πρώτον, οι νέες προθεσμίες για την εκποίηση των ασφαλιστικών δραστηριοτήτων στην Ευρώπη παρατείνουν τη δέσμευση για τη μείωση της πολυπλοκότητας και την εξάλειψη της διπλής μόχλευσης. Με την εκποίηση ποσοστού μεγαλύτερου από το 50 % του συνόλου των φορέων ασφάλισης έως το τέλος του 2015 και την απώλεια του ελέγχου του διοικητικού συμβουλίου των νομικών προσώπων της ING Insurance, η στρατηγική της ING στα θέματα λήψης αποφάσεων θα ασκείται μόνο στην τραπεζική αγορά και όχι πλέον στην αγορά ασφαλιστικών προϊόντων. Επιπλέον, η τροποποίηση αυτή δεν θέτει υπό αμφισβήτηση τη δέσμευση της ING να εξαλείψει πλήρως τη διπλή μόχλευση. Η πλήρης εκποίηση των θυγατρικών ασφαλιστικών επιχειρήσεων θα οδηγήσει στην εξάλειψη της διπλής μόχλευσης το αργότερο το 2018.
                  
               
                     (158)
                  
                  
                     Η τροποποιημένη δέσμευση όσον αφορά την εκποίηση των επιχειρηματικών δραστηριοτήτων της VA στις ΗΠΑ […] από την ING σε σχέση με την απόφαση αναδιάρθρωσης του 2012. Ωστόσο, […] μέσω της δέσμευσης που είχε αναλάβει η ING να συμμορφωθεί με τις αυστηρές διατάξεις σε θέματα εκκαθάρισης που ορίζονται στο παράρτημα ΙΙ, συμπεριλαμβανομένης της πλήρους κάλυψης των κινδύνων του ανοίγματος και την εφαρμογή συντηρητικής πολιτικής σε θέματα επανεπένδυσης. Εξάλλου, οι δυνατότητες πώλησης πρέπει να διερευνώνται περιοδικά και η παρακράτηση […] πρέπει, ως εκ τούτου, να είναι μόνο προσωρινή.
                  
               
                     (159)
                  
                  
                     Επιπλέον, η Επιτροπή σημειώνει ότι κατά την εφαρμογή του σχεδίου αναδιάρθρωσής της η ING ήταν σε θέση να απορροφήσει απροσδόκητες απώλειες, όπως οι απώλειες των ελληνικών ομολόγων της (57). Η Επιτροπή επισημαίνει περαιτέρω ότι η ING μπόρεσε να ανταποκριθεί στις απαιτήσεις κεφαλαιακής άσκησης της EBA κατά την οποία δεν εντοπίστηκε καμία έλλειψη κεφαλαίου (58). Λόγω της αποδεδειγμένης ικανότητας της ING να απορροφά απροσδόκητους κραδασμούς, η παράταση της προθεσμίας για την εξάλειψη της διπλής μόχλευσης δεν επηρεάζει την αξιολόγηση για τη βιωσιμότητα της ING στην απόφαση αναδιάρθρωσης του 2012.
                  
               
                     (160)
                  
                  
                     Δεύτερον, ο ισχυρισμός ότι η ING έχει διαδραματίσει τον ρόλο του ηγετικού παράγοντα κατά τον καθορισμό των τιμών έχει ανατραπεί. Η ING έχει υποβάλει αποδεικτικά στοιχεία ότι δεν αποτελούσε τον φορέα που προσέφερε την καλύτερη τιμή μεταξύ όλων των συμμετεχόντων στην αγορά και ότι δεν παραβιάζει συνεπώς την απαγόρευση της άσκησης ηγετικού ρόλου κατά τον καθορισμό των τιμών στην απόφαση αναδιάρθρωσης του 2009.
                  
               
                     (161)
                  
                  
                     Η Επιτροπή σημειώνει ότι η Banca Sistema προσέφερε καλύτερες τιμές από την ING Direct, το Σεπτέμβριο του 2011. Ωστόσο, η Banca Sistema δεν συγκαταλέγεται μεταξύ των κορυφαίων παραγόντων της αγοράς σε όρους μεριδίου αγοράς και αναγνώρισης εμπορικού σήματος. Ενώ οι Κάτω Χώρες έχουν αποδείξει ότι η ING Direct δεν παραβίασε το κείμενο της δέσμευσης για την άσκηση ηγετικού ρόλου κατά τον καθορισμό των τιμών, η τοποθέτηση της ING Direct στην Ιταλία, ακριβώς κάτω από την Banca Sistema επιβεβαιώνει, εντούτοις, ότι η τιμολόγηση εξακολουθεί να αποτελεί κυρίαρχο στοιχείο της εμπορικής στρατηγικής της ING Direct.
                  
               
                     (162)
                  
                  
                     Υπό τις συνθήκες αυτές, η ενίσχυση της δέσμευσης που οδηγεί σε καλύτερα βαθμονομημένη απαγόρευση άσκησης ηγετικού ρόλου κατά τον καθορισμό των τιμών θα διασφαλίσει, από κοινού με τον πιο συνετό ορισμό της ομάδας ομότιμων ειδικών για την ING Direct, ότι η ING δεν θα εξωθηθεί στο μέλλον σε στρατηγικές επενδύσεων εστιασμένων στην αναζήτηση της απόδοσης, οι οποίες θα μπορούσαν να την εκθέσουν σε απομειώσεις αξίας, όπως ακριβώς συνέβη με την περίπτωση του χαρτοφυλακίου επενδύσεών τους στις Ηνωμένες Πολιτείες. Η βαθμονόμηση αυτή βασίζεται κυρίως στα στοιχεία που παρέχονται από την ING, ιδίως όσον αφορά την συμφυή δυναμική της αγοράς (59). Στην περίπτωση της Ιταλίας, η ρητή εξαίρεση των […] από το δείγμα συγκριτικής αξιολόγησης θα διασφαλίσει ότι η ING θα συγκρίνεται μόνο με φορείς με συγκρίσιμη ισχύ.
                  
               
                     (163)
                  
                  
                     Επιπλέον, προκειμένου να αποφεύγονται οι συγκρούσεις ερμηνείας και να ενισχυθεί η διαδικασία παρακολούθησης, η παρακολούθηση ειδικών κριτηρίων για κάθε αγορά και με βάση τα προϊόντα που προσφέρονται από την ING Direct Europe σε κάθε κράτος μέλος στο οποίο δραστηριοποιείται έχουν συζητηθεί με την ING και τις Κάτω Χώρες και καθορίζονται σε ξεχωριστό έγγραφο που επισυνάπτεται στον κατάλογο δεσμεύσεων (60). Ειδικότερα, η σαφής ορισμός της αξιολόγησης από ομότιμους επιστήμονες για όλες εκείνες τις αγορές θα βελτιώσει την παρακολούθηση της υλοποίησης και την αποτελεσματική εφαρμογή της ανάληψης υποχρέωσης.
                  
               
                     (164)
                  
                  
                     Σε αυτή τη βάση, θα πρέπει να διασφαλίζεται ότι η ING Direct δεν θα υιοθετήσει περισσότερο επιθετική στρατηγική τιμολόγησης από τους καλά εδραιωμένους ανταγωνιστές της.
                  
               
                     (165)
                  
                  
                     Τέλος, η Επιτροπή σημειώνει θετικά ότι η ING εφάρμοσε εγκαίρως τη δέσμευσή της για την εκποίηση της ING Direct US, πράγμα που αποτελούσε μέτρο ζωτικής σημασίας για τη βιωσιμότητα του σχεδίου αναδιάρθρωσης.
                  
               
                     (166)
                  
                  
                     Ως εκ τούτου, οι τροποποιήσεις αυτές δεν θέτουν υπό αμφισβήτηση την ανάλυση της βιωσιμότητας της απόφασης αναδιάρθρωσης του 2012 και διέλυσαν τις αμφιβολίες που είχε διατυπώσει η Επιτροπή στην απόφαση για την κίνηση της διαδικασίας.
                  
               
            Επιμερισμός των βαρών
         
         
                     (167)
                  
                  
                     Οι αμφιβολίες που είχε εκφράσει η Επιτροπή στην απόφαση για την κίνηση της διαδικασίας ότι η ING όσον αφορά τη στρατηγική αντισταθμισμάτων για τους βασικούς τίτλους CT1, που είχαν θέσει υπό αμφιβολία τα κατάλληλα αντισταθμίσματα για τους τίτλους CT1 έχουν αρθεί από το προτεινόμενο νέο χρονοδιάγραμμα εξόφλησης και την εγγενή δέσμευσή του για ΔΕΑ 12,5 %.
                  
               
                     (168)
                  
                  
                     Η Επιτροπή δεν μπορεί ωστόσο να συμφωνήσει με το επιχείρημα της ING που αναφέρεται στις αιτιολογικές σκέψεις 39, 40 και 41 ότι η Επιτροπή δεν είχε δικαίωμα να διατυπώσει παρατηρήσεις για την μερισματική πολιτική της, δεδομένου ότι η απόφαση διάσωσης αναφέρεται μόνο στο ότι ο ΔΕΑ τοποθετείται σε επίπεδο τουλάχιστον 10 % και ότι δεν μπορεί να υπάρξει αμφιβολία ότι το αντίστοιχο επίπεδο απόδοσης θα επιτευχθεί. Η Επιτροπή δεν μπορεί ειδικότερα να συμφωνήσει με το επιχείρημα ότι δεν είχε το δικαίωμα να επανεξετάσει την μερισματική πολιτική της ING, εφόσον, ανεξάρτητα από την πληρωμή των τοκομεριδίων, η πολιτική αυτή δεν θα οδηγούσε σε απόδοση άνω του 8,5 % και ότι συνεπεία της αποτυχίας της ING να καταβάλει τα μερίσματα (άρα και τα τοκομερίδια) δεν μπορεί να συνδεθεί με το επίπεδο του ΔΕΑ. Σε αντίθεση με ό, τι η ING υποστηρίζει, δεν ευσταθεί το ότι η Επιτροπή έχει λάβει υπόψη της στην απόφαση αναδιάρθρωσης του 2012 (καθώς και στην νέα απόφαση αναδιάρθρωσης του 2009 που ακυρώθηκε) τη μερισματική πολιτική της ING.
                  
               
                     (169)
                  
                  
                     Τα επιχειρήματα αυτά θα πρέπει να απορριφθούν, διότι στηρίζονται σε αποσπασματική ανάγνωση της αιτιολογικής σκέψης 32 της απόφασης διάσωσης. Για να ενταχθεί στο κατάλληλο πλαίσιο η δέσμευση που ανέλαβαν οι Κάτω Χώρες και στην οποία βασίζεται η απόφαση διάσωσης, είναι αναγκαίο να ληφθούν υπόψη οι παρατηρήσεις που διατύπωσε το εν λόγω κράτος μέλος και η ING, οι οποίες καταγράφονται στην αιτιολογική σκέψη 31 της εν λόγω απόφασης. Στο πλαίσιο αυτό είναι σαφές ότι η Επιτροπή υιοθέτησε ευνοϊκή θέση στο θέμα του μέτρου ανακεφαλαιοποίησης υπό το πρίσμα της δέσμευσης για εκ νέου κοινοποίηση, ακριβώς επειδή το κράτος μέλος είχε δηλώσει ότι η κατάλληλη απόδοση θα εξασφαλιζόταν εν μέρει με την καταβολή των τοκομεριδίων και επειδή η ING είχε δηλώσει ότι θα συνέχιζε να εφαρμόζει την προηγούμενη μερισματική πολιτική της. Δεδομένου ότι η Επιτροπή είχε επίγνωση του γεγονότος ότι το επίπεδο της βοήθειας που παρέχεται σε μια τράπεζα μέσω της άμεσης ανακεφαλαιοποίησης ποικίλλει ανάλογα με το βαθμό του αντισταθμίσματος που παρέχεται στο κράτος μέλος, η Επιτροπή ήταν σε θέση να εγκρίνει προσωρινά το μέτρο ανακεφαλαιοποίησης υπό το φως της δέσμευσης της κράτους μέλους να προβεί σε εκ νέου κοινοποίηση, το οποίο προσέφερε στην Επιτροπή σε κάποιο βαθμό τη διαβεβαίωση ότι η τράπεζα δεν επρόκειτο να λάβει κρατική βοήθεια χωρίς να καταβάλει το κατάλληλο αντιστάθμισμα.
                  
               
                     (170)
                  
                  
                     Η Επιτροπή υπογραμμίζει επίσης ότι, όταν εγκρίνει ένα μέτρο, το πράττει βασιζόμενη στις συνοδευτικές δεσμεύσεις που αποτελούν αναπόσπαστο μέρος του μέτρου αυτού. Η ίδια η δέσμευση για την εκ νέου κοινοποίηση εντάχθηκε στο μέτρο που εξετάζεται και εγκρίθηκε προσωρινά με την απόφαση διάσωσης. Όταν η Επιτροπή επανεξέτασε το μέτρο ανακεφαλαιοποίησης στην απόφαση αναδιάρθρωσης του 2012, η δέσμευση για την εκ νέου κοινοποίηση παρέμεινε αναπόσπαστο μέρος του συγκεκριμένου μέτρου και δεν υπάρχει κανένα στοιχείο στην εν λόγω απόφαση από το οποίο να προκύπτει ότι η Επιτροπή είχε παύσει να κρίνει ότι η δέσμευση για την εκ νέου κοινοποίηση έχει σημασία για την εκτίμησή της. Επιπλέον, από την ίδια τη διατύπωση της δέσμευσης για την εκ νέου κοινοποίηση προκύπτει ότι η Επιτροπή είχε αντιληφθεί ότι ίσχυε επί μια πενταετία και ότι οι Κάτω Χώρες είχαν υποβάλει τη δεσμευτική προσφορά τους για να καλύψουν το εν λόγω χρονικό διάστημα. Δεν υπάρχει ως εκ τούτου κανένα στοιχείο που να δείχνει ότι η μεταχείριση του μέτρου ανακεφαλαιοποίησης από την πλευρά της Επιτροπής ως συνιστώσας της ενίσχυσης αναδιάρθρωσης που εγκρίθηκε με την απόφαση αναδιάρθρωσης του 2012 επηρέασε την υποχρέωση εκ νέου κοινοποίησης.
                  
               
                     (171)
                  
                  
                     Κατά συνέπεια, η εκ νέου κοινοποίηση του μέτρου ανακεφαλαιοποίησης και τα συναφή πραγματικά περιστατικά ήταν ικανά να θέσουν υπό αμφισβήτηση τη συμβατότητα της αμοιβής για τους τίτλους CT1. Ωστόσο, σύμφωνα με όσα ορίζονται στην απόφαση διάσωσης του 2008, η συμβατότητα του μέτρου μπορεί σε κάθε περίπτωση να διασφαλίζεται εάν υπάρχουν επαρκείς δεσμεύσεις συμπεριφοράς που έχουν τεθεί σε εφαρμογή από τις Κάτω Χώρες, προκειμένου να εξασφαλίζεται η κατάλληλη αμοιβή των κρατικών κεφαλαίων.
                  
               
                     (172)
                  
                  
                     Το σταθερό χρονοδιάγραμμα εξόφλησης αποτελεί κατάλληλη δέσμευση συμπεριφοράς η οποία δόθηκε για τους σκοπούς της ανάληψης της δέσμευσης για την εκ νέου κοινοποίηση από τις Κάτω Χώρες το 2008. Στην πραγματικότητα, το προτεινόμενο σταθερό χρονοδιάγραμμα εξόφλησης της διαλύει την αβεβαιότητα στο θέμα της αμοιβής η οποία είναι ενσωματωμένη στο μέτρο ανακεφαλαιοποίησης και εγγυάται στις Κάτω Χώρες σταθερή απόδοση με επιτόκιο 12,5 %. Η Επιτροπή παρατηρεί ότι και άλλα χρηματοπιστωτικά ιδρύματα που αποτέλεσαν αντικείμενο ανακεφαλαιοποίησης μέσω παρόμοιων πράξεων εισφοράς κεφαλαίων έχουν επίσης δεσμευθεί να εφαρμόσουν σταθερό χρονοδιάγραμμα εξόφλησης. (61) Το γεγονός επιπλέον ότι η DNB έχει ήδη εγκρίνει την εξόφληση του ποσού των 750 εκατ. ευρώ σε ονομαστική αξία και 1 125 000 000 δισ., συμπεριλαμβανομένης πριμοδότησης για το 2012, παρέχει στην Επιτροπή επαρκή βεβαιότητα ότι η εξόφληση θα πραγματοποιηθεί.
                  
               
                     (173)
                  
                  
                     Η Επιτροπή θεωρεί ότι ο αναφερόμενος ΔΕΑ 12,5 % που προκύπτει από το χρονοδιάγραμμα εξόφλησης είναι αποδεκτός για τους σκοπούς της παρούσας ανάλυσης συμβατότητας, ανεξάρτητα από το γεγονός ότι η απόφαση αναδιάρθρωσης του 2012 περιείχε χρονοδιάγραμμα αποπληρωμής με υψηλότερο ΔΕΑ (62). Η Επιτροπή επισημαίνει ότι ο ΔΕΑ που επιτυγχάνεται με το χρονοδιάγραμμα εξόφλησης ανέρχεται σε 12,5 %, όντας χαμηλότερος από το επιτόκιο που γίνεται αποδεκτό στην απόφαση αναδιάρθρωσης του 2012 ως επαρκές για την εξόφληση του πρώτου εξαμήνου των τίτλων CT1, ενώ είναι χαμηλότερος από τον ενδεικτικό ΔΕΑ [15 -25 %] που η ING είχε συμπεριλάβει στις προβλέψεις της στο σχέδιο αναδιάρθρωσης της 22ας Οκτωβρίου 2009. Ωστόσο, ο ΔΕΑ ύψους 12,5 % ο οποίος προκύπτει από το χρονοδιάγραμμα εξόφλησης είναι βέβαιο, σε αντίθεση με τις ενδεικτικές τιμές που είχαν αναφερθεί προηγουμένως. Επίσης, ευθυγραμμίζεται με επίπεδα ΔΕΑ που γίνονται δεκτά ως επαρκή για να καταστήσουν τις κρατικές ενισχύσεις συμβατές με την εσωτερική αγορά σε άλλες αποφάσεις της Επιτροπής που αφορούν σταθερά χρονοδιαγράμματα εξόφλησης για τις τράπεζες οι οποίες ανακεφαλαιοποιήθηκαν με παρόμοια μέσα (63). Το ΔΕΑ 12,5 % μπορεί να θεωρηθεί ότι συνιστά επαρκή αμοιβή.
                  
               
                     (174)
                  
                  
                     Δεύτερον, οι τροποποιήσεις του σχεδίου αναδιάρθρωσης όσον αφορά την προθεσμία εκποίησης για τις ασφαλιστικές δραστηριότητες αφορούν τον επιμερισμό των βαρών. Οι εκποιήσεις υποτίθεται ότι θα επέτρεπαν στην ING να εξασφαλίσει τους απαραίτητους πόρους για την κάλυψη των δαπανών του σχεδίου αναδιάρθρωσης (64) και ιδίως για την αποπληρωμή της κρατικής ενίσχυσης. Ωστόσο, η επιδείνωση του οικονομικού περιβάλλοντος (βλ. αιτιολογική σκέψη 26 και επόμενες) είχε ως αποτέλεσμα οι συνθήκες που επικρατούν για τις πωλήσεις ασφαλιστικών προϊόντων να είναι δύσκολες (65).
                  
               
                     (175)
                  
                  
                     Ωστόσο, η προθεσμία για την εκποίηση της ING Insurance Ευρώπη που αποτέλεσε τον κύριο λόγο για την καθυστέρηση, επηρεάζεται από διάφορες άλλες πτυχές που δεν ήταν δυνατόν να προβλεφθούν το 2009 και οι οποίες καθιστούν σχεδόν αδύνατη την τήρηση των προθεσμιών για το 2013. Συνεχίζεται, πρώτον, η αβεβαιότητα σχετικά με τους κανόνες Solvency (Φερεγγυότητα) II, ενώ χρονίζουν και οι αβεβαιότητες που σχετίζονται με την ευρωπαϊκή κρίση δημόσιου χρέους και τις άμεσες επιπτώσεις της για τον ασφαλιστικό κλάδο, λαμβάνοντας υπόψη ότι οι ασφαλιστικές εταιρείες αποτελούν σημαντική ομάδα επενδυτών σε κρατικά ομόλογα. Δεύτερον, η ING Insurance Ευρώπη διαθέτει τροποποιημένο πεδίο εφαρμογής με την ένταξη μέρους της WUB στην Nationale Nederlanden. Τρίτον, υπάρχουν […] στην εγχώρια αγορά της Nationale Nederlanden. (66) Αυτό το τροποποιημένο πεδίο εφαρμογής, από κοινού με το ρυθμιστικό και το μακροοικονομικό περιβάλλον έχουν εντείνει σε σημαντικό βαθμό τις δυσχέρειες των διαδικασιών εκποίησης της ING Insurance Europe, βραχυπρόθεσμα. Υπό αυτές τις συνθήκες και δεδομένου ότι ο αυξημένος επιμερισμός των βαρών διαιωνίζεται εξαιτίας της συναφούς παράτασης της απαγόρευσης απόκτησης και της απαγόρευσης άσκησης των δικαιωμάτων αγοράς ή επαναγοράς υβριδικών προϊόντων, η παράταση της περιόδου εκποίησης έως το 2015 μπορεί να θεωρηθεί λογική.
                  
               
                     (176)
                  
                  
                     Όσον αφορά την παράταση της προθεσμίας της ING Insurance US, η Επιτροπή σημειώνει ότι […]. Η καθυστέρηση που προέκυψε κατά την εκποίηση μπορεί να θεωρηθεί κατάλληλη, καθώς η ING έχει θέσει την επιχείρηση VA υπό εκκαθάριση, ενώ θα υπόκειται σε αυστηρές δεσμεύσεις στο μέλλον οι οποίες ορίζονται στο παράρτημα II […]. (67) Ταυτόχρονα η ING εξακολουθεί να δεσμεύεται να προχωρήσει με τη σχεδιαζόμενη δημόσια εγγραφή για το υπόλοιπο της ING Insurance US και δεσμεύεται για τη μείωση της ING Insurance US κατά 50 % στο τέλος του 2013 (υπολογίζοντας την εκκαθάριση του χαρτοφυλακίου της VA ως μείωση), εάν ληφθούν υπόψη τα εμπλεκόμενα κεφάλαια. Το 2014, η ING θα εκποιήσει τότε το 50 % της επιχείρησης με εξαίρεση το χαρτοφυλάκιο VA. Η Επιτροπή θεωρεί ότι αυτή η προσέγγιση συνιστά αποδεκτή λύση […]. Είναι επίσης σκόπιμο όσον αφορά τον επιμερισμό των βαρών, λόγω της σχετικής παράτασης της απαγόρευσης απόκτησης και της απαγόρευσης άσκησης των δικαιωμάτων αγοράς ή επαναγοράς υβριδικών προϊόντων […].
                  
               
                     (177)
                  
                  
                     Πάνω απ ‘όλα, παρά τις καθυστερήσεις που έχουν σημειωθεί στην πώληση των ασφαλιστικών δραστηριοτήτων στην Ευρώπη και τις Ηνωμένες Πολιτείες, η ING θα πρέπει να εξακολουθήσει να είναι προσηλωμένη στην εφαρμογή ενός σταθερού χρονοδιαγράμματος εξόφλησης έως το 2015. Η αξιολόγηση αυτή δεν μεταβάλλεται από την τροποποίηση των λεπτομερών ρυθμίσεων της εκποίησης, η οποία, σύμφωνα με την τροποποιημένη δέσμευση, θα προχωρήσει κατ’ αρχήν με την πώληση άνω του 50 % των σχετικών ασφαλιστικών επιχειρήσεων. Ενώ η Επιτροπή επισημαίνει ότι η πώληση της πλειοψηφίας των σχετικών επιχειρήσεων θα τους επιτρέψει να αποκολληθούν από την ING από λογιστική και κανονιστική σκοπιά, σημειώνει επίσης με θετικό πνεύμα ότι οι Κάτω Χώρες δεσμεύονται, επιπλέον, ότι η ING θα εκποιήσει τις ασφαλιστικές δραστηριότητες στην Ασία και τις Ηνωμένες Πολιτείες από το τέλος του 2016 και τις δραστηριότητες της ING Insurance Europe πλήρως έως το τέλος του 2018.
                  
               
                     (178)
                  
                  
                     Εν όψει των ανωτέρω, η Επιτροπή κρίνει ότι οι τροποποιήσεις δεν θέτουν υπό αμφισβήτηση το συμπέρασμα της απόφασης αναδιάρθρωσης του 2012 ως προς το επίπεδο επιμερισμού των βαρών και ότι έχουν αρθεί οι αμφιβολίες της Επιτροπής όσον αφορά την αμοιβή για τους τίτλους CT1.
                  
               
            Στρέβλωση του ανταγωνισμού
         
         
                     (179)
                  
                  
                     Οι τροποποιήσεις που κοινοποιήθηκαν στην Επιτροπή αφορούν, ιδίως, την κατάλληλη αμοιβή των κρατικών ενισχύσεων και την εκποίηση νέας ανταγωνιστικής δύναμης στην ολλανδική λιανική αγορά.
                  
               
                     (180)
                  
                  
                     Πρώτον, η Επιτροπή επισημαίνει ότι η ING έχει φροντίσει για την επαρκή αμοιβή των τίτλων CT1. (68) Το επίπεδο της αμοιβής πρέπει να αξιολογείται σε σχέση με την εξόφληση. Λαμβάνοντας υπόψη ότι το επαρκές επίπεδο των αμοιβών είναι αναγκαίο για την αντιμετώπιση των υφιστάμενων στρεβλώσεων του ανταγωνισμού, η πρόωρη εξόφληση θα περιορίσει τις επιπτώσεις των κρατικών ενισχύσεων. Η Επιτροπή έχει ήδη διαπιστώσει ότι, σύμφωνα με το χρονοδιάγραμμα εξόφλησης, ο ΔΕΑ που έχει επιτευχθεί σχετικά με το μέτρο ανακεφαλαιοποίησης ανέρχεται σε 12,5 %, το οποίο θεωρεί κατάλληλο. Επιπλέον, σύμφωνα με τις δεσμεύσεις που έχουν αναληφθεί, το εν λόγω κρατικό κεφάλαιο θα έχει πλήρως εξοφληθεί έως το 2015.
                  
               
                     (181)
                  
                  
                     Δεύτερον, με τη δέσμευση να εκχωρηθεί η WUB, οι Κάτω Χώρες και η ING ανέλαβαν να αναδείξουν μια βιώσιμη και ανταγωνιστική νέα δύναμη στην ολλανδική αγορά λιανικής πώλησης. Οι Κάτω Χώρες και η ING παρέλειψαν να εφαρμόσουν αυτή την αρχική δέσμευση. Πρότειναν ως εναλλακτική λύση το σενάριο Van Gogh, για το οποίο η Επιτροπή εξέφρασε αμφιβολίες στην απόφαση για την κίνηση της διαδικασίας. Οι ελλείψεις αυτές έχουν στο μεταξύ επανορθωθεί μέσω τριών βασικών δεσμεύσεων, οι οποίες από κοινού προχώρησαν στην εκ νέου ευθυγράμμιση των κινήτρων της ING με στόχο τη δημιουργία ενός βιώσιμου νέου παράγοντα στην ολλανδική αγορά.
                  
               
                     (182)
                  
                  
                     Η Επιτροπή βλέπει θετικά τη σχετική δέσμευση απαγόρευσης που περιγράφεται στις αιτιολογικές σκέψεις 83 έως 86, η οποία αποτελεί το μέγιστο όριο για την παραγωγή νέων στεγαστικών δανείων της ING υπό μορφή πολλαπλάσιου της παραγωγής της NN Bank. Εξασφαλίζει ότι η ING θα έχει τα κίνητρα για να πετύχει το επίπεδο των δεσμεύσεων όσον αφορά την παραγωγή για την NN Bank και να τηρήσει ως εκ τούτου τη δέσμευση ότι το μερίδιο αγοράς θα είναι της τάξης του [2-9] % περίπου. Το πολλαπλάσιο [2-4] που συνδέει την παραγωγή στεγαστικών δανείων της ING και της NN Bank βασίζεται στο μέσο όρο παραγωγής νέων στεγαστικών δανείων από την ING με εξαίρεση τις ανανεώσεις από το 2011 (69) σε σύγκριση με τα προβλεπόμενα [1.5-6] δισ. ευρώ της ετήσιας νέας παραγωγής της NN Bank. Εάν η NN Bank υστερεί σε σύγκριση με τους ελάχιστους στόχους της νέας παραγωγής, η ING θα υποστεί απώλεια του μεριδίου της στην αγορά, με τη σειρά της.
                  
               
                     (183)
                  
                  
                     Με το σημερινό μακροοικονομικό περιβάλλον, όπου η μελλοντική εξέλιξη του μεγέθους της αγοράς μπορεί να προβλεφθεί μόνο με σχετικά υψηλή αβεβαιότητα, είναι μάλλον σκόπιμο να καθοριστεί το ανώτατο όριο παραγωγής σε σχέση με τις επιδόσεις της NN Bank και όχι σε απόλυτο επίπεδο. Η διασύνδεση με την απαγόρευση εξασφαλίζει ότι, εάν η αγορά αυξάνεται ή μειώνεται περισσότερο από το αναμενόμενο, η ING θα έχει τα αναγκαία κίνητρα για να διατηρήσει το μερίδιο αγοράς της NN Bank στο προβλεπόμενο επίπεδο.
                  
               
                     (184)
                  
                  
                     Η εν λόγω συσχετιζόμενη δέσμευση απαγόρευσης ενισχύεται περαιτέρω μέσω της δέσμευσης αυτοχρηματοδότησης που περιγράφεται στις αιτιολογικές σκέψεις 87 έως 96. Όντως, η νέα παραγωγή της NN Bank θα πρέπει να είναι αυτοχρηματοδοτούμενη για να εξασφαλιστεί η πραγματική ανεξαρτησία από την ING σε μεσοπρόθεσμη βάση. Η συσχετιζόμενη απαγόρευση θα μπορούσε να εξωθήσει την ING σε ενθάρρυνση της NN Bank να χρηματοδοτήσει τη νέα της παραγωγή με αειφόρο τρόπο, προκειμένου να αποφύγει τους περιορισμούς της παραγωγής για την ING βραχυπρόθεσμα. Η ING έχει αναλάβει τη δέσμευση ότι η χρηματοδότηση θα προέρχεται σε μεγάλο βαθμό από τις υποχρεώσεις των πελατών, στο βαθμό που το σύνολο των καταθέσεων και η χρηματοδότηση χονδρικής θα αποτελούν τουλάχιστον το 75 % κατά το πρώτο έτος, το 80 %, κατά το δεύτερο έτος, και το 85 % κατά το τρίτο έτος της χρηματοδότησης σύμφωνα με τις προβλέψεις στο βασικό σενάριο, ενώ η χονδρική χρηματοδότηση πρέπει να περιορίζεται στο ποσό των [1-4] δισ. ευρώ.
                  
               
                     (185)
                  
                  
                     Επιπλέον, προκειμένου να επιτευχθεί η κρίσιμη μάζα μεριδίου αγοράς [2-9] %, είναι αποδεκτό ότι η ING χρηματοδοτεί την NN Bank με όριο το μέγιστο ποσό των 2,7 δισ. ευρώ, σύμφωνα με το επιχειρηματικό σχέδιο της NN Bank έως τη στιγμή της εκποίησης. Ωστόσο, προκειμένου να επιτευχθεί ο στόχος της ανεξαρτησίας της NN Bank ως νέου παράγοντα στην ολλανδική αγορά λιανικών τραπεζικών εργασιών, η χρηματοδότηση αυτή, πέραν της εκποίησης, μπορεί να λάβει μόνο τη μορφή τίτλων που εκδίδονται από την NN Bank και αγοράζονται από την ING σε συναλλαγές σύμφωνες με τους όρους της αγοράς. Η Επιτροπή επισημαίνει θετικά ότι, με βάση την εν λόγω δέσμευση, η ING δεν μπορεί να επηρεάσει την επιχειρηματική στρατηγική της NN Bank, απειλώντας να αποσύρει ξαφνικά τη χρηματοδότηση της τελευταίας, δεδομένου ότι οι τίτλοι έχουν ελάχιστη διάρκεια λήξης πέντε έως δέκα ετών.
                  
               
                     (186)
                  
                  
                     Το σχέδιο επιχειρηματικών δραστηριοτήτων της NN Bank προβλέπει τη χρηματοδότηση ποσού έως [2-8] δισ. ευρώ με βιώσιμο τρόπο. Εάν επιτευχθεί το επίπεδο αυτό, η NN Bank θα έχει κατορθώσει να πετύχει το μέγεθος που είναι επαρκές, προκειμένου να εδραιωθεί ως νεοεισερχόμενη δύναμη. Κατά συνέπεια, γίνεται αποδεκτό ότι η ING δεν περιορίζεται στη δική της παραγωγή πέρα από το επίπεδο αυτό.
                  
               
                     (187)
                  
                  
                     Η αξιοπιστία της στρατηγικής αυτοχρηματοδότησης της NN Bank διασφαλίζεται μέσω των διορθωτικών δράσεων που προβλέπονται στο πλαίσιο των δεσμεύσεων που έχουν αναλάβει οι Κάτω Χώρες, οι οποίες παρακολουθούνται και εφαρμόζονται σε συνεχή βάση. Σε αυτές τις διορθωτικές δράσεις εστιάζονται οι ενέργειες για την πιθανή αντιμετώπιση των ελλειμμάτων αυτοχρηματοδότησης και τη θέσπιση πρόσθετων κινήτρων για την ING, έτσι ώστε να διασφαλίζεται η επίτευξη των στόχων χρηματοδότησης της NN Bank. Με τη συνεχή παρακολούθηση θα καταστεί δυνατόν να εντοπιστούν έγκαιρα οι ελλείψεις και πριν από την τελική προθεσμία εκποίησης.
                  
               
                     (188)
                  
                  
                     Τρίτον, όσον αφορά τον ανταγωνιστικό αντίκτυπο που θα έχει η NN Bank στην αγορά λιανικών τραπεζικών υπηρεσιών στις Κάτω Χώρες, η οποία θα είναι και η βασική αγορά στην οποία η ING θα συνεχίσει να είναι δραστήρια όταν θα έχει λήξει η διαδικασία αναδιάρθρωσης, η Επιτροπή κρίνει θετικά το γεγονός ότι η ING ανέλαβε τη δέσμευση να χορηγήσει τουλάχιστον νέα ετήσια στοιχεία παραγωγής και τα μερίδια αγοράς για την NN Bank τόσο για τα ενυπόθηκα δάνεια (70) όσο και για τη χρηματοδότηση των καταναλωτών (71). Σκοπός αυτής της δέσμευσης πρέπει να είναι να εξασφαλίζει ότι η ΝΝ Bank θα φθάσει στο κρίσιμο μέγεθος σε αυτούς τους δύο σημαντικούς άξονες επιχειρηματικών δραστηριοτήτων στο σκέλος των στοιχείων ενεργητικού του ισολογισμού.
                  
               
                     (189)
                  
                  
                     Για άλλη μια φορά, η αξιοπιστία αυτών των δεσμεύσεων εξασφαλίζεται από το γεγονός ότι η ING θα προβεί σε διορθωτικές ενέργειες εάν η NN Bank υπολείπεται των στόχων της. Η Επιτροπή παρατηρεί ότι η ING έχει δεσμευτεί να μεταφέρει τις ατομικές σχέσεις με τους πελάτες μέσω της μεταβίβασης των ενυπόθηκων δανείων στην NN Bank, όπου το κόστος αλλαγής θα βαρύνει πλήρως και αποκλειστικά την ING. Με έναν τέτοιο μηχανισμό αποφεύγονται οι κίνδυνοι εφαρμογών χαμηλής ποιότητας, για παράδειγμα κατά την τιτλοποίηση ενός παλαιού χαρτοφυλακίου, το οποίο θα παρείχε κάμποσες επιχειρηματικές ευκαιρίες στην NN Bank να αυξήσει το μερίδιο της στην αγορά.
                  
               
                     (190)
                  
                  
                     Όσον αφορά το εύρος του φάσματος προϊόντων της NN Bank, η Επιτροπή λαμβάνει υπόψη της το γεγονός ότι η NN Bank θα ασκεί δραστηριότητες σε πέντε τομείς προϊόντων, ήτοι τα ενυπόθηκα δάνεια, τις χρηματοδοτήσεις καταναλωτών, τις υπηρεσίες ταμιευτηρίου, τις ετήσιες τραπεζικές προσόδους και τις κινητές αξίες λιανικής. Το γεγονός ότι η NN Bank διεύρυνε το εύρος των προϊόντων της σε σύγκριση με εκείνο που προβλεπόταν για την δέσμευση της WUB στην απόφαση αναδιάρθρωσης του 2012 με την ανάπτυξη ενός μηχανισμού πληρωμών υπό μορφή πιστωτικής κάρτας συμβάλλει περαιτέρω στη διαφοροποίηση του επιχειρηματικού μοντέλου με αποτέλεσμα να επιδιώκει να επιλύσει μία από τις αδυναμίες του επιχειρηματικού μοντέλου της WUB και ειδικότερα το καθεστώς του μονοσήμαντου διαχειριστή υποθηκών.
                  
               
                     (191)
                  
                  
                     Ορισμένες από τις ανησυχίες σε σχέση με τη βιωσιμότητα που είχαν δυσχεράνει το έργο της εκποίησης της WUB (ιδίως το μεγάλο χρηματοδοτικό έλλειμμα) επιλύθηκαν από το σενάριο Van Gogh. Οι τρέχουσες οικονομικές προβλέψεις της NN Bank δείχνουν ότι θα μπορούσε να αποτελέσει βιώσιμη οντότητα. Όσον αφορά την κεφαλαιακή επάρκεια, η Επιτροπή επισημαίνει ότι η φερεγγυότητα της τράπεζας διασφαλίζεται μεσοπρόθεσμα από τη δέσμευση της ING να χορηγήσει στην NN Bank ελάχιστο συντελεστή 12 % για τα κεφάλαια κατηγορίας 1. Την ίδια στιγμή, η προσφορά πιστωτικής κάρτας από την NN Bank θα συμβάλει μάλλον επίσης στη βελτίωση της ελκυστικότητας των λογαριασμών ταμιευτηρίου. Τέλος, η Επιτροπή σημειώνει ότι η ΝΝ Bank θα επωφεληθεί από την οικονομική ευρωστία της μητρικής της εταιρείας, της ING Insurance Europe. Συνολικά, τα μέτρα που προτείνουν οι Κάτω Χώρες συγκροτούν το πιθανό σενάριο για μια βιώσιμη και ανταγωνιστική δύναμη στην ολλανδική λιανική αγορά. Οι δεσμεύσεις και ιδίως οι σαφώς καθορισμένες διορθωτικές ενέργειες και μέτρα ενεργοποίησης θα αποτελέσουν πιθανόν επαρκή εχέγγυα για την επιτυχή εφαρμογή. Η εκτίμηση αυτή τονίζεται επίσης από τις παρατηρήσεις τρίτων, στις οποίες επιβεβαιώνεται ξανά η αξιοπιστία του επιχειρηματικού μοντέλου της NN Bank.
                  
               
                     (192)
                  
                  
                     Η Επιτροπή παρατηρεί ότι η παράταση της απαγόρευσης άσκησης ηγετικής θέσης στον καθορισμό τιμών σε αγορές στις οποίες το μερίδιο αγοράς της ING είναι ίσο ή και μεγαλύτερο από 5 % συνιστά πρόσθετο μέτρο για την αντιμετώπιση των στρεβλώσεων του ανταγωνισμού. Η εν λόγω παράταση δεν εφαρμόζεται στις Κάτω Χώρες, όπου η διατήρηση του σημερινού μεριδίου αγοράς που κατέχει η ING στον τομέα των υποθηκών τελεί υπό τον όρο της επιτυχίας της NN Bank, με τη βοήθεια της διασυνδεδεμένης απαγόρευσης. Παρά το γεγονός ότι οι παρατηρήσεις που υπέβαλε η Vereniging Eigen Huis δεν διαδραματίζουν κανένα ρόλο για τις αμφιβολίες που είχε διατυπώσει η Επιτροπή στην απόφαση κίνησης της διαδικασίας και δεν αποκαλύπτουν τον άμεσο αιτιώδη δεσμό μεταξύ της απαγόρευσης ηγετικής θέσης στον καθορισμό των τιμών για την ING και της συμπεριφοράς της ολλανδικής αγοράς στον τομέα των ενυπόθηκων δανείων, θα είχαν σε κάθε περίπτωση υπερκερασθεί από το μειωμένο πεδίο εφαρμογής της απαγόρευσης ηγετικής θέσης κατά τον καθορισμό των τιμών.
                  
               
                     (193)
                  
                  
                     Με την παράταση των διασφαλίσεων σε επίπεδο συμπεριφοράς εξουδετερώνονται επίσης οι στρεβλώσεις του ανταγωνισμού που απορρέουν από το γεγονός ότι η διαδικασία εκποίησης έχει καθυστερήσει. Ο μετριασμός αυτός είναι σύμφωνος με την πρακτική της Επιτροπής σε άλλες πρόσφατες περιπτώσεις. (72)
                     
                  
               
                     (194)
                  
                  
                     Η Επιτροπή θεωρεί ως εκ τούτου ότι η τροποποίηση της δέσμευσης της WUB σε συνδυασμό με την παράταση της απαγόρευσης ηγετικής θέσης στον καθορισμό τιμών και την απαγόρευση εξαγοράς δεν θέτει υπό αμφισβήτηση το συμπέρασμά της στο οποίο κατέληξε στην απόφαση αναδιάρθρωσης του 2012, ότι υπάρχουν επαρκή μέτρα για τον περιορισμό των στρεβλώσεων του ανταγωνισμού.
                  
               
                     (195)
                  
                  
                     Λαμβάνοντας υπόψη την ισορροπία των μέτρων, η Επιτροπή καταλήγει στο συμπέρασμα ότι οι νέες δεσμεύσεις αρκούν για να αρθούν οι αμφιβολίες που είχε εκφράσει η Επιτροπή στην απόφαση κίνησης της διαδικασίας όσον αφορά τις αδικαιολόγητες στρεβλώσεις του ανταγωνισμού και για να διασφαλισθεί ο συμβιβάσιμος χαρακτήρας της ενίσχυσης αναδιάρθρωσης.
                  
               
            Συμπέρασμα
         
         
                     (196)
                  
                  
                     Εν κατακλείδι, οι τροποποιημένες δεσμεύσεις μαζί με την εξόφληση των 4,5 δισ. ευρώ που βασίζεται σε προκαθορισμένο χρονοδιάγραμμα εξόφλησης ευθυγραμμίζουν την αξιολόγηση της συμβατότητας σύμφωνα με την απόφαση αναδιάρθρωσης του 2012, στο βαθμό που είναι ικανές να εξασφαλίσουν την αποκατάσταση της βιωσιμότητας, τον επιμερισμό των βαρών και την αντιμετώπιση των στρεβλώσεων του ανταγωνισμού. Η προτεινόμενη τροποποίηση της απόφασης αναδιάρθρωσης του 2012 βάσει των νέων δεσμεύσεων εξακολουθεί να διασφαλίζει τη συμβατότητα του μέτρου ανακεφαλαιοποίησης και της ενίσχυσης αναδιάρθρωσης που χορηγήθηκε από τις Κάτω Χώρες στην ING. Στη βάση αυτή αίρονται οι αμφιβολίες που είχε διατυπώσει η Επιτροπή στην απόφαση κίνησης της διαδικασίας
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Η εισφορά κεφαλαίου ύψους 10 δισ. ευρώ την οποία κάλυψαν οι Κάτω Χώρες στις 22 Οκτωβρίου 2008 εξακολουθεί να είναι συμβατή με την εσωτερική αγορά, υπό το πρίσμα των δεσμεύσεων που καθορίζονται στο παράρτημα Ι.
         
         
            Άρθρο 2
            Η κρατική ενίσχυση που αναφέρεται στην απόφαση της Επιτροπής της 11ης Μαΐου 2012 στην υπόθεση SA.28855 (N 373/2009) (ex C 10/2009 και ex N528/2008) εξακολουθεί να είναι συμβατή με την εσωτερική αγορά, υπό το πρίσμα των δεσμεύσεων που καθορίζονται στο παράρτημα Ι.
            Οι δεσμεύσεις που περιλαμβάνονται στο παράρτημα της απόφασης της Επιτροπής της 11ης Μαΐου 2012 στην υπόθεση SA.28855 (N 373/2009) (ex C 10/2009 και ex N528/2008) αντικαθίστανται από τις δεσμεύσεις στο παράρτημα I.
         
         
            Άρθρο 3
            Η παρούσα απόφαση απευθύνεται στο Βασίλειο των Κάτω Χωρών
         
         
            Βρυξέλλες, 16 Νοεμβρίου 2012.
            
               
                  Για την Επιτροπή
               
               Joaquín ALMUNIA
               
                  Αντιπρόεδρος
               
            
         
         
            (1)  ΕΕ C 262 της 30.8.2012, σ. 34.
         
            (2)  Απόφαση της Επιτροπής στην υπόθεση N528/2008, ΕΕ C 328 της 23.12.2008, σ. 10.
         
            (3)  Βλ. αιτιολογική σκέψη 32 της απόφασης διάσωσης.
         
            (4)  Απόφαση της Επιτροπής C 10/09 (ex N 138/09), ΕΕ L 274 της 19.10.2010, σ. 139.
         
            (5)  Η ING Direct αποτελεί επιχειρηματικό τμήμα της ING, το οποίο προσφέρει φάσμα από μη σύνθετα χρηματοπιστωτικά προϊόντα – καταθέσεις ταμιευτηρίου, ενυπόθηκα δάνεια, επενδυτικά προϊόντα για μικροεπενδυτές, λογαριασμούς πληρωμών και προϊόντα δανεισμού καταναλωτών - κυρίως μέσω άμεσων κυκλωμάτων (μέσω της ιστοσελίδας της). Αναπτύσσει δραστηριότητες στις ακόλουθες χώρες: Τον Καναδά, την Ισπανία, την Αυστραλία, τη Γαλλία, την Ιταλία, τη Γερμανία, την Αυστρία και το Ηνωμένο Βασίλειο.
         
            (6)  Βλέπε αιτιολογικές σκέψεις 53, 84, 128 και 150 της απόφασης αναδιάρθρωσης του 2009.
         
            (7)  Συνεκδικαζόμενες υποθέσεις T-29/10 και T-33/10 Βασίλειο των Κάτω Χωρών και λοιποί κατά Επιτροπής, απόφαση της 2ας Μαρτίου 2012, δεν έχει ακόμη δημοσιευθεί στη Συλλογή.
         
            (8)  Στις 11 Μαΐου 2012, η Επιτροπή άσκησε προσφυγή - με αριθμό υπόθεσης C-224/12 P κατά της αποφάσεως που εξέδωσε το Γενικό Δικαστήριο στις 2 Μαρτίου 2012, στις συνεκδικαζόμενες υποθέσεις T-29/10 και T-33/10 Κάτω Χώρες και ING Groep κατά Επιτροπής.
         
            (9)  Απόφαση της Επιτροπής SA.28855 (ex N373/2009, ex C10/2009, ex N528/2008), ΕΕ C 260 της 29.8.2012, σ. 1.
         
            (10)  Στην αρχική συμφωνία για το μέτρο ανακεφαλαιοποίησης που κοινοποιήθηκε στην Επιτροπή στις 22 Οκτωβρίου 2008, η ING μπορούσε να εξοφλήσει μόνο τους τίτλους του βασικού κεφαλαίου CT1 κατά τα τρία πρώτα έτη μετά την έκδοσή του στο 150 % της τιμής έκδοσης. Οι όροι αυτοί τροποποιήθηκαν τον Οκτώβριο του 2009 και επέτρεψαν στην ING να εξοφλήσει με ευνοϊκότερους όρους, δηλαδή στο 100 % + δεδουλευμένους τόκους + ποινή εξόφλησης ανάλογα με την τιμή της μετοχής της ING, αλλά με ελάχιστο Δείκτη Εσωτερικής Απόδοσης («ΔΕΑ») για το κράτος ανερχόμενο σε 15 % ετησίως. Για περισσότερες λεπτομέρειες μπορείτε να ανατρέξετε στις αιτιολογικές σκέψεις 45 έως 61 της απόφασης αναδιάρθρωσης του 2012.
         
            (11)  Το παράρτημα της απόφασης αναδιάρθρωσης του 2012 είναι πανομοιότυπο με το παράρτημα ΙΙ της απόφασης αναδιάρθρωσης του 2009.
         
            (12)  ΕΕ C 262 της 30.8.2012, σ. 34.
         
            (13)  Η ING Insurance αποτελεί τη Διεύθυνση Ασφάλισης της ING, η οποία περιγράφεται αναλυτικότερα στην αιτιολογική σκέψη 21.
         
            (14)  Βλέπε τις αιτιολογικές σκέψεις 52 έως 78 της απόφασης για την κίνηση της διαδικασίας.
         
            (15)  Θα αντικαταστήσει επίσης, εφόσον παραστεί ανάγκη, τις δεσμεύσεις στο παράρτημα ΙΙ της απόφασης αναδιάρθρωσης του 2009. Στο βαθμό που το δεύτερο εδάφιο του άρθρου 2 της απόφασης αναδιάρθρωσης του 2009 και το παράρτημα ΙΙ της εν λόγω απόφασης κρίνονται ότι είναι έγκυρα από τα δικαστήρια της Ένωσης, η αξιολόγηση και ως εκ τούτου η έγκριση με βάση την αξιολόγηση από την Επιτροπή του παραρτήματος της απόφασης αναδιάρθρωσης του 2012 θα ήταν περιττή.
         
            (16)  Στην αιτιολογική σκέψη 77 και το Παράρτημα της απόφασης αναδιάρθρωσης του 2012 περιγράφεται η δέσμευση που ανέλαβαν η ING και το ολλανδικό δημόσιο να εκποιήσουν όλες τις ασφαλιστικές δραστηριότητες της ING.
         
            (17)  Στην αρχική φάση, η ING βασίστηκε σε συνοπτικό κατάλογο με 24 μέρη. Κατά τον δεύτερο γύρο, η Επιτροπή βασίστηκε σε κατάλογο απαρτιζόμενο από 16 μέρη, ο οποίος επεκτάθηκε περαιτέρω, ώστε να συμπεριληφθούν τρία ακόμη επώνυμα μέρη έπειτα από αίτημα του καταπιστευματοδόχου.
         
            (18)  Λεπτομερής περιγραφή της αποτυχίας υλοποίησης της υποχρέωσης που είχε αναληφθεί για την WUB παρατίθεται στις αιτιολογικές σκέψεις 39 έως 78 της απόφασης για την κίνηση της διαδικασίας.
         
            (19)  Η EurAsia Insurance αναφέρεται στις ευρωπαϊκές και ασιατικές επιχειρηματικές δραστηριότητες που ασκούνται από την ING Insurance
         
            (20)  Η Solvency II αναφέρεται στην Οδηγία 2009/138/ΕΚ του Ευρωπαϊκού Κοινοβουλίου και του Συμβουλίου, της 25ης Νοεμβρίου 2009 σχετικά με την ανάληψη και την άσκηση δραστηριοτήτων ασφάλισης και αντασφάλισης (Φερεγγυότητα II) - αναδιατύπωση των διαφόρων οδηγιών - η οποία ενδέχεται να ισχύσει από την 1η Ιανουαρίου 2014. Θα προβαίνει ιδίως σε επαναπροσδιορισμό των κεφαλαιακών απαιτήσεων για τις ασφαλιστικές εταιρείες
         
            (*1)  Εμπιστευτικές πληροφορίες.
         
            (21)  Τα VA αντιπροσώπευαν 27 % του ισολογισμού της ING Insurance US στα τέλη του 2011. Οι δραστηριότητες VA διακόπηκαν και εκτελούνται σήμερα από την ING υπό μορφή «κλειστών βιβλίων».
         
            (22)  Λεπτομερής περιγραφή της καταγγελίας παρατίθεται στις αιτιολογικές σκέψεις 79 έως 90 της απόφασης για την κίνηση της διαδικασίας.
         
            (23)  Η «Βασιλεία ΙΙΙ» αποτελεί σειρά μεταρρυθμιστικών μέτρων που ανέπτυξε η Επιτροπή της Βασιλείας για την τραπεζική εποπτεία με στόχο την ενίσχυση της κανονιστικής ρύθμισης, της εποπτείας και της διαχείρισης κινδύνου στον τραπεζικό τομέα.
         
            (24)  Δεν λαμβάνονται υπόψη, για παράδειγμα, οι αυξήσεις κεφαλαίου ή το προϊόν των εκποιήσεων.
         
            (25)  Για περισσότερες πληροφορίες σχετικά με την εταιρεία, βλ. αιτιολογική σκέψη 21 της παρούσας απόφασης.
         
            (26)  Σε συνεργασία με την DNB, την Ευρωπαϊκή Κεντρική Τράπεζα (ΕΚΤ), την Επιτροπή και το Ευρωπαϊκό Συμβούλιο Συστημικού Κινδύνου
         
            (27)  Στα στοιχεία που υποβλήθηκαν στις 11 Ιουλίου 2012 αναφερόταν ότι το μεταβιβαζόμενο χαρτοφυλάκιο θα ανερχόταν αρχικά σε 2,6 δισ. ευρώ.
         
            (28)  Προσμετράται από την ημερομηνία έναρξης λειτουργίας της NN Bank, δηλαδή, από τη στιγμή που η περιγραφόμενη δομή της NN Bank έχει αρχίσει να λειτουργεί.
         
            (29)  Συμπεριλαμβανομένων των θυγατρικών της ING Bank.
         
            (30)  Το μέγεθος θα εξαρτηθεί από την ανάγκη επίτευξης του ορίου για τα μερίδια αγοράς που αναφέρεται στην αιτιολογική σκέψη 79· η επιλογή του χαρτοφυλακίου της ING θα γίνει με τις πιθανότητες αθέτησης (PDS) και τις ζημίες σε περίπτωση αθέτησης (LGD,), οι οποίες εναρμονίζονται με το επιχειρηματικό σχέδιο για την NN Bank.
         
            (31)  Κατά τη μεταβατική περίοδο έως τη δρομολόγηση του σεναρίου Van Gogh (έως ότου η περιγραφόμενη δομή της NN Bank τεθεί σε λειτουργία) η WUB και η NN Bank θα αρχίσουν να οικοδομούν το δυναμικό παραγωγής καταναλωτικών δανείων όσο το δυνατόν συντομότερα. Υπό το πρίσμα αυτής της μεταβατικής περιόδου, η ING δεσμεύεται να προχωρήσει σε αναλογική παραγωγή στην αγορά κατά την περίοδο από τη δρομολόγηση του σεναρίου Van Gogh έως και τις 31 Δεκεμβρίου 2013. Οποιαδήποτε κενά της παραγωγής κατά το δεδομένο έτος θα αναπληρώνονται μέσα στα διαδοχικά έτη, κατά τρόπο ώστε να επιτυγχάνονται οι προβλέψεις που χαράσσονται στο επιχειρηματικό σενάριο.
         
            (32)  Αυτό το χαρτοφυλάκιο χορήγησης καταναλωτικών δανείων στην πελατεία της ING Bank Netherlands ανήκει στο χαρτοφυλάκιο ιδιοκτησίας της ING Bank.
         
            (33)  Το μέγεθος θα εξαρτηθεί από την ανάγκη επίτευξης του ορίου για τα μερίδια αγοράς που καθορίζονται στην αιτιολογική σκέψη 80· η επιλογή του χαρτοφυλακίου της ING γίνεται με τις πιθανότητες αθέτησης (PDS) και τις ζημίες σε περίπτωση αθέτησης (LGD,), οι οποίες εναρμονίζονται με το επιχειρηματικό σχέδιο για την NN Bank.
         
            (34)  Το Kadaster είναι η ολλανδική δημόσια Υπηρεσία Κτηματολογίου.
         
            (35)  Εξαιρουμένης της χρηματοδότησης από την ING (ή από οποιανδήποτε από τις άμεσες ή έμμεσες θυγατρικές της).
         
            (36)  Με κύριο σκοπό την προώθηση της εμπορίας […] και […] την παροχή κινήτρων, και σε μικρότερο βαθμό, για την εφαρμογή άλλων μεθόδων εμπορίας. Εάν τα μέτρα δεν απαρτίζονται κυρίως από μέτρα προώθησης της εμπορίας […] ή […] παροχής κινήτρων, πρέπει να εγκρίνονται από τον εντολοδόχο παρακολούθησης και μπορεί να απορριφθούν από την Επιτροπή.
         
            (37)  Η ING θα πραγματοποιήσει μειώσεις τουλάχιστον […] δισεκατομμυρίων ευρώ επί των μειώσεων στο συνολικό της ισολογισμό (της τάξης του 45 %) υπό μορφή εκποιήσεων (σύμφωνα με το σχέδιο αναδιάρθρωσης της ING της 22ας Οκτωβρίου 2009).
         
            (38)  Η εκκαθάριση των μεταβλητών ετήσιων προσόδων και των χρηματοπιστωτικών προϊόντων στις Ηνωμένες Πολιτείες μπορεί να εκληφθεί ως εκποίηση, υπό την προϋπόθεση ότι η εφαρμογή της εκκαθάρισης είναι σύμφωνη με τους όρους που αναφέρονται στο παράρτημα ΙΙ.
         
            (39)  Με άλλα λόγια δηλαδή με εξαίρεση τα ενυπόθηκα δάνεια, δεδομένου ότι δεν θεωρούνται άμεσο άνοιγμα στον τομέα των ακινήτων.
         
            (40)  Το 50 % μετράται με βάση την κατοχή μετοχών σε ποσοστό 50 % συν 1 και την απώλεια της πλειοψηφίας στο διοικητικό συμβούλιο, καθώς και τον λογιστικό διαχωρισμό της οντότητας.
         
            (41)  Έκθεση προόδου σχετικά με το σχέδιο αναδιάρθρωσης της ING με την τελική του μορφή, 19 Ιουνίου, 2012.
         
            (42)  Η διακοπή της ανάληψης κάλυψης κινδύνων στις Ηνωμένες Πολιτείες (ήτοι για τις μεταβλητές ετήσιες προσόδους και τις πράξεις χρηματοπιστωτικών προϊόντων) εντάσσεται στις προσωρινές εκποιήσεις. Οι προαναφερόμενες περιπτώσεις διακοπής της ανάληψης κάλυψης κινδύνων που υπολογίζονται με κριτήριο την κατανομή των ιδίων κεφαλαίων (με βάση τα στοιχεία για το οικονομικό έτος 2011), μαζί με την εκποίηση του 25 % τουλάχιστον της επένδυσης στην ING Insurance US θα έχουν ως αποτέλεσμα να εκποιηθεί πάνω από το 50 % (προσωρινά) πριν από τις 31 Δεκεμβρίου 2014.
         
            (43)  Για την Insurance US, το κριτήριο του 50 % + εκποίηση θα επιτευχθεί μόλις η ING θα έχει εκποιήσει τουλάχιστον το 25 % της εν λόγω επιχειρηματικής δραστηριότητας και έχοντας λάβει υπόψη την προσωρινή εκποίηση των επιχειρήσεων για τις οποίες έχει διακοπεί η ανάληψη κάλυψης κινδύνων στις Ηνωμένες Πολιτείες (με βάση τα στοιχεία για το μετοχικό κεφάλαιο που διατέθηκε το οικονομικό έτος 2011).
         
            (44)  Με τον όρο «χωρίς αδικαιολόγητη καθυστέρηση» εξυπακούεται ότι η ING θα προσαρμόσει την τιμή της μέσα σε [0-20] εργάσιμες ημέρες, εάν αυτό της επιτραπεί βάσει των (τοπικών) νομικών και ρυθμιστικών κανόνων.
         
            (45)  Ως «χρηματοπιστωτικό ίδρυμα» ορίζονται όλες οι εταιρείες εντός ενός ομίλου. Κατά συνέπεια, περιλαμβάνονται τα δευτερεύοντα εμπορικά σήματα και οι θυγατρικές.
         
            (46)  Εάν η ίδια η ING Direct δεν βρίσκεται στην κορυφαία δεκάδα, μπορεί να συγκριθεί με (τους) δέκα (μεγαλύτερους) παράγοντες. Εάν η ING Direct συγκαταλέγεται μεταξύ των κορυφαίων δέκα μεγαλύτερων παραγόντων, η σύγκριση πρέπει να γίνεται με τους άλλα εννέα μεγαλύτερους παράγοντες στην αγορά. Η τελευταία περίπτωση δεν ισχύει για την ING Direct Austria, η οποία μπορεί πάντοτε να συγκρίνει τον εαυτό της με άλλους δέκα (μεγαλύτερους) παράγοντες.
         
            (47)  Με τον όρο «χωρίς αδικαιολόγητη καθυστέρηση» εξυπακούεται ότι η ING θα προσαρμόσει την τιμή της μέσα σε [0-20] εργάσιμες ημέρες, εάν αυτό της επιτραπεί βάσει των (τοπικών) νομικών και ρυθμιστικών κανόνων.
         
            (48)  Βλέπε αιτιολογική σκέψη 124.
         
            (49)  Με άλλα λόγια δηλαδή, όλα τα υποκαταστήματα της ING ή θυγατρικές εταιρείες που δεν αποτελούν μέρος της ING Direct και τα οποία ελέγχουν μερίδιο αγοράς άνω του 5 %.
         
            (50)  Για την Insurance US, το κριτήριο εκποίησης 50 % + θα επιτευχθεί μόλις η ING θα έχει εκχωρήσει το 25 % των εν λόγω επιχειρηματικών δραστηριοτήτων και λαμβάνοντας υπόψη την προσωρινή εκποίηση των επιχειρήσεων που έχουν αναλάβει την κάλυψη κινδύνων (με διατεθειμένα ίδια κεφάλαια (στοιχεία για το οικονομικό έτος 2011))
         
            (51)  Ο ΔΕΑ θα είναι υψηλότερος, ακριβώς επειδή το συνολικό ποσό της εξόφλησης δεν θα μειωθεί, ενώ ο χρόνος αποπληρωμής θα προχωρήσει, μειώνοντας κατά συνέπεια την περίοδο κατά την οποία υπολογίζεται ο ΔΕΑ.
         
            (52)  Αυτό ισχύει για το παράρτημα της απόφασης αναδιάρθρωσης και, εφόσον προκύψει ανάγκη, δηλαδή στο βαθμό που η δεύτερη παράγραφος του άρθρου 2 της απόφασης αναδιάρθρωσης του 2009 και το παράρτημα ΙΙ της εν λόγω απόφασης θεωρείται από τα δικαστήρια της Ένωσης ότι είναι έγκυρα, επίσης, με τις δεσμεύσεις που περιλαμβάνονται στο παράρτημα της απόφασης αναδιάρθρωσης του 2009.
         
            (53)  Η μετατροπή θα εξασφαλίσει για τις Κάτω Χώρες τουλάχιστον την αποπληρωμή στην ονομαστική τους αξία, την οποία οι Κάτω Χώρες μπορεί να απαιτήσουν σε περίπτωση μετατροπής σύμφωνα με τους όρους που εγκρίθηκαν στην απόφαση διάσωσης.
         
            (54)  Η ίδια προσέγγιση έχει υιοθετηθεί στην απόφαση στην υπόθεση SA.34539 Commerzbank ΕΕ C 177, 20.6.2012, σ. 20 αιτιολογική σκέψη 25.
         
            (55)  Στην περίπτωση SA.29833 KBC ΕΕ C 135, 9.5.2012, σ. 5 αιτιολογικές σκέψεις 74 έως 83, η Επιτροπή επανεκτίμησε την ενίσχυση αναδιάρθρωσης της KBC σε σχέση με τις απαιτήσεις της ανακοίνωσης της Επιτροπής περί της αποκατάστασης της βιωσιμότητας και αξιολόγησης των μέτρων αναδιάρθρωσης στον χρηματοπιστωτικό τομέα στο πλαίσιο της παρούσας κρίσης βάσει των κανόνων περί κρατικών ενισχύσεων, ΕΕ C 195,19.8.2009, σ. 9, («ανακοίνωση περί αναδιάρθρωσης»), διότι οι τροποποιήσεις στο σχέδιο αναδιάρθρωσης οδήγησαν σε πρόσθετη κρατική ενίσχυση.
         
            (56)  Αιτιολογική σκέψη 180 της απόφασης αναδιάρθρωσης.
         
            (57)  Βλ. αιτιολογική σκέψη 71
         
            (58)  Βλ. αιτιολογική σκέψη 70
         
            (59)  Παρά το γεγονός ότι τα στοιχεία αυτά δεν χρησιμοποιήθηκαν στη μελέτη της RBB Economics (βλ. αιτιολογική σκέψη 16), η οποία βασίστηκε σε πιο συγκεντρωτικά στοιχεία της αγοράς, γίνεται αποδεκτό ότι οι ανησυχίες της μελέτης RBB Economics θα είχαν μεταβληθεί υπό το πρίσμα αυτών των πιο διεξοδικών στοιχείων. Τα λεπτομερή στοιχεία για τη δυναμική της αγοράς δεν θέτουν υπό αμφισβήτηση την καταλληλότητα του ορισμού της αγοράς που χρησιμοποιείται στην απόφαση αναδιάρθρωσης του 2012. Η Επιτροπή δεν έχει επίσης λάβει παρατηρήσεις από τρίτους ενδιαφερόμενους σχετικά με την απόφαση κίνησης της διαδικασίας με επίκεντρο την καταλληλότητα του ορισμού της αγοράς.
         
            (60)  Βλ. αιτιολογική σκέψη 18.
         
            (61)  N372/2009 AEGON ΕΕ C 290 της 27.10.2010, σ. 1 και SA.33303 SNS REAAL ΕΕ C 33, 7.2.2012, σ. 5.
         
            (62)  Αρχικά [15-25] %, βλ. αιτιολογική σκέψη 97 της απόφασης αναδιάρθρωση ς του 2012. Στην αιτιολογική σκέψη (189) της απόφασης αναδιάρθρωση ς του 2012 η Επιτροπή είχε ήδη αποδεχθεί τη μείωση σε ΔΕΑ 15 % ως Επαρκή αμοιβή για τους σκοπούς της ανάλυσης της συμβατότητας
         
            (63)  SA.33303 SNS REAAL ΕΕ C 33 της 7.2.2012, σ.5, SA.29833 KBC ΕΕ C135 της 09.05.2012, σ.5.
         
            (64)  Βλ. αιτιολογική σκέψη 192 της απόφασης αναδιάρθρωση ς του 2012.
         
            (65)  Μολονότι πραγματοποιήθηκαν ορισμένες πράξεις, ήταν μικρότερου μεγέθους από την ING Insurance. Για παράδειγμα, η Αρχική Δημόσια Προσφορά (ΑΔΠ) (ΙΡΟ) της Talanx· η εξαγορά της JEVCO από την Intact Financial Corporation (μέγεθος επενδυτικής πράξης 530 εκατ. δολ., τιμή μετοχής προς λογιστική αξία 1.3, Μάιος 2012)· η εξαγορά της Old Mutual Σκανδιναβία από την Skandia LifeSkandia AB (μέγεθος επενδυτικής πράξης 2 496 000 000 ευρώ, τιμή μετοχής προς λογιστική αξία 1.7, Δεκέμβριος 2011)· η εξαγορά της AXA Καναδά από την Intact Financial Corporation (μέγεθος επενδυτικής πράξης USD 2 665 000 000, τιμή μετοχής προς λογιστική αξία 1.8, Μάιος 2011· εξαγορά της Tower Australia από την Dai Ichi Life (μέγεθος επενδυτικής πράξης USD 1 432 000 000, τιμή μετοχής προς λογιστική αξία 1,94, Δεκέμβριος 2010).
         
            (66)  Βλέπε αιτιολογική σκέψη 28.
         
            (67)  Τέλος, η διατήρηση θα πρέπει να είναι μόνο προσωρινή, διότι η ING δεσμεύεται να πωλήσει την επιχείρηση VA […]. Η παρακολούθηση της εν λόγω δέσμευσης περιλαμβάνει περιοδικές βολιδοσκοπήσεις της αγοράς, προκειμένου να διαπιστωθεί ότι η παράταση της προθεσμίας εκποίησης εξαιτίας της αλλαγής των λεπτομερειών σχετικά με την εκποίηση του χαρτοφυλακίου VA περιορίζεται στην ελάχιστη απαιτούμενη.
         
            (68)  Στο σημείο 34 της ανακοίνωσης περί αναδιάρθρωσης επισημαίνεται ότι η επαρκής αμοιβή αποτελεί έναν από τους πιο κατάλληλους περιορισμούς των στρεβλώσεων του ανταγωνισμού, καθώς περιορίζει το ποσό της ενίσχυσης.
         
            (69)  Βλ. σχήμα 1 στην αιτιολογική σκέψη 77.
         
            (70)  [1,5-6] δισεκατ. ευρώ, που αντιστοιχεί με [2-9] %, κατά μέσο όρο, κατά την περίοδο 2013-2015, βλ. αιτιολογική σκέψη 79.
         
            (71)  [40-140] εκατ. Ευρώ, που αντιστοιχεί με [0,5-6] % έως το 2015, βλ. αιτιολογική σκέψη 80
         
            (72)  Απόφαση στην υπόθεση SA.34539 Commerzbank, ΕΕ C 177 of 20.06.2012, σ. 20 και απόφαση στην υπόθεση SA.29833 KBC ΕΕ C135 της 09.05.2012, σ. 5.
      
      
         
            ΠΑΡΑΡΤΗΜΑ Ι
            
               ΚΑΤΑΛΟΓΟΣ ΔΕΣΜΕΥΣΕΩΝ
            
            α)   Εξόφληση των υπόλοιπων βασικών τίτλων κατηγορίας 1
            
                        —
                     
                     
                        Η ING θα εξοφλήσει τους υπόλοιπους 300 000 000 βασικούς τίτλους κατηγορίας 1 προς τις Κάτω Χώρες, σύμφωνα με το ακόλουθο χρονοδιάγραμμα: (i) 1 125 εκατ. ευρώ έως τις 26 Νοεμβρίου 2012, (ii) 1 125 εκατ. ευρώ έως τις 6 Νοεμβρίου 2013, (iii) 1 125 εκατ. ευρώ έως τις 31 Μαρτίου 2014, και (iv) 1 125 εκατ. ευρώ έως τις 15 Μαΐου 2015, όπως προσδιορίζεται λεπτομερέστερα στο παρακάτω χρονοδιάγραμμα.
                        Χρονοδιάγραμμα εξόφλησης
                        (δισ. ευρώ)
                        50% πριμοδότηση/δεδουλε υμένοι τόκοι
                        επαναγορά
                        εξόφληση στην ονομαστική αξία μέσω μετατροπής
                        Για να ανέλθει η συνολική πληρωμή ακριβώς σε 4,5 δισ. ευρώ, η ING θα χρειαστεί να ασκήσει σε πολύ μικρό βαθμό το δικαίωμα μετατροπής των βασικών τίτλων κατηγορίας 1, επειδή η επαναγορά στο 150% θα ενεργοποιήσει δεδουλευμένους τόκους, αν δεν γίνεται στις 13 Μαΐου κάθε έτους. Σε περίπτωση που γίνει (η σχετική) μετατροπή (όπως επίσης περιγράφεται στο πλαίσιο της παρούσας δέσμευσης στη συνέχεια), το ολλανδικό κράτος θα επιλέξει την εξόφληση στην ονομαστική αξία σε μετρητά.
                     
                  
                        —
                     
                     
                        Οι εν λόγω εξοφλήσεις θα γίνουν κατά κύριο λόγο με επαναγορά των τίτλων από το ολλανδικό κράτος και καταβολή της αντίστοιχης πριμοδότησης 50%. Το προαναφερόμενο χρονοδιάγραμμα οδηγεί στη συνολική εξόφληση των 4,5 δισ. ευρώ, πράγμα που ισοδυναμεί με συνολικό Δείκτη Εσωτερικής Απόδοσης (ΔΕΑ) ακριβώς 12,5%, ο οποίος είναι υψηλότερος από τη συνολική απόδοση τουλάχιστον 10% που αναφέρεται στην απόφαση της Επιτροπής της 12ης Νοεμβρίου 2008. Η ING θα χρησιμοποιήσει το δικαίωμα μετατροπής της μόνο στο βαθμό που οι πληρωμές τοκομεριδίων ενεργοποιούνται και/ή οι δεδουλευμένοι τόκοι είναι πληρωτέοι, κατά τρόπο ώστε τα έσοδα να είναι ίσα με συνολικό ποσό 4,5 δισ. ευρώ. Στην περίπτωση αυτή, οι πληρωμές για τοκομερίδια και/ή δεδουλευμένους τόκους που έχουν ως αποτέλεσμα τα έσοδα να ανέρχονται στο συνολικό ποσό των 4,5 δισ. ευρώ θα αφαιρούνται ουσιαστικά από το ποσό της προβλεπόμενης πριμοδότησης 50% ή θα συμψηφίζονται ενδεχομένως μαζί της. Η ανύψωση της συνολικής εξόφλησης στο ποσό των 4,5 δισ. ευρώ μπορεί να επιτευχθεί με - αναλογική - μετατροπή μέρους των υπόλοιπων τίτλων αντί επαναγοράς τους. Όλες οι υπόλοιπες πληρωμές (ονομαστικό ποσό, πριμοδότηση, τοκομερίδια και/ή δεδουλευμένοι τόκοι) φτάνουν στο συνολικό ποσό των 4,5 δισ. ευρώ.
                     
                  
                        —
                     
                     
                        Η πραγματική εξόφληση των δόσεων στο πλαίσιο του προαναφερόμενου χρονοδιαγράμματος εξαρτάται από την έγκριση της Κεντρικής Τράπεζας της Ολλανδίας (DNB).
                     
                  
                        —
                     
                     
                        Η ING φιλοδοξεί να εξοφλήσει το ολλανδικό κράτος το συντομότερο δυνατόν και η ING θα επιταχύνει τις πληρωμές, εάν αυτό είναι συνετό υπό τις οικονομικές συνθήκες που επικρατούν. Εάν η ING επιταχύνει τις πληρωμές, αυτό θα έχει ως αποτέλεσμα ο ΔΕΑ να είναι ανώτερος από 12,5%.
                     
                  
                        —
                     
                     
                        Εάν η δόση αποπληρωμής δεν μπορεί να πραγματοποιηθεί εν όλω ή εν μέρει, η ING θα την αναπληρώσει με αντίστοιχη αύξηση της επόμενης δόσης. Το ολλανδικό κράτος δεσμεύεται να κοινοποιήσει εκ νέου το μέτρο ανακεφαλαιοποίησης για το βασικό κεφάλαιο κατηγορίας 1 σε περίπτωση που η ING δεν εξοφλήσει πλήρως δύο συνεχόμενες δόσεις αποπληρωμής.
                     
                  
                        —
                     
                     
                        Σε περίπτωση που η ING δεν εξοφλήσει συνολικό ποσό 4,5 δισ. ευρώ έως τις 15 Μαΐου 2015 όπως αναφέρεται στο παραπάνω χρονοδιάγραμμα, το ολλανδικό κράτος αναλαμβάνει τη δέσμευση να κοινοποιήσει εκ νέου το μέτρο ανακεφαλαιοποίησης για το βασικό κεφάλαιο κατηγορίας 1.
                     
                  β)   Δεσμεύσεις όσον αφορά τη μείωση του ισολογισμού της ING·
            
                        —
                     
                     
                        Η ING εξακολουθεί να μειώνει τον ισολογισμό της κατά περίπου 45% σε σύγκριση με το 3ο τρίμηνο του 2008 μέσω εκποιήσεων (1) ή άλλων μέτρων στόχος των οποίων είναι η μείωση του μεγέθους του ισολογισμού (όπως η κατάργηση των χαρτοφυλακίων) (2) έως τις 31 Δεκεμβρίου 2015. Η δέσμευση για τη μείωση του ισολογισμού βασίζεται στα στοιχεία για το 3ο τρίμηνο του 2008 και δεν λαμβάνει υπόψη την πιθανή επίπτωση από την οργανική ανάπτυξη, τις μεταβολές στις συναλλαγματικές ισοτιμίες, τις μεταβολές των επιτοκίων ή τις πρόσθετες αυξήσεις λόγω πιθανών νέων κανονιστικών απαιτήσεων, όπως για παράδειγμα σε περίπτωση που απαιτηθεί από τις τράπεζες να διατηρούν πολύ μεγαλύτερα αποθέματα ρευστότητας συνεπεία νέων κανονισμών στο επίπεδο όλης της ΕΕ.
                     
                  
                        —
                     
                     
                        Η ING δεν θα υπόκειται σε περιορισμό σχετικά με την οργανική ανάπτυξη (με άλλα λόγια δηλαδή την ανάπτυξη η οποία δεν σχετίζεται με εξαγορές) του ισολογισμού των επιχειρήσεών της. Η ING συνεχίζει να έχει τη γενική πολιτική να χρησιμοποιεί την ανάπτυξή της σε κεφάλαια που της έχουν εμπιστευτεί πελάτες κυρίως για την αύξηση των δανειοδοτήσεων στην πραγματική οικονομία (εταιρείες και καταναλωτές) και εξακολουθεί να μειώνει το άνοιγμά της σε κατηγορίες περιουσιακών στοιχείων υψηλότερου κινδύνου στο πλαίσιο των εμπορεύσιμων τίτλων ενυπόθηκης διασφάλισης και των χρεογράφων των διασφαλιζόμενων με ενυπόθηκους τίτλους επί κατοικιών (RMBS). Δεν θα δρομολογήσει νέες πρωτοβουλίες που αυξάνουν το άμεσο άνοιγμά της στα ακίνητα (3), σύμφωνα με τη γενική πολιτική της ING για την ελαχιστοποίηση των κινδύνων.
                     
                  
                        —
                     
                     
                        Η ING δεσμεύεται να εκποιήσει ποσοστό μεγαλύτερο από 50% από τις επιχειρηματικές δραστηριότητες της ING Insurance/Investment Management (IM) Asia πριν από τις 31 Δεκεμβρίου 2013, ποσοστό μεγαλύτερο από 50% από τις επιχειρηματικές δραστηριότητες της ING Insurance/IM US πριν από τις 31 Δεκεμβρίου 2014 και ποσοστό μεγαλύτερο από 50% από τις επιχειρηματικές δραστηριότητες της ING Insurance/IM Europe εργασίες πριν από τις 31 Δεκεμβρίου 2015, (4) εκτός από τις οντότητες / επιχειρηματικές δραστηριότητες που η ING έχει ήδη εκποιήσει/θέσει υπό εκκαθάριση/ολοκληρώσει, όπως αυτές απαριθμούνται στην αιτιολογική σκέψη 77 της απόφασης της Επιτροπής του 2012 και στην τελευταία εξαμηνιαία έκθεση προόδου (5). Όσον αφορά τις επιχειρηματικές δραστηριότητες της US Insurance/IM, η ING δεσμεύεται επιπλέον να εκποιήσει τουλάχιστον το 25% των δραστηριοτήτων πριν από τις 31 Δεκεμβρίου 2013. (6)
                        
                     
                  
                        —
                     
                     
                        Η εκποίηση του ελέγχου των συμφερόντων της ING σε ποσοστό μεγαλύτερο από 50% (με κριτήριο τις μετοχές) σε μια επιχείρηση λογίζεται ότι πληροί την απαίτηση εκποίησης. Σε μια τέτοια περίπτωση, η ING θα χάσει την πλειοψηφία στο διοικητικό συμβούλιο, ενώ θα καταργήσει το ενοποιημένο καθεστώς των επιχειρήσεων (σύμφωνα με τους διεθνείς λογιστικούς κανόνες επί των οποίων βασίζονται τα Διεθνή Πρότυπα Χρηματοοικονομικής Πληροφόρησης). Η ING θα εκποιήσει τα υπόλοιπα συμφέροντά της (i) στην ING Insurance Europe πριν από τις 31 Δεκεμβρίου 2018, (ii) στην ING Insurance US πριν από τις 31 Δεκεμβρίου 2016 και (iii) στην ING Insurance Asia πριν από τις 31 Δεκεμβρίου 2016.
                     
                  γ)   Οι Κάτω Χώρες δεσμεύονται περαιτέρω ότι η ING θα τηρήσει την απαγόρευση εξαγοράς:
            
                        —
                     
                     
                        Η ING θα απέχει από εξαγορές χρηματοπιστωτικών ιδρυμάτων για πρόσθετο χρονικό διάστημα. Η ING θα απέχει επιπλέον, για το ίδιο χρονικό διάστημα, από οποιαδήποτε (άλλη) εξαγορά επιχειρήσεων η οποία θα επιβράδυνε την εξόφληση των βασικών τίτλων κατηγορίας 1 προς τις Κάτω Χώρες. Η απαγόρευση εξαγοράς θα ισχύει έως τις 18 Νοεμβρίου 2015 ή έως την ημερομηνία κατά την οποία πάνω από το 50% των ασφαλιστικών εργασιών στην /IM στην Ασία, το 50% των ασφαλιστικών εργασιών της Insurance/IM US και το 50% των ασφαλιστικών εργασιών της Insurance/IM Europe θα έχουν εκποιηθεί, ανάλογα με το ποια ημερομηνία είναι προγενέστερη. (7)
                        
                     
                  
                        —
                     
                     
                        Παρά την εν λόγω απαγόρευση, η ING δύναται να προβεί στην εξαγορά επιχειρήσεων, αφού λάβει την έγκριση της Επιτροπής, ιδίως εάν αυτό είναι αναγκαίο για τη διασφάλιση της χρηματοπιστωτικής σταθερότητας ή του ανταγωνισμού στις συναφείς αγορές.
                     
                  δ)   Οι Κάτω Χώρες δεσμεύονται περαιτέρω ότι η ING Bank θα τηρήσει την απαγόρευση ηγετικής θέσης (ΑΗΘ) κατά τον καθορισμό των τιμών:
            
               ING ΕΕ (μη-ING Direct)> 5% μερίδιο αγοράς
            
            
                        —
                     
                     
                        Καμία απαγόρευση άσκησης ηγετικής θέσης κατά τον καθορισμό των τιμών δεν θα ισχύει για τις Κάτω Χώρες (ενυπόθηκα δάνεια, καταθέσεις ταμιευτηρίου, καταθέσεις μικρομεσαίων επιχειρήσεων (ΜΜΕ), ιδιωτικές τραπεζικές υπηρεσίες κλπ.). Για τις άλλες μη-ING Direct επιχειρήσεις στην ΕΕ που κατέχουν μερίδιο αγοράς μεγαλύτερο από 5% ισχύουν οι ακόλουθες διατάξεις:
                     
                  
                        —
                     
                     
                        Η ING δεν θα προσφέρει, χωρίς προηγούμενη έγκριση της Επιτροπής, ευνοϊκότερες τιμές για τυποποιημένα προϊόντα της ING (στις αγορές που ορίζονται στη συνέχεια) από τους τρεις άμεσους ανταγωνιστές της με τις καλύτερες τιμές όσον αφορά τις αγορές της ΕΕ στις οποίες η ING κατέχει μερίδιο αγοράς μεγαλύτερο του 5%. Συνεπεία αυτού η ING μπορεί στην καλύτερη περίπτωση να προσφέρει μια τιμή, τη στιγμή που υπάρχουν τουλάχιστον τρία προϊόντα στην αγορά σε καλύτερη τιμή.
                     
                  
                        —
                     
                     
                        Η εν λόγω δέσμευση περιορίζεται στα τυποποιημένα προϊόντα της ING στις ακόλουθες αγορές προϊόντων: (i) αγορά καταθέσεων ταμιευτηρίου λιανικής, (ii) αγορά ενυπόθηκων δανείων για ιδιώτες, (iii) ιδιωτικές τραπεζικές υπηρεσίες εφόσον περιλαμβάνουν ενυπόθηκα προϊόντα ή προϊόντα ταμιευτηρίου ή (iv) καταθέσεις για ΜΜΕ (όπου οι ΜΜΕ ορίζονται σύμφωνα με τον ορισμό των ΜΜΕ, όπως χρησιμοποιείται συνήθως/επί του παρόντος από την ING στην επιχειρηματική της δραστηριότητα στη σχετική χώρα). Μόλις η ING διαπιστώσει ότι παρέχει ευνοϊκότερες τιμές για τα προϊόντα της από τους τρεις ανταγωνιστές της με τις καλύτερες τιμές, οφείλει να προσαρμόσει την τιμή της το συντομότερο δυνατό, χωρίς αδικαιολόγητη καθυστέρηση, μέσα σε [0-20] εργάσιμες ημέρες, εάν αυτό επιτρέπεται βάσει των (τοπικών) νομικών και ρυθμιστικών κανόνων, σε επίπεδο το οποίο να είναι σύμφωνο με αυτή τη δέσμευση. Τη στιγμή που η ING καθορίζει τις τιμές της, θα αξιολογήσει κατά πόσον συμμορφώνονται με τους περιορισμούς άσκησης ηγετικού ρόλου κατά τον καθορισμό των τιμών. Προκειμένου να ελαχιστοποιηθούν οι συγκρούσεις μεταξύ της απαγόρευσης ηγετικής θέσης κατά τον καθορισμό των τιμών και των νομικών και κανονιστικών περιορισμών για την αναπροσαρμογή των τιμών, η ING θα περιορίσει την ισχύ των προσφορών της στην αγορά σε μέγιστο χρονικό διάστημα τριών μηνών.
                     
                  
               ING Direct ΕΕ
            
            
                        —
                     
                     
                        Επιπλέον, για τη στήριξη της μακροπρόθεσμης βιωσιμότητας της ING, η ING Direct θα απέχει, χωρίς προηγούμενη έγκριση της Επιτροπής, από την προσφορά ευνοϊκότερης τιμής από τον άμεσο ανταγωνιστή της με τις καλύτερες τιμές (μεταξύ των δέκα χρηματοπιστωτικών ιδρυμάτων που κατέχουν το μεγαλύτερο μερίδιο αγοράς στην αγορά των σχετικών προϊόντων) (8) όσον αφορά τα τυποποιημένα προϊόντα της ING στις λιανικές αγορές ενυπόθηκων δανείων και καταθέσεων ταμιευτηρίου εντός της ΕΕ. Αυτό θα έχει ως αποτέλεσμα η ING να μπορεί στην καλύτερη περίπτωση να προσφέρει μια τιμή, τη στιγμή που υπάρχει τουλάχιστον ένα προϊόν στην αγορά σε καλύτερη τιμή. Ως χρηματοπιστωτικό ίδρυμα ορίζονται όλες οι εταιρείες εντός ενός ομίλου (συμπεριλαμβάνονται π.χ. τα δευτερεύοντα εμπορικά σήματα και οι θυγατρικές). Όλες οι τιμές που προσφέρει ένα τέτοιο χρηματοπιστωτικό ίδρυμα (συμπεριλαμβανομένων των τιμών των δευτερευόντων εμπορικών σημάτων και των θυγατρικών) μπορεί να χρησιμοποιηθούν για τη συγκριτική αξιολόγηση.
                     
                  
                        —
                     
                     
                        Μόλις η ING Direct διαπιστώσει ότι διαδραματίζει ηγετικό ρόλο στον καθορισμό των τιμών στις αγορές ενυπόθηκων δανείων για ιδιώτες και καταθέσεων ταμιευτηρίου λιανικής εντός της ΕΕ, οφείλει να προσαρμόσει την τιμή της σε επίπεδο το οποίο να είναι σύμφωνο με αυτή τη δέσμευση το συντομότερο δυνατό και χωρίς αδικαιολόγητη καθυστέρηση μέσα σε [0-20] εργάσιμες ημέρες, εάν αυτό επιτρέπεται βάσει των (τοπικών) νομικών και ρυθμιστικών κανόνων. Τη στιγμή που η ING καθορίζει τις τιμές της, θα αξιολογήσει κατά πόσον συμμορφώνονται με τους περιορισμούς. Προκειμένου να ελαχιστοποιηθούν οι συγκρούσεις μεταξύ της απαγόρευσης ηγετικής θέσης κατά τον καθορισμό των τιμών και των νομικών και κανονιστικών περιορισμών για την αναπροσαρμογή των τιμών, η ING Direct θα περιορίσει την ισχύ των προσφορών της στην αγορά σε μέγιστο χρονικό διάστημα τριών μηνών.
                     
                  
                        —
                     
                     
                        Σε περίπτωση που ο αριθμός των τιμών στο βασικό δείκτη συγκριτικής αξιολόγησης με κριτήριο την καλύτερη τιμή που προσφέρει κάθε ένα από τα κορυφαία δέκα χρηματοπιστωτικά ιδρύματα είναι μικρότερος από δέκα, θα χρησιμοποιείται η 11η, 12η 13η κλπ. τιμή από τα μεγαλύτερα χρηματοπιστωτικά ιδρύματα έως ότου βρεθούν δέκα τιμές από διαφορετικά χρηματοπιστωτικά ιδρύματα.
                     
                  
                        —
                     
                     
                        Για κάθε χώρα και ομάδα προϊόντων, συμφωνείται η προκαθορισμένη κορυφαία δεκάδα από τον κατάλογο των χρηματοπιστωτικών ιδρυμάτων (ο οποίος συμπεριλαμβάνεται στο χωριστό έγγραφο που έχει συμφωνηθεί με την Επιτροπή ότι αποτελεί τη βάση για την παρακολούθηση) και χρησιμοποιείται έως τις 30 Ιουνίου 2013, ενώ επικαιροποιείται περιοδικά. Κατά το δεύτερο τρίμηνο του 2013 ο εντολοδόχος παρακολούθησης ΑΗΘ επανεξετάζει τον κατάλογο και προτείνει αλλαγές, εάν χρειάζεται.
                        Για την Ισπανία, τη Γαλλία και την Ιταλία έχουν καταρτιστεί ειδικές συμφωνίες συγκριτικής αξιολόγησης. Στην ειδική περίπτωση της Ιταλίας (για τον βασικό συντελεστή), η ING έχει δεσμευθεί να εφαρμόζει τιμή χαμηλότερη από τον αριθμό 1 βασικό συντελεστή στην Ιταλία σε σύγκριση με το σύνολο της αγοράς ταμιευτηρίου (με εξαίρεση τρεις εξειδικευμένους παράγοντες της αγοράς: […]). Οι νεοεισερχόμενοι στην αγορά θα αξιολογούνται από τον εντολοδόχο παρακολούθησης ΑΗΘ. Το κριτήριο συγκριτικής αξιολόγησης για τους ιταλικούς μεταβλητούς συντελεστές ειδικών προσφορών ταμιευτηρίου έχει διαμορφωθεί με βάση τα δέκα κορυφαία χρηματοπιστωτικά ιδρύματα. Για κάθε ίδρυμα λαμβάνεται υπόψη ο υψηλότερος μεταβλητός προνομιακός συντελεστής για τις καταθέσεις ταμιευτηρίου. Εάν το χρηματοπιστωτικό ίδρυμα δεν προσφέρει μεταβλητό προνομιακό επιτόκιο για τις καταθέσεις ταμιευτηρίου, πρέπει στη θέση του να λαμβάνεται υπόψη το υψηλότερο προσφερόμενο προνομιακό επιτόκιο προθεσμιακών καταθέσεων ταμιευτηρίου διαρκείας [1-12] μηνών. Εντούτοις, εάν περισσότερα από [2-6] από τα κορυφαία δέκα χρηματοπιστωτικά ιδρύματα προσφέρουν μεταβλητό προνομιακό επιτόκιο για τις καταθέσεις ταμιευτηρίου, η δυνατότητα να συμπεριλαμβάνονται οι προθεσμιακές καταθέσεις διαρκείας [1-12] μηνών δεν ισχύει πλέον. Η ING δεσμεύεται να εφαρμόζει τιμή χαμηλότερη από την καλύτερη προσφορά που περιλαμβάνεται στον κατάλογο συγκριτικής αξιολόγησης. Οι λεπτομέρειες για τις εξαιρέσεις και άλλες διευκρινίσεις περιλαμβάνονται στο χωριστό έγγραφο που έχει συμφωνηθεί με την Επιτροπή για την παρακολούθηση.
                     
                  
               Γενικά
            
            
                        —
                     
                     
                        Επιπλέον, η ING δεν θα προσφέρει κίνητρα απόκτησης (π.χ. πριμ σε μετρητά) που καταβάλλονται για το άνοιγμα ενός λογαριασμού ταμιευτηρίου τα οποία είναι, σε συνδυασμό με το προσφερόμενο επιτόκιο, ευνοϊκότερα από τον υψηλότερο συνδυασμό επιτοκίων και κινήτρων απόκτησης στην αγορά ταμιευτηρίου. Επιπλέον, όταν προσφέρεται η δέσμη προϊόντων (συμπεριλαμβανομένου του λογαριασμού ταμιευτηρίου), οποιοσδήποτε συνδυασμός επιτοκίων και παροχής κινήτρων για την απόκτηση της σχετικής δέσμης δεν θα είναι υπέρτερος από τον υψηλότερο συνδυασμό επιτοκίων και παρεχόμενων κινήτρων απόκτησης στην αγορά ταμιευτηρίου ή για παρόμοια δέσμη. Η δέσμη περιλαμβάνει την τιμολόγηση του ίδιου του προϊόντος. Για να υπολογιστεί η συνδυασμένη αξία της προσφοράς, το κίνητρο απόκτησης προεξοφλείται με την μέση πρώτη κατάθεση της ING για την εκστρατεία σε δωδεκάμηνη βάση, με αποτέλεσμα τον πραγματικό συνδυασμό επιτοκίου. Για την ING ΕΕ (μη- ING Direct) > 5% μερίδιο αγοράς), οι δέσμες θα συγκριθούν με τους τρεις άμεσους ανταγωνιστές της που προσφέρουν τις καλύτερες τιμές. Για την ING Direct, οι δέσμες θα συγκριθούν με τα δέκα χρηματοπιστωτικά ιδρύματα που ελέγχουν το μεγαλύτερο μερίδιο αγοράς στην αγορά των σχετικών προϊόντων.
                     
                  
                        —
                     
                     
                        Σε περίπτωση μεταβολών στην αγορά που οδηγούν σε έλλειψη σημαντικού ανταγωνισμού σε κάποια συγκεκριμένη κατηγορία αναφοράς, έστω και αφού έχουν συμπεριληφθεί όλα τα χρηματοπιστωτικά ιδρύματα, ή στην περίπτωση των ανταγωνιστών που (i) παρέχουν ανακριβείς και/ή ελλιπείς πληροφορίες σε πελάτες σχετικά με την απαγόρευση άσκησης ηγετικού ρόλου κατά τον καθορισμό των τιμών που ισχύει για την ING ή (ii) οι οποίοι προσπαθούν να εκθέσουν την ING στον κίνδυνο παραβίασης της απαγόρευσης άσκησης ηγετικού ρόλου κατά τον καθορισμό των τιμών, ο εντολοδόχος παρακολούθησης ΑΗΘ, αφού ακούσει την γνώμη της Επιτροπής, θα υποβάλει πρόταση και θα ζητήσει τη σύμφωνη γνώμη της Επιτροπής και της ING, προκειμένου να βρεθεί λύση εναρμονιζόμενη με το πνεύμα των λύσεων οι οποίες περιλαμβάνονται στο προσάρτημα που έχει συμφωνηθεί με την Επιτροπή για την παρακολούθηση.
                     
                  
                        —
                     
                     
                        Οι δεσμεύσεις για την απαγόρευση άσκησης ηγετικού ρόλου κατά τον καθορισμό των τιμών που είχε αναλάβει η ING το 2009, οι οποίες περιλαμβάνονται στο παράρτημα της απόφασης της Επιτροπής της 11ης Μαΐου 2012, θα παραμείνουν σε ισχύ για μεταβατική περίοδο έως και τριών μηνών μετά από την έκδοση της απόφασης της Επιτροπής σχετικά με αυτό το τροποποιημένο παράρτημα. Οι τροποποιημένοι περιορισμοί που καθορίζονται στο παρόν παράρτημα θα τεθούν σε ισχύ τρεις μήνες μετά από την έκδοση της απόφασης της Επιτροπής σχετικά με αυτό το τροποποιημένο παράρτημα. Η απαγόρευση άσκησης ηγετικού ρόλου κατά τον καθορισμό των τιμών θα ισχύει ως τις 18 Νοεμβρίου 2015 ή έως την ημερομηνία κατά την οποία πάνω από το 50% των εργασιών ασφάλισης/ΙΜ στην Ασία, το 50% των εργασιών ασφάλισης/ΙΜ στις ΗΠΑ (9) και το 50% των εργασιών ασφάλισης/ΙΜ στην Ευρώπη έχουν εκποιηθεί, ανάλογα με το ποια ημερομηνία είναι προγενέστερη. Οι Κάτω Χώρες θα διορίσουν τον εντολοδόχο παρακολούθησης, τον οποίο προεπιλέγει και προτείνει η ING, για την παρακολούθηση της εν λόγω δέσμευσης. (ο «εντολοδόχος παρακολούθησης ΑΗΘ»). Ο διορισμός του εντολοδόχου παρακολούθησης ΑΗΘ υπόκειται στην έγκριση της Επιτροπής.
                     
                  ε)   Οι Κάτω Χώρες δεσμεύονται να τηρήσουν ορισμένες λεπτομερείς ρυθμίσεις όσον αφορά την αποκοπή και εκποίηση της WUH/Interadvies:
            
                        —
                     
                     
                        Παραπέμπεται στην πρόταση της αίτησης επανεξέτασης/επιχειρηματικό σενάριο Van Gogh των Κάτω Χωρών της 4ης Νοεμβρίου 2011 και στις μεταγενέστερες επικαιροποιήσεις που υποβλήθηκαν στην Επιτροπή και ιδίως στην επικαιροποίηση της 11ης Ιουλίου 2012 για το επιχειρηματικό σενάριο. Ο κατάλογος των δεσμεύσεων Van Gogh παρατίθεται στη συνέχεια.
                     
                  
                        —
                     
                     
                        Η ING θα συστήσει νέα εταιρεία για εκποίηση στις Κάτω Χώρες, η οποία θα αποκοπεί από τον τρέχοντα ολλανδικό της κλάδο λιανικών τραπεζικών υπηρεσιών. Οι βασικές οικονομικές προβλέψεις της εν λόγω επιχείρησης διαγράφονται ως εξής: (10)
                        
                        
                           Υπόλοιπα πελατών και προβλέψεις χρηματοδότησης για τη NN-bank
                        
                        
                                    (εκατομμύρια)
                                 
                              
                                     
                                 
                                 
                                    Αρχή
                                 
                                 
                                    2013
                                 
                                 
                                    2014
                                 
                                 
                                    2015
                                 
                                 
                                    2016
                                 
                                 
                                    2017
                                 
                              
                                    
                                       Υπόλοιπα πελατών
                                    
                                 
                              
                                    Υποθήκες
                                 
                                 
                                    EUR 2 600 
                                 
                                 
                                    […]
                                 
                                 
                                    […]
                                 
                                 
                                    […]
                                 
                                 
                                    […]
                                 
                                 
                                    […]
                                 
                              
                                    Χρημαοτοδότηση πελατών
                                 
                                 
                                    EUR 188 
                                 
                                 
                                    […]
                                 
                                 
                                    […]
                                 
                                 
                                    […]
                                 
                                 
                                    […]
                                 
                                 
                                    […]
                                 
                              
                                    Καταθέσεις πελατών
                                 
                                 
                                    EUR 2 940 
                                 
                                 
                                    […]
                                 
                                 
                                    […]
                                 
                                 
                                    […]
                                 
                                 
                                    […]
                                 
                                 
                                    […]
                                 
                              
                                    
                                       Χρηματοδότηση χονδρικής
                                    
                                 
                              
                                    Χρηματοδοτήσεις της ING Bank
                                 
                                 
                                    […]
                                 
                                 
                                    […]
                                 
                                 
                                    […]
                                 
                                 
                                    […]
                                 
                                 
                                    […]
                                 
                                 
                                    […]
                                 
                              
                                    Κεφαλαιαγορές
                                 
                                 
                                    […]
                                 
                                 
                                    […]
                                 
                                 
                                    […]
                                 
                                 
                                    […]
                                 
                                 
                                    […]
                                 
                                 
                                    […]
                                 
                              
                  
                        —
                     
                     
                        Το αποτέλεσμα πρέπει να είναι ότι η νέα εταιρεία θα είναι βιώσιμη και ανταγωνιστική επιχείρηση, η οποία θα είναι αυτόνομη και χωριστή από τις επιχειρηματικές δραστηριότητες που διατηρεί η ING. Η εν λόγω νέα εταιρεία θα περιλαμβάνει τμήματα των επιχειρηματικών δραστηριοτήτων του ήδη αποκομμένου και αυτόνομου τραπεζικού κλάδου της Westland Utrecht /Interadvies («Westland Utrecht Bank») και τις τρέχουσες (περιορισμένες) δραστηριότητες του πρόσφατα συσταθέντος τραπεζικού κλάδου της Nationale Nederlanden (NN Bank).
                     
                  
                        —
                     
                     
                        Η επιχειρηματική δραστηριότητα εκποίησης θα τεθεί υπό τον έλεγχο της ING Insurance/IM Europe, η οποία έχει αναλάβει μακροπρόθεσμη στρατηγική δέσμευση στην ολλανδική λιανική αγορά και θα λειτουργεί υπό την εμπορική επωνυμία «Nationale Nederlanden» (ως «NN Bank»), με τις δικές της δυνατότητες χρηματοδότησης και ευρύ δίκτυο διανομής. Αυτό έχει ως αποτέλεσμα να εκποιηθεί η NN Bank ως μέρος της ING Insurance/IM Europe, το αργότερο έως τις 31 Δεκεμβρίου 2015. Η εν λόγω εκποίηση θα γίνει κατά πάσα πιθανότητα μέσω αρχικής δημόσιας προσφοράς (ΑΔΠ).
                     
                  
                        —
                     
                     
                        Η NN Bank θα προσφέρει ευρεία και συνεκτική σειρά προϊόντων με ενυπόθηκα δάνεια, καταθέσεις ταμιευτηρίου, ετήσιες τραπεζικές προσόδους, επενδύσεις και προϊόντα καταναλωτικής πίστης, σε συνδυασμό με βασικά ασφαλιστικά προϊόντα λιανικής των ασφαλιστικών εταιρειών NN Life και P & C. (11) Η NN Bank θα προσεγγίζει τους πελάτες μέσα από ενοποιημένο μοντέλο διανομής πολλαπλών διαύλων, στο οποίο απασχολούνται ανεξάρτητοι χρηματοοικονομικοί σύμβουλοι και συνδεδεμένοι αντιπρόσωποί της με πανεθνική κάλυψη με σκοπό την παροχή συμβουλών σχετικά με σύνθετες χρηματοπιστωτικές καταστάσεις και προϊόντα και, σε ολοένα και αυξανόμενο βαθμό, μέσα από το διαδίκτυο και τηλεφωνικά κέντρα με στόχο τις πωλήσεις και την εξυπηρέτηση. Όλες αυτές οι δίοδοι διανομής παρέχουν από κοινού πρόσβαση σε πάνω από 2,5 εκατομμύρια πελάτες της NN.
                     
                  
                        —
                     
                     
                        Η NN Bank είναι σε μεγάλο βαθμό αυτοχρηματοδοτούμενη από τις καταθέσεις ταμιευτηρίου λιανικής και από χρηματοδοτήσεις από τα πλεονάσματα των ασφαλιστικών εργασιών, που συμπληρώνονται από εξωτερικές πηγές χρηματοδότησης, ανάλογα με τις ανάγκες. Η NN έχει πρόσβαση σε χρηματοδοτήσεις και κεφάλαια που επιτρέπουν την ανάπτυξη και την παραγωγή των ενυπόθηκων δανείων, γεγονός που αποτελεί ανταγωνιστικό πλεονέκτημα με τις τρέχουσες συνθήκες της αγοράς.
                     
                  
                        —
                     
                     
                        Εκτελώντας την πρόταση για το επιχειρηματικό σχέδιο, μέρος του υφιστάμενου χαρτοφυλακίου ενυπόθηκων δανείων της Westland Utrecht Bank θα διατηρηθεί υπό τον έλεγχο της ING. Ο ισολογισμός της NN Bank θα είναι αρχικά χαμηλός, προκειμένου να εξασφαλίζει την κατάλληλη αντιστοίχιση των περιουσιακών στοιχείων και των υποχρεώσεων και να αναπτυχθεί με ταχύ ρυθμό σε μεσαίου μεγέθους παράγοντα. Η κεφαλαιοποίηση θα είναι επαρκής για να εκτελέσει το πρόγραμμά της μακροπρόθεσμης ανάπτυξης: Η ING θα μεταβιβάσει τα ευεργετικά οικονομικά οφέλη από το χαρτοφυλάκιο που είχε στην κατοχή της η ING (350 εκατ. ευρώ με βάση την καθαρή παρούσα αξία των (οικονομικών) κερδών από το εν λόγω χαρτοφυλάκιο) ως αρχική εισφορά κεφαλαίου και θα διαθέσει πρόσθετα κεφάλαια (έως 120 εκατ. ευρώ), εάν και όποτε χρειαστεί, αλλά σε τελική ανάλυση λίγο πριν από την εκποίηση (εάν ο δείκτης μόχλευσης της Βασιλείας III καταστεί υποχρεωτικός και όταν η NN Bank χρειάζεται κεφάλαια για να εκτελέσει το επιχειρηματικό της σχέδιο). Αυτό θα εξασφαλίσει την ανάπτυξη έως το 2016 περίπου, μετά το οποίο η NN Bank θα είναι σε θέση να χρηματοδοτήσει αυτοδύναμα την ανάπτυξή της. Συνεπώς, η ING θα επιβαρυνθεί με όλα τα έξοδα και τους κινδύνους του χαρτοφυλακίου ενυπόθηκων δανείων που έχει διατηρήσει στην κατοχή της (έως τη λήξη) και θα μεταβιβάσει τα κέρδη στην NN Bank.
                     
                  
                        —
                     
                     
                        Η NN Bank θα επιδιώκει τους ακόλουθους στόχους όσον αφορά τις υποθήκες και τα καταναλωτικά δάνεια:
                        
                                    —
                                 
                                 
                                    
                                       Υποθήκες
                                    
                                    Όσον αφορά τις υποθήκες, η NN Bank θα έχει μέση ετήσια νέα παραγωγή, συμπεριλαμβανομένων των ανανεώσεων του χαρτοφυλακίου ιδιοκτησίας της ING Bank (με το εμπορικό σήμα της NN)] τουλάχιστον [1,5-6] δισ. ευρώ ετησίως και θα ελέγχει ποσοστό [2-9]% της συνολικής παραγωγής στεγαστικών δανείων στην ολλανδική αγορά με μέγιστο ποσό [2-8] δισ. ευρώ ετησίως για τα έτη από το 2013 (που μετρούνται από την ημερομηνία έναρξης λειτουργίας της NN Bank (12)). έως το 2015. Εάν δεν πληρούνται τα κριτήρια αυτά, η ING δεσμεύεται να προβεί σωρευτικά στα εξής βήματα:
                                    
                                                —
                                             
                                             
                                                να μεταβιβάσει τις επιμέρους πελατειακές σχέσεις μέσω της μεταφοράς των ενυπόθηκων δανείων στην NN Bank (με βάση τις ατομικές προσφορές στους πελάτες στεγαστικών δανείων της ING Bank (13)) (το μέγεθος εξαρτάται από την ανάγκη κατάκτησης του προαναφερθέντος μεριδίου αγοράς· επιλογή του χαρτοφυλακίου της ING με ΠΣ and ΖΠΑ (14) σύμφωνα με το επιχειρηματικό σχέδιο)·
                                             
                                          
                                                —
                                             
                                             
                                                να μεταβιβάσει την κυριότητα των εν λόγω ενυπόθηκων δανείων χωρίς καμία πρόσθετη επιβάρυνση για τον πελάτη ή επιβάρυνση για την NN Bank· και ·
                                             
                                          
                                                —
                                             
                                             
                                                να επιτρέψει στην NN Bank να χρησιμοποιεί τα κυκλώματα διανομής της ING Bank για να προσφέρει υποθήκες της NN Bank στους πελάτες της ING Bank, προκειμένου να επιτευχθούν οι στόχοι.
                                             
                                          
                              
                                    —
                                 
                                 
                                    
                                       Καταναλωτικά δάνεια
                                    
                                    Στο σκέλος των καταναλωτικών δανείων, η NN Bank θα έχει ετήσια νέα παραγωγή τουλάχιστον [10-100] εκατ. ευρώ και θα ελέγχει τουλάχιστον [0,5-4]% της συνολικής παραγωγής καταναλωτικών δανείων στην ολλανδική αγορά έως τις 31 Δεκεμβρίου 2013. (15) Η NN Bank θα έχει ετήσια νέα παραγωγή τουλάχιστον [40-140] εκατ. ευρώ ετησίως και θα ελέγχει τουλάχιστον [0,5-6]% της συνολικής παραγωγής καταναλωτικών δανείων στην ολλανδική αγορά το οποίο θα μετρηθεί στις 31 Δεκεμβρίου 2015, με μέγιστο ύψος [100-200] εκατ. ευρώ. Εάν δεν πληρούνται τα κριτήρια αυτά, η ING δεσμεύεται:
                                    
                                                —
                                             
                                             
                                                να μεταβιβάσει τις επιμέρους πελατειακές σχέσεις μέσω της μεταφοράς του χαρτοφυλακίου πελατείας χορηγήσεων καταναλωτικών δανείων της ING Bank Netherlands (που αποτελεί χαρτοφυλάκιο ιδιοκτησίας της ING Bank) στην NN Bank (το μέγεθος εξαρτάται από την ανάγκη κατάκτησης του προαναφερθέντος μεριδίου αγοράς· επιλογή του χαρτοφυλακίου της ING με ΠΣ and ΖΠΑ σύμφωνα με το επιχειρηματικό σχέδιο)·
                                             
                                          
                                                —
                                             
                                             
                                                να μεταβιβάσει την κυριότητα των εν λόγω καταναλωτικών δανείων χωρίς καμία πρόσθετη επιβάρυνση για τον πελάτη ή επιβάρυνση για την NN Bank.
                                             
                                          
                              
                  
                        —
                     
                     
                        Η ING δεσμεύεται ότι έως τις 31 Δεκεμβρίου 2015 ή κατά την εκποίηση της ING Insurance Europe/της IM Europe/ή της NN Bank σε ποσοστό μεγαλύτερο από 50%, ανάλογα με την περίπτωση, το επιδιωκόμενο ελάχιστο επίπεδο των κεφαλαίων κατηγορίας 1 της NN Bank θα ανέρχεται σε 12%, δηλαδή θα είναι σε επίπεδο σαφώς ανώτερο από την ελάχιστη κανονιστική απαίτηση.
                     
                  
                        —
                     
                     
                        Η ING δεσμεύεται να συμπεριλάβει διευκόλυνση πληρωμής προς την NN Bank, υπό μορφή πιστωτικής κάρτας με το εμπορικό σήμα της NN με κόστος για τον καταναλωτή όχι υψηλότερο από εκείνο της χρεωστικής κάρτας. Όσον αφορά τους κατόχους πιστωτικών καρτών με το εμπορικό σήμα της NN, η ING θα παρέχει δωρεάν πρόσβαση στις αυτόματες ταμειακές μηχανές της («ΑΤΜ») επί μια τριετία μετά την ενεργοποίηση του προϊόντος και, σε τελική ανάλυση, έως τις 31 Δεκεμβρίου του 2015.
                     
                  
                        —
                     
                     
                        Η ING θα αποστείλει μήνυμα εμπορίας αναφορικά με την NN Bank σε 350 000 πελάτες της σύμφωνα με το ολλανδικό δίκαιο για την προστασία της ιδιωτικής ζωής. Η ING επιτρέπεται να εξηγήσει στους πελάτες της ότι η αποστολή γίνεται κατά τρόπο που επιτρέπει στην ING να συμμορφωθεί με τους κανόνες της Ένωσης για τις κρατικές ενισχύσεις.
                     
                  
                        —
                     
                     
                        Η ING Bank θα θέσει ανώτατα όρια για την παραγωγή νέων ενυπόθηκων δανείων της. Η ING δεσμεύεται ότι η ετήσια παραγωγή ενυπόθηκων δανείων της ING Bank (με εξαίρεση τις ανανεώσεις) δεν θα είναι μεγαλύτερη από το [2-4] -πλάσιο της νέας παραγωγής της NN Bank. Σε τριμηνιαία βάση, η νέα παραγωγή της ING δεν μπορεί να υπερβεί κατά [2,5-5] φορές τη νέα παραγωγή της NN Bank μέσα στο ίδιο τρίμηνο και κατά [2.25-4.5] φορές τη νέα παραγωγή της NN Bank σε εξαμηνιαία βάση. Εάν η νέα παραγωγή της NN Bank σε ετήσια βάση υπερβαίνει ποσό [2-8] δισ. ευρώ, δεν τίθενται περιορισμοί για τη νέα παραγωγή όσον αφορά την ING Bank, πράγμα που σημαίνει ότι, αν επί χρονικό διάστημα μεγαλύτερο από ένα εξάμηνο (δηλαδή επί μισό έτος), η νέα παραγωγή της NN Bank υπερβαίνει ποσό [1-4] δισ. ευρώ, η ING δεν θα περιορίζεται όσον αφορά τον όγκο της νέας παραγωγής της για το συνεχόμενο εξάμηνο.
                        Η NN Bank είναι ανάγκη να δώσει νέα στοιχεία για την παραγωγή (νέες προτάσεις, αποδεκτές προτάσεις) και τις προβλέψεις σε μηνιαία βάση στην ING, χωρίς αδικαιολόγητη καθυστέρηση. Η συμμόρφωση με το ανώτατο όριο θα υπολογίζεται με βάση τα στοιχεία για την παραγωγή που δημοσιεύει το Kadaster (η Υπηρεσία Κτηματολογίου).
                        Ο περιορισμός που περιγράφεται προηγουμένως εφαρμόζεται από την 1η Ιανουαρίου 2013 έως τις 31 Δεκεμβρίου 2015. Κατά τη μεταβατική περίοδο έως την έναρξη λειτουργίας του van Gogh, η ING δεσμεύεται η μέγιστη νέα παραγωγή (εξαιρουμένων των ανανεώσεων) να είναι [2-4] * -πλάσια από ποσό ύψους [1,5-6] δισ. ευρώ ([3-24] δισ. ευρώ) σε ετήσια βάση. Η έκθεση για την πορεία προόδου θα υποβάλλεται σε τριμηνιαία βάση.
                     
                  
                        —
                     
                     
                        Η NN Bank πρέπει να αυτοχρηματοδοτήσει τον ισολογισμό της. Το περίγραμμα χρηματοδότησης της NN Bank θα είναι σύμφωνο με τις προβλέψεις του ισολογισμού, όπως προτείνεται με βάση το σενάριο άσκησης επιχειρηματικών δραστηριοτήτων. Αυτό σημαίνει ότι η ING δεν θα αυξήσει τη χρηματοδότηση της NN Bank σε απόλυτα ποσά πέραν των ποσών που αναγράφονται στο επιχειρηματικό σχέδιο για κάθε έτος, ενώ η μέγιστη χρηματοδότηση που θα δοθεί από την ING το 2015 θα ανέλθει σε 2,7 δισ. ευρώ.
                        Η χρηματοδότηση που παρέχεται από την ING στο τέλος του 2015 με μέγιστο ύψος 2,7 δισ. ευρώ οφείλει να λάβει τη μορφή διαπραγματεύσιμων χρεογράφων. Στο πλαίσιο αυτό, η ING μπορεί να αγοράσει σε τιμές αγοράς εξασφαλισμένους ή μη τίτλους, όπως συγκαλυμμένα ομόλογα ή Χρεόγραφα Διασφαλιζόμενα με Υποθήκες Στεγαστικών Δανείων (ΧΔΥΣΔ) («RMBS»). Οι τίτλοι μπορούν επίσης να αγοραστούν από άλλους επενδυτές, εκτός από την ING. Κατά την έκδοσή του, το 100% των τίτλων πρέπει να έχει πενταετή ή και μεγαλύτερη διάρκεια, ενώ το 66% πρέπει να έχει επταετή ή και μεγαλύτερη διάρκεια και το 33% δεκαετή ή και μεγαλύτερη διάρκεια. Ο προσδιορισμός των τιμών με βάση τις αρχές του «πλήρους ανταγωνισμού» είτε αποφασίζεται από την τιμολόγηση του ίδιου του χρεόγραφου ή, εάν η ING είναι ο μόνος αγοραστής του, από τις τιμές των συγκρίσιμων ομόλογων φορέων στην δευτερογενή αγορά που προτείνει ο εντολοδόχος παρακολούθησης.
                        Το ποσό της χρηματοδότησης για την NN Bank (συνολικό ποσό για τις καταθέσεις και τις χρηματοδοτήσεις χονδρικής) (16) ανέρχεται σε τουλάχιστον 75%, κατά το πρώτο έτος, σε 80%, το δεύτερο έτος, και σε 85% κατά το τρίτο έτος (με ανώτατο όριο χονδρικής χρηματοδότησης [1-4 δισ. ευρώ)] έναντι των προβλέψεων σύμφωνα με το βασικό σενάριο.
                        Εάν, λόγω των αλλαγών που έχουν επέλθει στο κανονιστικό περιβάλλον και/ή τις συνθήκες της αγοράς, η πραγματική χρηματοδότηση είναι χαμηλότερη από το εν λόγω φάσμα, με αποτέλεσμα να πρέπει να επικαιροποιηθούν οι προβλέψεις του ισολογισμού, η ING θα ανακοινώσει το γεγονός αυτό στον εντολοδόχο παρακολούθησης και την Επιτροπή. Ο εντολοδόχος παρακολούθησης, σε συνεννόηση με την Επιτροπή θα προτείνει τα μέτρα που πρέπει να ληφθούν προκειμένου να διασφαλιστεί η βιωσιμότητα της NN Bank, τα οποία θα πρέπει να εγκριθούν από την Επιτροπή.
                        Το επίπεδο χρηματοδότησης από την ING θα επανεξετάζεται σε ετήσια βάση, αρχής γενομένης από την έναρξη λειτουργίας της NN Bank (Van Gogh) έως τις 31 Δεκεμβρίου 2015.
                        Εάν οι προβλέψεις για τη χρηματοδότηση που περιλαμβάνονται στο επιχειρηματικό σχέδιο δεν πληρούνται έως το τέλος κάθε έτους, η ING θα λάβει τα ακόλουθα διορθωτικά μέτρα:
                        
                                    —
                                 
                                 
                                    Μετά το πρώτο έτος, η ING θα αποστείλει μήνυμα εμπορίας σχετικά με την NN Bank σε επιπλέον 50 000 πελάτες της ING, εάν η πραγματική χρηματοδότηση είναι μικρότερη από 80%, και σε επιπλέον 100 000 πελάτες της ING, εάν η πραγματική χρηματοδότηση είναι μικρότερη από 75% της πρόβλεψης σύμφωνα με το βασικό σενάριο για το πρώτο έτος. Μετά το δεύτερο έτος, η ING θα αποστείλει μήνυμα εμπορίας σχετικά με την NN Bank σε άλλους 100 000 πελάτες της ING, εάν η πραγματική χρηματοδότηση παραμένει μικρότερη από 85%, και σε 150 000 πρόσθετους πελάτες της ING, εάν η πραγματική χρηματοδότηση κυμαίνεται κάτω από το 80% της πρόβλεψης σύμφωνα με το βασικό σενάριο για το δεύτερο έτος. Οι αποστολές μηνυμάτων θα γίνονται σύμφωνα με την ολλανδική νομοθεσία για την προστασία της ιδιωτικής ζωής. Η ING θα επιτρέπεται να εξηγεί στους πελάτες της ότι η αποστολή επιβάλλεται, προκειμένου η ING να συμμορφωθεί με τους κανόνες για τις κρατικές ενισχύσεις.
                                 
                              
                                    —
                                 
                                 
                                    Μετά το πρώτο έτος, η ING θα θέσει στη διάθεση της NN Bank πρόσθετο προϋπολογισμό για εκστρατείες αποστολής διαφημιστικών μηνυμάτων ύψους 1 εκατομμυρίου ευρώ, εάν η πραγματική χρηματοδότηση είναι κατώτερη από το 80%, και 2 εκατομμυρίων ευρώ, εάν η πραγματική χρηματοδότηση είναι κατώτερη από το 75%, της πρόβλεψης σύμφωνα με το βασικό σενάριο για το πρώτο έτος. Μετά το δεύτερο έτος, η ING θα θέσει στη διάθεση της NN Bank πρόσθετο προϋπολογισμό για εκστρατείες αποστολής διαφημιστικών μηνυμάτων ύψους 2 εκατομμυρίων ευρώ, εάν η πραγματική χρηματοδότηση είναι κατώτερη από το 85%, και 4 εκατομμυρίων ευρώ, εάν η πραγματική χρηματοδότηση είναι κατώτερη από το 80%, της πρόβλεψης σύμφωνα με το βασικό σενάριο για το δεύτερο έτος. Μετά το τρίτο έτος, η ING θα θέσει στη διάθεση της NN Bank πρόσθετο προϋπολογισμό για εκστρατείες αποστολής διαφημιστικών μηνυμάτων ύψους 5 εκατομμυρίων ευρώ, εάν η πραγματική χρηματοδότηση είναι κατώτερη από το 85%, και 6 εκατομμυρίων ευρώ, εάν η πραγματική χρηματοδότηση είναι κατώτερη από το 80% της πρόβλεψης σύμφωνα με το βασικό σενάριο για το τρίτο έτος. Η NN Bank θα χρησιμοποιήσει αυτούς τους προϋπολογισμούς μάρκετινγκ για νέες ενέργειες μάρκετινγκ απευθείας πώλησης.
                                 
                              Εάν η πραγματική χρηματοδότηση για το 2015 είναι κατώτερη από το 85% της πρόβλεψης σύμφωνα με το βασικό σενάριο για το 2015, η ING θα λάβει εκτός από τα προαναφερθέντα και το ακόλουθο διορθωτικό μέτρο:
                        
                                    —
                                 
                                 
                                    Θα δώσει διετή παράταση της δωρεάν πρόσβασης στα ΑΤΜ της ING για κατόχους πιστωτικών καρτών με το εμπορικό σήμα της ΝΝ (δηλαδή έως τις 31 Δεκεμβρίου 2017).
                                 
                              
                  
                        —
                     
                     
                        Η Επιτροπή θα αξιολογήσει τις προαναφερόμενες δεσμεύσεις τη στιγμή της εκποίησης της ING Insurance/IM Europe σε ποσοστό μεγαλύτερο από 50% ή, ανάλογα με την περίπτωση, της NN Bank ή έως τις 31 Δεκεμβρίου 2015, ανάλογα με το ποια ημερομηνία είναι προγενέστερη. Οι δεσμεύσεις λήγουν την ημερομηνία της εκποίησης της ING Insurance/IM Europe σε ποσοστό μεγαλύτερο από 50% ή, ανάλογα με την περίπτωση, της NN Bank, εκτός εάν ορίζεται άλλως.
                     
                  
                        —
                     
                     
                        Η σύσταση της NN Bank θα πραγματοποιηθεί υπό την εποπτεία του πρόσφατα διορισμένου εντολοδόχου παρακολούθησης. Η ING θα περιφρουρήσει την NN Bank έως την εκποίηση της ING Insurance/IM Europe σε ποσοστό μεγαλύτερο από 50%, υπό την επίβλεψη του εντολοδόχου παρακολούθησης. Για την εφαρμογή των μέτρων περιχαράκωσης, κύρια αρχή σχεδιασμού θα είναι ότι θα επιτρέψει στην NN Bank και στην NN Insurance να υλοποιήσουν με τον κατάλληλο τρόπο την ενοποιημένη εμπορική στρατηγική μεταξύ των λιανικών ασφαλίσεων και των λιανικών τραπεζικών προϊόντων και υπηρεσιών.
                     
                  
                        —
                     
                     
                        Η ING θα απέχει επί μεταβατική περίοδο έως και 12 μηνών μετά από την εκποίηση της NN Bank (δηλαδή από την εκποίηση της ING Insurance/IM Europe και της NN Bank σε ποσοστό μεγαλύτερο από 50%) από την ενεργή αναζήτηση πελατών της NN Bank για προϊόντα που η NN Bank παρέχει στους εν λόγω πελάτες κατά την ημερομηνία έκδοσης της παρούσας απόφασης της Επιτροπής.
                     
                  στ)   Το κόστος για όλους τους εντολοδόχους που διορίζονται κατά τη διάρκεια της διαδικασίας αναδιάρθρωσης βαρύνει την ING.
            ζ)   Για την αποκατάσταση της βιωσιμότητας, οι Κάτω Χώρες δεσμεύονται ότι η ING θα τηρήσει τις ακόλουθες υποχρεώσεις:
            
                        —
                     
                     
                        Η ING θα συνεχίσει να προσανατολίζει τη χρηματοδότηση μη καταθετικών της προϊόντων προς μορφές μακροπρόθεσμης χρηματοδότησης, εκδίδοντας περισσότερους χρεωστικούς τίτλους με διάρκεια λήξης άνω του ενός έτους. Αυτή η στρατηγική συνεπάγεται ότι το σχετικό μερίδιο των εκκρεμών μακροπρόθεσμων χρηματοδοτήσεων (με διάρκεια λήξης άνω του ενός έτους) στο σκέλος των μη καταθετικών προϊόντων του ισολογισμού της ING θα συνεχίσει να αυξάνεται. Η επιτυχία της θα εξαρτηθεί από την επάνοδο των αγορών σε λιγότερο ακραίες συνθήκες·
                     
                  
                        —
                     
                     
                        Η ING δεσμεύεται να εξαλείψει τη διπλή μόχλευση. Για το σκοπό αυτό, με τον ρυθμό που γίνονται οι εκποιήσεις των ασφαλίσεων, τα έσοδα από τις εκποιήσεις θα χρησιμοποιούνται για τη μείωση της διπλής μόχλευσης - στο βαθμό που τα έσοδα δεν είναι αναγκαία για τη διατήρηση της μόχλευσης των υπόλοιπων δραστηριοτήτων του ασφαλιστικού κλάδου σε αποδεκτό επίπεδο – με αποτέλεσμα να οδηγήσουν τελικά στην πλήρη εξάλειψη της διπλής μόχλευσης. Σε χωριστή βάση, στο βαθμό που παράγεται πλεόνασμα κεφαλαίου καθ 'υπέρβαση του απαιτούμενου για την εκπλήρωση των αναγκαίων όρων βάσει της Βασιλείας ΙΙΙ ή της Φερεγγυότητας II, τα μερίσματα του ομίλου εταιρειών χαρτοφυλακίου μπορεί να αποτελέσουν πρόσθετη πηγή που θα βοηθήσει να επιταχυνθεί η εξάλειψη της διπλής μόχλευσης.
                     
                  η)   Όσον αφορά την αναβολή πληρωμής τοκομεριδίων και την άσκηση του δικαιώματος αγοράς τίτλων κατηγορίας 1 και κατηγορίας 2, οι Κάτω Χώρες δεσμεύονται ότι η ING θα τηρήσει τα ακόλουθα:
            
                        —
                     
                     
                        Η ING δεν θα είναι υποχρεωμένη να αναβάλει τις πληρωμές τοκομεριδίων επί υβριδικών κεφαλαίων.
                     
                  Οι ολλανδικές αρχές αντιλαμβάνονται ότι η Επιτροπή είναι αντίθετη με τη χρήση κρατικών ενισχύσεων από τους δικαιούχους για την αμοιβή των ιδίων κεφαλαίων (ίδια κεφάλαια και οφειλές μειωμένης εξασφάλισης), όταν οι δραστηριότητές τους δεν παράγουν επαρκή κέρδη (17) και ότι η Επιτροπή, σε αυτό το πλαίσιο, είναι αντίθετη καταρχήν με την άσκηση δικαιώματος αγοράς κεφαλαίων κατηγορίας 2 και υβριδικών κεφαλαίων κατηγορίας 1. Η άσκηση δικαιώματος αγοράς κεφαλαίων κατηγορίας 2 και υβριδικών κεφαλαίων κατηγορίας 1 θα προτείνεται μελλοντικά κατά περίπτωση στην Επιτροπή προς έγκριση έως την προγενέστερη ημερομηνία της 18ης Νοεμβρίου 2014, ή έως την ημερομηνία πλήρους εξόφλησης των βασικών τίτλων κατηγορίας 1 από την ING προς τις Κάτω Χώρες (περιλαμβανομένων των σχετικών δεδουλευμένων τόκων επί βασικών τοκομεριδίων κατηγορίας 1 και των προμηθειών πριμοδότησης εξόδου).
            Με την επιφύλαξη των προαναφερθέντων περιορισμών, η ING έχει τη δυνατότητα άσκησης του δικαιώματος αγοράς του υβριδικού κεφαλαίου της ING Verzekeringen NV (ISIN XS0130855108) ύψους 1,25 δισ. ευρώ, πράγμα που δρομολογεί την αλλαγή του δικαιώματος ελέγχου, με συνέπεια η ING Verzekeringen NV να περιέρχεται σε αδυναμία πληρωμής. Η ενεργοποίηση του μέσου αυτού αποτελεί προαπαιτούμενο όρο για την απαιτούμενη αναδιάρθρωση που θα επιτρέψει τη δημιουργία αυτόνομης επιχείρησης ασφάλισης. Η ρήτρα αλλαγής ελέγχου ενεργοποιείται από τη στιγμή της εκποίησης της Insurance Asia.
            θ)   Οι Κάτω Χώρες δεσμεύονται ότι η ING θα απέχει από τεχνικές μαζικής εμπορίας, χρησιμοποιώντας το μέτρο ανακεφαλαιοποίησης ως ανταγωνιστικό πλεονέκτημα.
            ι)   Οι Κάτω Χώρες δεσμεύονται ότι η ING θα διατηρήσει τους περιορισμούς σχετικά με τις πολιτικές αμοιβών της και τις δραστηριότητες εμπορίας, όπως είχε δεσμευτεί παλαιότερα στο πλαίσιο των συμφωνιών σχετικά με τους βασικούς τίτλους κατηγορίας 1 και την εγγυητική διευκόλυνση μη ρευστοποιήσιμων περιουσιακών στοιχείων.
            κ)   Η ING και οι Κάτω Χώρες δεσμεύονται ότι η έκθεση προόδου σχετικά με την υλοποίηση του σχεδίου αναδιάρθρωσης θα παρέχεται στην Επιτροπή κάθε έξι μήνες έως τις 31 Δεκεμβρίου 2013 και ετησίως έως το 2018 ή έως την πλήρη εκποίηση των ασφαλιστικών δραστηριοτήτων της ING.
            λ)   Σε περίπτωση που η ING δεν έχει συμμορφωθεί με την δέσμευση για εκποίηση ή με οποιεσδήποτε συναφείς αναλήψεις υποχρεώσεων από την NN Bank- οι οποίες όφειλαν να εκτελεστούν έως το 2015, το ολλανδικό κράτος θα κοινοποιήσει εκ νέου το μέτρο ανακεφαλαιοποίησης προς την Επιτροπή.
            μ)   Η πλήρης και ορθή εφαρμογή όλων των δεσμεύσεων και υποχρεώσεων που ορίζονται στο παρόν παράρτημα θα παρακολουθείται συνεχώς και προσεκτικά έως τις 31 Δεκεμβρίου 2015 από τον εντολοδόχο παρακολούθησης ο οποίος διαθέτει τα κατάλληλα προσόντα και είναι ανεξάρτητος από την ING. Η εταιρεία που είναι σήμερα επιφορτισμένη με αυτό το έργο θα εξακολουθήσει να παρακολουθεί τη δέσμευση σχετικά με το σενάριο Van Gogh και όλες τις άλλες δεσμεύσεις στο παρόν παράρτημα, εκτός από την παρακολούθηση της απαγόρευσης άσκησης ηγετικού ρόλου κατά τον καθορισμό των τιμών. Η απαγόρευση της άσκησης ηγετικού ρόλου κατά τον καθορισμό των τιμών θα παρακολουθείται από ένα νέο διαχειριστή, τον εντολοδόχο παρακολούθησης ΑΗΘ. Αμφότεροι οι εντολοδόχοι επανεξετάζεται από την Επιτροπή μετά από έξι μήνες και από τότε και μετά σε συνεχή βάση. Οι ρυθμίσεις για το διορισμό του εντολοδόχου παρακολούθησης ΑΗΘ και τα καθήκοντά του καθορίζονται σε χωριστή συμφωνία.
            ν)   Οι Κάτω Χώρες δεσμεύονται ότι η πλήρης εκτέλεση της αναδιάρθρωσης της ING θα ολοκληρωθεί πριν από την 31η Δεκεμβρίου 2015, εκτός αν ορίζεται διαφορετικά π.χ. για την εκποίηση του υπόλοιπων συμφερόντων (ήτοι συμφερόντων που ελέγχονται σε ποσοστό κάτω του 50%) στις δραστηριότητες της ING Insurance/IM στον ασφαλιστικό κλάδο.
            
               (1)  Από τη συνολική μείωση του ισολογισμού, η ING θα πραγματοποιήσει τουλάχιστον […] δισ. ευρώ (δηλαδή 45%) υπό μορφή εκποιήσεων (σύμφωνα με το σχέδιο αναδιάρθρωσης της ING για το 2009)
            
               (2)  Η ρευστοποίηση των μεταβλητών ετήσιων προσόδων και των χρηματοπιστωτικών προϊόντων στις ΗΠΑ μπορεί να λογιστεί ότι συνιστά εκποίηση, υπό τον όρο ότι η εφαρμογή της ρευστοποίησης είναι σύμφωνη με τους όρους που αναφέρονται στο παράρτημα ΙΙ.
            
               (3)  Με άλλα λόγια δηλαδή με εξαίρεση τα ενυπόθηκα δάνεια, δεδομένου ότι δεν θεωρούνται άμεσο άνοιγμα στον τομέα των ακινήτων.
            
               (4)  Το 50% μετράται με βάση την κατοχή μετοχών σε ποσοστό 50% συν 1 και την απώλεια της πλειοψηφίας στο διοικητικό συμβούλιο, καθώς και τον λογιστικό διαχωρισμό της οντότητας.
            
               (5)  Έκθεση προόδου σχετικά με το σχέδιο αναδιάρθρωσης της ING με την τελική της μορφή, 19 Ιουνίου, 2012.
            
               (6)  Η διακοπή της ανάληψης κάλυψης κινδύνων στις Ηνωμένες Πολιτείες (ήτοι για τις μεταβλητές ετήσιες προσόδους και τις πράξεις χρηματοπιστωτικών προϊόντων) εντάσσεται στις προσωρινές εκποιήσεις. Οι προαναφερόμενες περιπτώσεις διακοπής της ανάληψης κάλυψης κινδύνων που υπολογίζονται με κριτήριο την κατανομή των ιδίων κεφαλαίων (με βάση τα στοιχεία για το οικονομικό έτος 2011), μαζί με την εκποίηση του 25% τουλάχιστον της επένδυσης στην ING Insurance US θα έχουν ως αποτέλεσμα να εκποιηθεί πάνω από το 50% (προσωρινά) πριν από τις 31 Δεκεμβρίου 2014.
            
               (7)  Η διακοπή της ανάληψης κάλυψης κινδύνων στις Ηνωμένες Πολιτείες (ήτοι για τις μεταβλητές ετήσιες προσόδους και τις πράξεις χρηματοπιστωτικών προϊόντων) εντάσσεται στις προσωρινές εκποιήσεις. Οι προαναφερόμενες περιπτώσεις διακοπής της ανάληψης κάλυψης κινδύνων που υπολογίζονται με κριτήριο την κατανομή των ιδίων κεφαλαίων (με βάση τα στοιχεία για το οικονομικό έτος 2011), μαζί με την εκποίηση του 25% τουλάχιστον της επένδυσης στην ING Insurance US θα έχουν ως αποτέλεσμα να εκποιηθεί πάνω από το 50% (προσωρινά) πριν από τις 31 Δεκεμβρίου 2014.
            
               (8)  Για την Insurance US, το κριτήριο του 50% + εκποίηση θα επιτευχθεί μόλις η ING θα έχει εκποιήσει τουλάχιστον το 25% της εν λόγω επιχειρηματικής δραστηριότητας και έχοντας λάβει υπόψη την προσωρινή εκποίηση των επιχειρήσεων για τις οποίες έχει διακοπεί η ανάληψη κάλυψης κινδύνων στις Ηνωμένες Πολιτείες (με βάση τα στοιχεία για το μετοχικό κεφάλαιο που διατέθηκε το οικονομικό έτος 2011).
            
               (9)  Εάν η ίδια η ING Direct δεν βρίσκεται στην κορυφαία δεκάδα, μπορεί να συγκριθεί με (τους) δέκα (μεγαλύτερους) παράγοντες. Εάν η ING Direct συγκαταλέγεται μεταξύ των κορυφαίων δέκα μεγαλύτερων παραγόντων, η σύγκριση πρέπει να γίνεται με τους άλλα εννέα μεγαλύτερους παράγοντες στην αγορά. Η τελευταία περίπτωση δεν ισχύει για την ING Direct Austria, η οποία μπορεί πάντοτε να συγκρίνει τον εαυτό της
            
               (10)  Για την Insurance US, το κριτήριο του 50% + εκποίηση θα επιτευχθεί μόλις η ING θα έχει εκποιήσει τουλάχιστον το 25% της εν λόγω επιχειρηματικής δραστηριότητας και έχοντας λάβει υπόψη την προσωρινή εκποίηση των επιχειρήσεων για τις οποίες έχει διακοπεί η ανάληψη κάλυψης κινδύνων στις Ηνωμένες Πολιτείες (με βάση τα στοιχεία για το μετοχικό κεφάλαιο που διατέθηκε το οικονομικό έτος 2011).
            
               (11)  Η NN Bank προσφέρει επί του παρόντος μόνο ετήσιες τραπεζικές προσόδους και πιστώσεις (ενυπόθηκα δάνεια). Για οποιαδήποτε επέκταση των δραστηριοτήτων ή των προϊόντων χρειάζεται η προηγούμενη έγκριση της DNB
            
               (12)  Κατά τη μεταβατική περίοδο έως τη δρομολόγηση του σεναρίου Van Gogh, η δέσμευση της παραγωγής στεγαστικών δανείων Van Gogh θα εκτελεσθεί από τη σημερινή Westland Utrecht Bank. Κατά τη διάρκεια αυτής της περιόδου, η Westland Utrecht Bank θα υποβάλει έκθεση σχετικά με τις εν λόγω δεσμεύσεις στον εντολοδόχο παρακολούθησης. Η νέα παραγωγή ενυπόθηκων δανείων (συμπεριλαμβανομένων των ανανεώσεων) και των καταθέσεων πελατών που παράγονται κατά την εν λόγω μεταβατική περίοδο θα μεταφερθεί στη νέα ΝΝ-bank τη στιγμή της έναρξης λειτουργίας ή πριν από αυτή.
            
               (13)  Συμπεριλαμβανομένων των θυγατρικών της ING Bank
            
               (14)  Πιθανότητα αθέτησης (ΠΑ) και ζημία σε περίπτωση αθέτησης (ΖΠΑ).
            
               (15)  Κατά τη μεταβατική περίοδο έως τη δρομολόγηση του σεναρίου Van Gogh οι Westland Utrecht Bank/NN Bank θα αρχίσουν να οικοδομούν το δυναμικό παραγωγής καταναλωτικών δανείων όσο το δυνατόν συντομότερα. Υπό το φως αυτής της μεταβατικής περιόδου, η ING δεσμεύεται να προχωρήσει σε αναλογική παραγωγή στην αγορά κατά την περίοδο από τη δρομολόγηση του σεναρίου Van Gogh έως και τις 31 Δεκεμβρίου 2013. Οποιαδήποτε κενά της παραγωγής κατά το δεδομένο έτος θα αναπληρώνονται μέσα στα διαδοχικά έτη, κατά τρόπο ώστε να επιτυγχάνονται οι προβλέψεις που χαράσσονται στο επιχειρηματικό σενάριο.
            
               (16)  Εξαιρουμένης της χρηματοδότησης από την ING (ή από οποιανδήποτε από τις άμεσες ή έμμεσες θυγατρικές της).
            
               (17)  Βλέπε σημείο 26 της ανακοίνωσης της Επιτροπής περί της αποκατάστασης της βιωσιμότητας και αξιολόγησης των μέτρων αναδιάρθρωσης στον χρηματοπιστωτικό τομέα στο πλαίσιο της παρούσας κρίσης βάσει των κανόνων περί κρατικών ενισχύσεων (ανακοίνωση περί αναδιάρθρωσης).
         
      
      
         
            ΠΑΡΑΡΤΗΜΑ II
            
               ΟΙ ΑΡΧΕΣ ΠΟΥ ΕΦΑΡΜΟΖΟΝΤΑΙ ΣΤΙΣ ΕΣΩΤΕΡΙΚΕΣ ΜΟΝΑΔΕΣ ΥΠΟ ΚΑΤΑΡΓΗΣΗ ΣΤΟΝ ΑΣΦΑΛΙΣΤΙΚΟ ΤΟΜΕΑ
            
            Εφαρμόζονται όσο καιρό ο Όμιλος ING έχει τον πλήρη έλεγχο μιας επιχείρησης.
            
               Προβλήματα ανταγωνισμού
            
            
                        (i)
                     
                     
                        καμία νέα παραγωγή, καμία σύναψη νέων ασφαλιστηρίων συμβολαίων με υφιστάμενους ή νέους πελάτες (έλλειψη συμβατικών υποχρεώσεων ή εξυπηρέτησης σκοπών Διαχείρισης Ενεργητικού-Παθητικού (ΔΕΠ) (ALM)).
                     
                  
                        (ii)
                     
                     
                        διερεύνηση των δυνατοτήτων τερματισμού έγκυρων ασφαλιστηρίων συμβολαίων με τη συγκατάθεση των πελατών
                     
                  
                        (iii)
                     
                     
                        καμία βελτίωση των εμπορικών όρων για έγκυρα ασφαλιστήρια
                     
                  
                        (iv)
                     
                     
                        όπου οι εμπορικοί όροι μπορούν να προσαρμόζονται από τον ασφαλιστή, οι εμπορικοί όροι επιβάλλεται να καθορίζονται στο λιγότερο ευνοϊκό δυνατό επίπεδο
                     
                  
               Προβλήματα βιωσιμότητας
            
            
                        (i)
                     
                     
                        περιοδική διερεύνηση των δυνατοτήτων πώλησης των υπόλοιπων στοιχείων ενεργητικού και παθητικού συνολικά ή τμηματικά (ετήσιες προκηρύξεις βολιδοσκόπησης της αγοράς που πρέπει να αναγγέλλονται στον εντολοδόχο· πλήρης και τεκμηριωμένη βολιδοσκόπηση της αγοράς κάθε διετία)
                     
                  
                        (ii)
                     
                     
                        απόκρουση του πιθανού αντίκτυπου για την βιωσιμότητα των επιχειρήσεων με διαχωρισμό των λογαριασμών και με σαφή επιμερισμό του κόστους μεταξύ χρηστών τραπεζικών συναλλαγών και επιχειρηματικών δραστηριοτήτων υπό κατάργηση
                     
                  
                        (iii)
                     
                     
                        συντηρητική αποτίμηση των μελλοντικών κεφαλαιουχικών αναγκών των υπό κατάργηση επιχειρήσεων και προσπορισμός των αναγκαίων κεφαλαίων υπό μορφή χορήγησης ή με άλλες μορφές
                     
                  
                        (iv)
                     
                     
                        συντηρητική διαχείριση των περιουσιακών στοιχείων σε σχέση με τις υποχρεώσεις (πρέπει να παρέχεται σχετική τεκμηρίωση όσον αφορά τις κατευθυντήριες γραμμές για επανεπενδύσεις).
                     
                  
                        (v)
                     
                     
                        συντηρητική πολιτική αντιστάθμισης κινδύνου με απόδοση στόχου αντιστάθμισης της τάξης του 80-120% επί του συνολικού στόχου αντιστάθμισης, με την επιφύλαξη της σημαντικότητας
                     
                  
                        (vi)
                     
                     
                        περιοδική εξέταση των δυνατοτήτων μερικής ή πλήρους αντασφάλισης (πρέπει να παρέχεται σχετική τεκμηρίωση)
                     
                  
                        (vii)
                     
                     
                        εναρμόνιση των προαναφερόμενων ρυθμίσεων με τις ισχύουσες τοπικές κανονιστικές απαιτήσεις και στόχους